sint mai bine asimilate de către plante. 
Proiectanţii de la IPROCHIM au realizat 
un nou sistem de granulare pe taler. 
Noua instalație de granulare, capabilă 
să dea o producție de 400000 de tone 
fizice anual, este alimentată de ambele 
linii de superfosfat praf. Produsul ma- 
cerat se transportă la buncărele insta- 
laţiei de granulare. Cu ajutorul unor 
benzi dozatoare, prevăzute cu separator 
electromagnetic, fiecare taler de granu- 
lare în parte este alimentat continuu cu 
superfosfat. Pe taler se adaugă cantitatea 
de apă necesară procesului de granulare 
şi înainte de a părăsi talerul granulele 
se pudrează cu un material de neutra- 
lizare; apoi, cu ajutorul unor benzi 
transportoare, granulele sint aduse la 
uscătorul rotativ, care este prevăzut cu 
o construcție interioară specială, pentru 
a se evita lipirea materialului în primele 
Zone ia intrarea in cuptor. 
Supertostatul granulat parâseşte uscă- 
torul avînd o umiditate de 3—3,5 la suta 


Linia 2 a fabricii 
de acid sulfuric. 


şi este transportat mecanic la o insta- 
latie de sortare, de unde partea utilă 
(Q 2—4 mm) este trimisă în depozitul 
de material vrac sau la staţia de însăcuire. 

Aceasta este doar una din problemele 
tehnice ce și-au găsit o bună rezolvare 
la U.S.A.S. Năvodari. Însă ele sint 
desigur mai multe. Faptul că pe poarta 
uzinei intră un volum mare de materii 
prime — 260 000 tone de apatite, 170 000 
tone de pirite anual etc., faptul că zilnic 
pornesc spre ogoare peste 1500 tone 
de îngrășăminte au impus găsirea unor 
soluții optime pentru mecanizarea pro- 
cesului de încărcare si descărcare. De 
pildă, descărcarea apatitelor se efectu- 
ează pe rampele depozitului de materie 
primă fosfatică cu ajutorul unui sistem 
cu cupe. 

Pentru încărcarea supertfosfaților in 
vagoane au fost construite «împrăștie 


toarele». Este vorba de un sistem format 
dintr-o bandă transportoare prevăzută 
la capăt cu 2 tamburi cu paleti de o parte 
și de alta. Superfosfatul vine pe această 
bandă introdusă în vagon, iar tamburii 
cu palete îl împrăștie uniform pe toată 
suprafața. Pentru a ilustra mai bine 
gradul de mecanizare atins de uzină 
este suficient să menţionăm că la linia 
a Il-a de acid sulfuric, de pildă, din cele 
1 520 tone de materiale vehiculate într-o 
oră numai 11,5 tone de pirită se mane- 
vrează manual, deci nivelul de meca- 
nizare e de aproape sută la sută. 


Ferestre deschise 
spre ziua de miine 


inginerul Pislaru Nicolae, şetul servi- 
ciului tehnic, lucrează la Năvodari de la 
darea în funcțiune a primei fabrici a 
combinatului. 

— Oamenii — priceperea, experienţa și 
entuziasmul lor — aceasta este taina 


succesului. A înscrie pe panoul de 
onoare al uzinei numele unor fruntași 
cum sint comuniștii Vasile Alexandru, 
lon Trucă, Ştefan Stoian, Nicolae Lazăr 
înseamnă a cuprinde doar o mică parte 
a celor ce ar merita această cinste. 
Vrednicii muncitori ai uzinei, îndrumați 
de comitetul de partid, obțin lună de 
lună noi succese — depășirea planului 
producţiei globale și asigurarea unei 
calități superioare a acidului sulfuric şi 
superfosfatului — pe care le dedică celui 
de-al IV-lea Congres al Partidului Munci- 
toresc Român. 

Muncitorii sint realizatorii sarcinilor 
mărețe cerute de prezent si făuritorii 
viitorului. Uzina a trecut și la fabricarea 
altor produse secundare, solicitate îndeo- 
sebi peste hotare. Numărul acestora va 
crește în viitor. 

În procesul de fabricare a superfosfa- 


tului se degajă gaze cu conținut de fluor 
ce trebuiau recuperate atit pentru a 
asigura puritatea aerului înconjurător, 
cit și pentru că ele pot fi folosite la obti- 
nerea unei game de produse valoroase, 
cum ar fi fluorosilicatul de sodiu. Fluorura 
de sodiu, produs mult solicitat pe piața 
internațională, va fi realizată în fază 
industrială încă în cursul acestui an. 
Silicea coloidală — ingredient în industria 
cauciucului, precum si a lacurilor si 
vopselelor — va înlocui în curind mate- 
rialele similare aduse din afara gra- 
nițelor. 

Alte produse ca: acidul fluorosilicic, 
fluorosilicatul de zinc se fabrică la 
nivelul necesităților de consum ale 
industriei noastre naţionale. Sporirea 


continuă a gamei de noi produse preo- 
cupă în mod permanent colectivul de 
muncă al uzinei. 

Este în studiu introducerea în fabri- 
cație a superfosfatului dublu cu un con- 
ținut de 40—45 la sută P,O; asimilabil 


si a fosfatului defluorurat, îngrăşămînt 
mineral concentrat. 


Toate aceste realizări se concretizează 
într-un nivel mediu de creștere a pro- 
ducției globale de 45,6 la sută anual. 

Încheind vizita în combinat, privirea 
ne-a stăruit citeva minute asupra cărții 
de aur a întreprinderii în care, ca o măr- 
turie a poziţiei prestigioase ce ocupă 
astăzi industria românească în arena 
internaţională, mulți oaspeţi de peste 
hotare își exprimă admiraţia față de cele 
văzute la Uzina din Năvodari. 

Acest combinat chimic poartă pe 
umerii lui sarcini mereu sporite legate 
de dezvoltarea multilaterală şi intensivă 
a agriculturii, pentru realizarea preve- 
derilor proiectului de Directive ale Con- 
gresului al IV-lea al P.M.R. cu privire 
la dezvonarea economiei naţionale în 
perioada 1966—1970. 


—  — SR a a a 


În proiectul de Direc- 
tive ale Congresului al 
IV-lea al P.M.R cu pri- 
vire la valorificarea surse- 
lor energetice și electri- 
ficarea țării în perioada 
1966—1975 se prevede ca 
una din sarcinile princi- 
pale, «Inceperea utilizării 
energiei nucleare pentru 
producerea de energie 
electrică și termică» 

«O putere de aproxi- 
mativ 1 milion kW elec- 
trici se va realiza în cen- 
trale electronucleare». 


energetica 
nucleară 


Prof. univ. FLORIN CIORĂSCU 
membru corespondent al Academiei R.P.R. 


Cuprinderea energeticii nucleare printre domeniile de 
importanță economică imediată pentru întreaga lume este 
de dată recentă. Aceasta nu pentru că ar fi prea nouă pre- 
viziunea secătuirii în ritm îngrijorător a rezervelor mon- 
diale de energie primară clasică (cărbuni, petrol, gaze 
naturale) sau că posibilitatea acoperirii acestor nevoi pe 
seama zăcăminţelor de uraniu ar fi devenit evidentă abia 
în ultimul timp. În realitate s-au scurs două decenii de cind 
ambele probleme se impuseseră atenției tuturor. A fost 
nevoie însă de acești douăzeci de ani de cercetări asidue 
și de încercări nenumărate — cind încurajatoare, cind 
descurajatoare —, făcute pe cîteva sute de reactori nucleari 
experimentali, pentru a se ajunge, abia în ultimul timp, la 
concluzia că centralele electrice nucleare se pot construi 
şi exploata în condiții satisfăcătoare din punct de vedere 
economic. leșită cu succes din stadiul unei tehnici revo- 
uri erori energetica nucleară se află acum pe calea unei 
utilizări raţionale și constituie un element cu pondere 

rescîndă în anumite sectoare ale economiei industriale. 
nsă cercetările tehnologice, acelea care urmăresc per- 
ERSA sistemelor actuale, continuă să se desfășoare 
ntens. 

Să spunem citeva cuvinte despre fiecare domeniu în 
peer se face sau se inițiază acum folosirea energiei nu- 
cleare. 

Evident, în primul rind, trebuie reținută producţia de ener- 
gie electrică, mai ales că însăși noţiunea generală de teh- 
aoisi nucleară și construcția de centrale nucleare sînt 
de obicei legate direct una de alta. In stadiul actual, rolul 
principal este jucat de reactorii nucleari bazati pe prin- 
cipiul întreținerii si controlului unei reacții în lanț de fisiune 
a atomilor grei (uraniu-235, plutoniu sau uraniu-233) sub 
acțiunea neutronilor. Fiecare fisiune este întovărășită de 
emisiunea mai multor alti neutroni care intretin reacția; 
fisiunea totală a tuturor nucleelor conținute într-un kilo- 


gram de uraniu-235 poate — cel puțin teoretic — să eli- 
bereze o energie de 1 000 megawati-zi (circa 25 milioane 
kWh), adică echivalentul energiei conținute în 3 000 tone 
h cărbune. 

n articolul care urmează, scris de ing. |. Udrea, unul 
dintre specialiştii noştri în fizica reactorilor, se scoate clar 
în evidență că, în practică, ne aflăm încă departe de aceste 
date teoretice și că preocuparea principală a cercetărilor 
tehnologice privind producția de electricitate de origine 
nucleară constă tocmai în găsirea căilor de extragere a 
maximului posibil de energie din materialul fisionabil. 
Cu toate acestea, chiar în forma actuală, centralele nucleare 
devin economice. 

Fără îndoială că centralele electrice nucleare vor rămîne 
şi mai departe cea mai importantă aplicație a reacțiilor 
de fisiune nucleară. Mai există însă și alte sectoare care vor 
putea deveni beneficiare ale aceleiaşi surse de energie. 

Propulsia navală este unul dintre acestea. Reactorul nu- 
clear are pe o navă rolul unui izvor de căldură care între- 
ține circuitul de aburi pentru alimentarea turbogeneratorilor 
ce furnizează energie motoarelor electrice de antrenare a 
elicelor. Propulsia navală nucleară a debutat pe subma- 
rine, însă ea oferă o serie de avantaje și vaselor de supra- 
față; printre ele, eliberarea de greutatea combustibililor 
clasici şi prin aceasta creșterea volumului util, suprimarea 
aprovizionării cu combustibil si obținerea unei suprafeţe 
sporite, la varierea puterii mașinilor sînt cele mai impor- 
tante. În schimb, dimensiunile mici pe care trebuie să le 
postat reactorul obligă la folosirea uraniului puternic 
mbogăţit, deci a unui combustibil scump; pe de altă parte, 
rămîn încă costisitoare amenajările necesare asigurării 
protecției contra radiaţiilor a personalului de pe vas. 

După cum se știe, Uniunea Sovietică a pus în serviciu, în 
1959, spărgătorul de gheață «Lenin», prima navă de supra- 
față cu propulsie nucleară, care s-a arătat extrem de satis- 


făcătoare în exploatare, ceea ce a făcut ca alte două unități 
similare să se afle acum în construcție; S.U.A. a lansat 
în 1961 nava de comerț «Savanah», iar în Japonia, Suedia, 
Norvegia, Olanda și R.F. Germană se proiectează acum 
diverse tipuri de cargouri (în special petroliere și minera- 
liere), precum și vase oceanografice. 

Totusi, în stadiul actual nu se poate spune că propulsia 
navală’ nucleară s-a dovedit rentabilă. Studiile care se 
tei acum în diverse țări urmăresc să-i stabilească 
domenii specifice de aplicabilitate, valorificindu-i marea 
sa autonomie de navigație, vitezele mai mari decit ale 
navelor clasice, capacitatea anuală de transport supe- 
rioară celei maxime actuale etc. Sistemul pare a fi favori- 
zat în cazul unor tipuri de vase de foarte mare tonaj și 
pentru transporturi pe distanţe foarte lungi. 

Desalinizarea apei de mare, o problemă care, dacă pri- 
veste deocamdată regiunile aride ale globului, tinde să 
devină o preocupare majoră a regiunilor foarte industria- 
lizate amenințate să nu-și mai poată acoperi marele lor 
consum de apă din sursele dea dulce. Ideea folosirii 
reactorilor în instalațiile industriale de desalinizare a apei 
de mare, prin distilarea acesteia, se bazează tocmai pe 
necesitatea de a dispune în acest scop de generatoare de 
căldură de puteri foarte mari cu funcționare continuă la 
plină sarcină, condiţii care asigură și o exploatare econo- 
mică a reactorilor energetici. 

Țările care au avansat mai mult pe această cale sint 
U.R.S.S. și S.U.A. Ele au încheiat în 1964 un acord de co- 
laborare pentru ca, prin eforturi comune, să grăbească 
găsirea soluțiilor economice în timpul cel mai scurt. Stu- 
diile elaborate pină acum au condus la concepția centra- 
lelor mixte, care să furnizeze în paralel apă dulce si ener- 
gie electrică, dar care deocamdată nu par a fi economice 
decit în ipoteza unor unități de puteri considerabile. Un 
proiect conceput în S.U. pentru California prevede 
construirea pînă în 1980 a unei uzine gigantice de 25 000 MW 
termici, cu trei reactori nucleari, capabilă să producă 
aproape 4 milioane tone de apă dulce pe zi și 20—25 mili- 
arde kWh pe an. Costurile pentru apă și energie electrică 
ar fi sensibil inferioare celor actuale în regiunea respectivă. 

Folosirea energiei nucleare pe sateliți și nave cosmice, deși 
într-un stadiu cu totul incipient, ridică multe probleme 
interesante. 


Realizarea cea mai avansată se reduce la mici genera- 
tori cu surse radioactive care furnizează energie electrică 
pentru funcţionarea instalaţiilor de bord. Astfel, la sfirsi- 
tul anului 1963 au fost lansați în S.U.A. doi sateliți de tip 
Transit echipați cu asemenea generatori, avind puteri 
de circa 25 wati, care cîntăresc 12 kg, și pentru care se 
prevede o durată de funcționare de 5 ani. Generatorul 
folosește căldura degajată prin dezintegrarea lentă a unui 
element radioactiv, în speță plutoniu-239, pentru a pro- 
duce curent prin conversie termoelectrică. 

Mai spectaculoasă ar putea să se dovedească folosirea 
energiei nucleare pentru însăși propulsia navelor în spa- 
tiul cosmic. Este vorba mai întîi de obținerea pe această 
cale a unor forțe de împingere destul de slabe,însă capa- 
bile să se menţină mult timp, ceea ce ar conduce în final 
la viteze foarte mari și ar permite navelor cosmice să par- 
curgă traiectorii dirijate extrem de lungi. 

Pe de altă parte, U.R.S.S. și S.U.A. depun eforturi im- 
portante pentru punerea la punct a reactorilor nucleari 
destinaţi să asigure pornirea de la sol. Pentru a ne da seama 
cît de grea este problema, este suficient să spunem că 
puterea termică a acestor reactori (cu rolul de a aduce 
hidrogenul la temperaturi foarte înalte pentru ca efectul 
de împingere provocat de ejecția acestuia să provoace 
pornirea rachetei) va trebui să întreacă de 5—6 ori puterea 
celor mai mari unități aflate azi în construcție pe sol pentru 
producerea de electricitate, cu condiția expresă ca greu- 
tatea si volumul să rămină foarte reduse. Nu se poate 
spune de aceea nimic asupra momentului cind propulsia 
nucleară va lua în acest domeniu locul propulsiei chimice, 
însă cînd se va ajunge în această etapă, ne vom găsi într-un 
stadiu net superior celui actual. 


* 


Cele ce preced au fost spuse numai cu intentia de a atrage 
atentia asupra aplicatiilor mai importante ale energeticii 
nucleare, cistigate si in curs de dezvoltare, despre care se 
va vorbi mai pe larg intr-un sir de articole ce vor apărea 
în revista noastră, începînd chiar cu acest număr. Spe- 
răm că cititorii vor găsi în ele elemente de interes care 
să-i îndemne să urmărească în continuare evoluția acestor 
probleme cu consecințe extrem de importante din punct 
de vedere economic și social. 


reactoare nucleare termice 
ȘI cu neutroni rapizi 


L UDREA 
Ing.-şef adjunct 
Reactorul |.F.A. 


acă privim înapoi, la marile desco- 

periri realizate în ştiinţă, precum 

si la creşterea neîncetată a valorii 
si foloaselor metodelor științifice, nu ne 
putem îndoi că într-o zi vom avea posi- 
bilitatea să descompunem și să compunem 
elementele în laborator și atunci pulsul 
lumii va bate cu o putere nouă». 

Aceste cuvinte au fost spuse cu cinci 
decenii în urmă de remarcabilul chimist 
englez F. Soddy si lui îi revine meritul 
de a fi atras pentru prima oară atenţia 
asupra posibilității. de a valorifica energia 
imensă  încătușată. în nucleele atomi- 
lor. 

Deşi descoperirea cu zece ani mai 
tîrziu, în 1919, a transmutaţiei. artificiale 
a elementelor a constituit un însemnat 
progres, totuși nu se crease încă posi- 
bilitatea valorificării imediate a energiei 
nucleare. Cauza trebuie căutată în randa- 
mentul foarte mic al unei reacții nucleare, 


folosind drept proiectile particule purtă- 
toare ale sarcinii electrice, ale consumului 
mare de energie ce trebuie consumată 
pentru accelerarea acestor proiectile, iar 
pe de altă parte din cauza probabilității 
foarte mici ca proiectilul să-și nimereas 
ţinta. Tehnica transmutaţiilor artificia 
avea să fie revoluționată de descoperirea 
ulterioară a neutronului, particulă care, 
fiind lipsită de sarcină electrică, putea 
ride cu ușurință în orice nucleu 
atomic. 

Cu ajutorul acestui proiectil «ideal» au 
fost obținute, începînd cu anul 1934, zeci 
de noi elemente, înfăptuind parcă visul 
milenar al alchimișştilor. 


Era nucleară 


Faţă de nucleele uşoare, nucleele grele 
conțin un număr mult mai mare de neu- 
troni în raport cu acela al protonilor. 


Aceasta face ca la dezintegrarea atomului 
de uraniu să fie puşi în libertate în mod 
necesar cîțiva neutroni. Cînd acest fapt 
a fost înțeles, posibilitatea valorificării 
energiei nucleare era principial rezolvată. 


clear se pot pune în libertate mai mulți 
neutroni, pentru, fiecare neutron cheltuit 
initial, există posibilitatea legării unei 
fisiuni cu alta într-un lanț. Se obţine, în 
acest caz, o reacţie în lanț asemănătoare 
unei  avalanșe, Nu este nevoie să argu- 
mentăm că, dacă acestui proces i se per- 
mite să se desfăşoare necontrolat, se va 
produce o explozie. Dar nu este oare 
posibil să controlăm, să supunem voinţei 
omului acest proces? Răspunsul este afir- 
mativ și el a fost dat în urmă cu mai bine 
de douăzeci de ani, la 2 decembrie 1942, 
cind a început să funcționeze primul 
reactor nuclear construit de marele fizi- 
cian italian Enrico Fermi. Incepind cu 


k'u s po dacă într-un astfel de proces 


această dată, «pulsul lumii a început să 
bată cu o putere nouă», căci de atunci ome- 


nirea a pătruns în era energiei nucleare. 
Studiul reacțiilor nucleare a arătat că 


dacă drept proiectile se folosesc particule 
purtătoare de sarcină electrică, cu cit 
viteza lor e mai mare, cu atît ele au mai 
multe șanse de a pătrunde în nucleu, 
deci de a provoca transmutaţia. În cazul 
neutronilor, Fermi a arătat că, dimpotrivă, 
șansele ca neutronii să întîlnească nucleele 
sînt cele mai mari atunci cînd viteza lor 
este redusă, și anume atunci cînd devine 
de ordinul vitezelor de agitație termică 
a nucleelor. 

Insă cum în procesul de fisiune se obțin 
neutroni rapizi, rezultă că aceștia trebuie 
încetiniți. Obligînd neutronii să se cioc- 
nească cu atomii anumitor substanţe, ei 
își pierd energia cinetică. Acest proces 
este cunoscut sub numele de moderare, 
iar substanțele folosite în acest scop, 
moderatori. Deci, în afară de combustibil, 
orice reactor nuclear trebuie să utilizeze 
şi un alt element denumit moderator. 

Reactoarele nucleare care conțin în 
structura lor elemente moderatoare se 
numesc reactoare termice, adică folosesc 
pentru producerea fisiunii neutroni termici. 

Pentru a evacua căldura ce se dezvoltă 
în inima reactorului, ca rezultat al pro- 
cesului de fisiune nucleară, trebuie uti- 


lizat un agent de răcire sau termic. Com- 
bustibilul, moderatorul si agentul termic, 
iată elementele fără de care nu ne putem 


imagina funcţionarea nici unui 


iti Uraniu îmbogăţit 
sau uraniu natural? 


Ce este mai avantajos să «ardem» în 
reactoarele nucleare: uraniu îmbogățit sau 
uraniu natural? 

In prezent, părerile sînt împărțite. Sa- 
vanţii americani insistă pentru ca în reac- 
toarele energetice să fie întrebuințat ura- 
niul îmbogăţit, în timp ce specialiștii 
francezi propun folosirea drept combustibil 
nuclear a uraniului natural. 

Disputa între aceste concepții este cu 
atît mai aprinsă cu cit este vorba de a se 
şti dacă centralele, care miine vor inunda 
Europa, vor fi americane sau europene, 
şi aceasta deoarece nevoile în energie 
electrică se dublează la fiecare zece ani, 
iar resursele Europei occidentale în căr- 
bune, gaz natural si petrol au atins practic 
plafonul lor. Există deci o singură soluție: 
energia nucleară. 

Folosit drept combustibil, uraniul posedă 
calități apreciabile. Mai întîi, un kilogram 
de uraniu natural costă aproape tot atît 
cît costă o tonă de cărbune. În schimb 
însă. el furnizează echivalentul termic 
a 5, 10, 20 și chiar 300 tone de cărbune, 
după filiera atomică utilizată. Desi uraniul 
natural este ieftin, aducerea lui în formă 
de ardere în reactoare ridică preţul de cost. 

Cu toate acestea, energetica nucleară 
nu prezintă numai avantaje. Punerea la 
punct a unei centrale nucleare este o 
operaţie delicată și prin ea însăși costisi- 
toare. Privită de departe, problema pare 


reactor 


simplă. Este vorba doar de a industrializa 
un fenomen fizic natural, fisiunea. 

Uraniul care se găsește în natură este 
constituit din 99,3% uraniu-238, care nu 
se dezintegrează la ciocnirea cu un neu- 
tron, și numai 0,7% uraniu-235, care se 
supune unui asemenea proces. În unele 
cazuri, pentru a asigura dezvoltarea reac- 
tiei în lanţ, trebuie deci să se ridice conți- 
nutul de uraniu-235 față de uraniu-238. 
Realizarea acestei «îmbogățiri» pentru care 
nu este valabilă nici o tehnică tradițională 
(ca izotopi ai aceluiași element, ei au 
aceleași proprietăți chimice) se bazează 
pe o neînsemnată diferență de masă a 
izotopilor uraniului. De aici necesitatea 
realizării unor tehnici de mare finețe, 
costisitoare, care atrag după sine obținerea 
combustibilului nuclear la un preț mare. 
Au fost puse la punct metode care dau 
posibilitatea să se obțină în momentul 
de față uraniu îmbogăţit de la 2% la 95%. 
Dar, în afară de prețul enorm al unor 
asemenea uzine de separare a izotopilor, 
consumul fabulos de energie electrică al 
unor astfel de uzine contribuie și el la 
scumpirea uraniului. 

Din considerente economice, în cen- 
trale se utilizează un uraniu îmbogățit 
cu 2—4%. 

Uraniu-238, care implicit se găsește în 
reactor alături de uraniu-235, absoarbe 
o parte din neutroni, formînd reacția în 
lanţ și devenind radioactiv. Dezintegrarea 
lui duce la formarea de plutoniu-239, de 
asemenea un bun element fisionabil. In 
reactoarele cu uraniu îmbogățit, barele 
de combustibil sînt cufundate în apă obiș- 


Fig. 1. SECŢIUNE PRINTR-UN REACTOR: 1 — Elemente de combustibil; 


2 — Bara de control; 3 — agent de i PZ 


Fig. 2. CENTRALA NUCLEAR 


ire; 4 — spre schimbătorul de căldură. 
1 — Reactor; 2— apă de alimentare; 3— 


abur primar; 4 — abur secundar; 5 — Condensat primar; 6 — Conhdensat; 7 — Ge- 
nerator de abur; 8 — Subrăcire; 9 — Supraincălzitor;10 — Pompe pentru alimen- 


tarea boilerelor; 11 — Deaerator; 


12 — Incălzitoare; 


13 — Ejectoare de aer; 


14— Aburi supraincălziți; 15— Pompe de condensat; 16— Condensor; 17— Turbo- 


generator. 


nuită. Neutronii emişi în procesul de 
fisiune sînt încetiniți prin ciocnirea lor 
cu nucleele de hidrogen din apă. 

Fizicienii francezi sugerează că dezvol- 
tarea energeticii nucleare ar putea fi 
împinsă pe un alt drum. Este inutil să 
îmbogățim uraniul — spun ei. Să ne mul- 
tumim cu ceea ce ne oferă natura, adică 
cu cele 0,7 procente de uraniu-235. In 
acest caz va trebui însă să utilizăm un alt 
moderator decit apa obișnuită, cum este 
grafitul, care însă duce la mărirea dimen- 
siunilor reactorilor. 

Astăzi, aceste două tipuri de centrale 
funcţionează din plin. Francezii consideră 
că americanii plătesc scump îmbogățirea 
combustibilului. Americanii răspund că 
centralele franceze, din cauza dimensiu- 
nilor uriașe, reprezintă adevărați «masto- 
donţi» ai tehnicii. 

Pentru moment este greu de ales între 
centralele «cu uraniu natural» și cele «cu 
uraniu îmbogăţit», şi una şi cealaltă aflin- 
du-se într-un stadiu de dezvoltare care 
nu permite încă să se facă o alegere defi- 
nitivă. Se estimează că acest lucru va fi 
posibil abia după ce vor fi construite și 
puse în funcțiune centrale de 500 de 
megawați electrici putere, care se apre- 
ciază că nu vor intra în funcțiune îna- 
inte de 1970. 

Asemenea centrale se află deja în con- 
strucție în Anglia, U.R.S.S., Franţa, S.U.A. 
si Canada. 

Nu trebuie neglijat nici faptul că per- 
fecționări tehnice spectaculoase pot în- 
clina oricînd balanţa în favoarea unei soluţii 
sau a alteia. 


Teoretic — 350 de tipuri 
posibile de reactoare nucleare, 
iar practic — doar cîteva 


Tentat de a combina in cele mai diferite 
moduri cele trei elemente ce compun un 
reactor, fizicianul francez Kowarșki a 
calculat că teoretic se pot realiza 350 
tipuri de „reactoare nucleare. Dar aceasta 
teoretic! [n realitate, pentru a realiza un 
reactor care să funcționeze de o manieră 
satisfăcătoare, nu se poate combina orice 
tip de combustibil, orice tip de mode- 
rator sau de agent termic, adică din această 
multitudine de variante unele se exclud 
ca irealizabile. 

Dacă pentru combustibil posibilitatea 
de a alege este, după cum am văzut, foarte 
strinsă — se utilizează numai uraniu natu- 
ral sau uraniu îmbogățit —, dimpotrivă, 
gama substanțelor folosite ca moderatori 
şi agenţi termici este mai largă. Modera- 
torii cei mai frecvent folosiți sînt: apa 
obişnuită, apa grea, grafitul și anumite 
substanțe organice din grupa aromaticelor 
(difenil, trifenil etc.). Apa obișnuită, apa 
grea şi lichidele organice pot, de aseme- 
nea, să joace si rolul de refrigerator; la 
această listă trebuie să se mai adauge 
gazul carbonic, heliul şi diferite metale 


topite (sodiu, potasiu). 

Uraniul natural poate fi folosit si cu 
apă grea ca moderator, realizindu-se în 
felul acesta cea mai bună utilizare a lui 
într-un singur ciclu de funcționare. Trebuie 
avut în vedere însă că apa grea e foarte 
scumpă (40 dolari litrul). -De asemenea, 


ca moderatori si agenți termici se pot 
utiliza și anumite lichide organice care, 
din punct de vedere termic, creează 
avantaje deosebite, însă sub acțiunea 
radiaţiilor și căldurii se descompun. Acestea 
sînt numai citeva exemple, care ne arată 
că fizicienii sînt nevoiţi să accepte soluții 
de compromis determinate de îmbinarea 
în modul cel mai fericit a avantajelor 
posibile ale trionomului: combustibil, mo- 
derator, agent de răcire şi din numărul 
mare de proiecte viața a cernut diferite 
soluții, încercărilor rezistîndu-le în general 
doar un număr limitat de cîteva tipuri de 
reactoare nucleare. 

Tipul de reactor moderat si răcit cu 
apă obișnuită a fost construit pînă acum 
în două variante: cu apă sub presiune și 
cu apă în fierbere. În prima variantă, 
reactorul, împreună cu circuitul de răcire 
primar, este la o presiune care să nu per- 
mită formarea de vapori la temperatura 
dată; aburul necesar antrenării turbinelor 
se formează în circuitul secundar cuplat 
cu cel dintii printr-un schimbător de 
căldură. In cazul reactorilor cu apă în 
fierbere, aburul se formează direct în 
reactor și poate fi trimis ca atare în turbine. 

Cu toate că se apreciază că reactoarele 
de acest tip, cu puteri de ordinul a 500 de 
megawaţi electrici, pot livra energie la 
un preț competitiv cu acela obținut prin 
arderea de combustibili în centralele 
termice, nu trebuie să scăpăm din vedere 
o seamă de neajunsuri ale acestora. 

În primul rînd, aburul saturat nu poate 
fi obținut decît la o temperatură relativ 
scăzută, ceea ce conduce la un randament 


global scăzut, si aceasta implică folosirea 
turbinelor mari si scumpe. In al doilea 
rînd, aceste reactoare produc mai puţin 
plutoniu, material fisionabil cu perspective 
tot mai mari în energetica nucleară. 

Al doilea tip de reactor energetic, care 
s-a impus și din care francezii și englezii 
şi-au făcut o specializare, foloseşte drept 
combustibil uraniul natural, ca moderator 
grafitul, iar ca agent de răcire bioxidul 
de carbon. 

Aceste reactoare produc plutoniu mai 
mult decit reactoarele cu apă obișnuită, 
folosesc un combustibil mai ieftin, însă 
au dimensiuni foarte mari (de exemplu 
la o formă cilindrică diametrul are 25 m 
și înălțimea 18 m; vasul în care se închide 

reactorul are grosimea peretilor de cca. 
15 cm si cintáreste cca. 1000 de tone), 
ceea ce ridicá pretul de cost al instalatiei. 

În Canada și Suedia își croiesc din ce 
în ce mai mult drum reactoarele care 
folosesc uraniu natural drept combustibil 
şi în care apa grea joacă atît rolul de 
moderator, cit si de agent de răcire. 
Reactoarele moderate cu apă grea, spre 
deosebire de cele moderate cu grafit, 
utilizează mai bine uraniul natural, au 
dimensiuni mai mici, ceea ce compensează 
costul ridicat al apei grele. Producția de 
plutoniu este apropiată de cea realizată 
în reactoarele moderate cu grafit. 

Deși au trecut numai douăzeci de ani 
de la intrarea în funcțiune a primului 


REACTOR CU APĂ SUB 
PRESIUNE 


1 — Apă servind ca moderator 
si agent de răcire 


2 — Combustibil—uraniu ușor 
îmbogățit 

3 — Bare de reglaj 

4 — Apă la temperatură ridi- 
cată — către schimbăto- 
rul de căldură 


REACTOR MODERAT CU 
GRAFIT 


1 — Gaz de răcire 

2 — Combustibil — uraniu 
3 — Bare de reglaj 

4 — Moderator — grafit 

5 — Corp de oțel 


6 — Beton 
7 — Către schimbătorul de căl- 
dură 


REACTOR MODERAT CU 
APĂ GREA 


1 — Apă grea servind ca mo- 
derator si agent de răcire 

2 — Combustibil — uraniu 

3 — Bare de reglaj 

4 — Corp de oţel 

5 — Beton 

6 — Către schimbătorul de căl- 

reactor nuclear, astăzi omenirea se poate 
mîndri cu faptul că funcționează sau sînt 
în curs de realizare sute de centrale 
atomoelectrice, construite în multe țări 
ale lumii, ce folosesc reactoare de cele 
mai diferite tipuri, ceea ce arată că fiecare 
ţară care și-a ales un tip sau altul de reactor 
a avut în vedere nu numai performanţele 
ca atare, dar în primul rînd condiţiile de 
realizare cele mai avantajoase. 


Viitorul: reactoare reproducă- 
toare și supraregeneratoare 


Desi reactoarele termice se află în con- 
tinuu progres, este îngrijorător faptul că 
ele nu permit să se extragă din energia 
conținută în uraniu în actualul stadiu decit 
maximum două procente. Se apreciază că, 
dacă vom continua să ardem în reactoare 
numai izotopul 235 al uraniului, rezervele 
de combustibil nuclear se vor epuiza 
într-un timp relativ scurt. 

n prezent există două modalități funda- 
mentale de abordare a problemei amelio- 
rării folosirii combustibilului nuclear. Prima 
cale este aceea care prevede introducerea 
în reactoarele obișnuite a unui material 
«fertil» — thoriul. Thoriul, el însuși, nu 
este un combustibil nuclear, adică nu fisio- 
nează. Dar ce se întîmplă cu el în reactor, 
sub „acțiunea neutronilor? Thoriul se 


„transformă în uraniu-233 — izotop ce nu 


se găseşte în stare naturală şi care este 
fisionabil. 

Pentru reactoarele atomice uraniul-233 
este un combustibil nuclear mai bun chiar 
decit uraniul-235, deoarece el emite mai 
mulți neutroni în fisiunea. termică, care 
participă la reacţia ulterioară în lanț. 

Deci în asemenea reactoare cînd se 
obține energie nucleară, combustibilul nu 
numai că se consumă, ci se si reproduce, 
ceea ce nu se întîmplă în nici un alt proces 
de obținere a energiei cunoscut pînă acum. 
lar în ceea ce privește rezervele de thoriu, 
trebuie spus că ele depășesc de 4 ori pe 
cele de uraniu. 

Reactoare reproducătoare de acest gen 
au și fost concepute și ele vor fi construite 
în viitorul apropiat. În calea realizării lor 
stau trei inconveniente: nu există o in- 
dustrie dezvoltată a thoriului, uraniul-233 
este mai puțin cunoscut și sînt încă greu- 
tăți tehnice în realizarea unor astfel de 
reactoare. 

Dintre realizările actuale menţionăm 
reactorul englez «Dragon», în care ele- 
mentele de combustibil sînt constituite 
dintr-un amestec de uraniu îmbogăţit 20% 
în izotopul 235 și thoriu, iar ca mode- 
rator utilizează grafitul. În timp ce nucleele 
de uraniu-235 se dezintegrează și produc 
căldură, thoriul sub mitraliera neutronilor 
se, transformă în uraniu-233. 

In cazul în care cantitatea de combustibil 
ce se reproduce din thoriu sau uraniu-238 
(respectiv uraniu-233 si plutoniu-239) este 
mai mică decit cantitatea de combustibil 
ce se consumă în procesul de fisiune, se 
spune că reactorul este convertor. 

in cazul în care cantitatea de combustibil 
reprodus „mai mare decit cea consu- 
mată, atunci reactorul se numește supra- 
regenerator. 

Thoriul, ca material fertil, poate fi 
folosit în reactoare termice fie în regim 
de convertor, fie supraregenerator. 

Uraniu-238 ca material fertil poate fi 
utilizat în regim de supraregenerare numai 
in reactori rapizi. 


Această cale este mai complicată din 
punct de vedere tehnic, dar permite 
teoretic valorificarea completă a energiei 
conţinute în uraniu. 

Posibilitatea realizării reactorilor supra- 
regeneratori rapizi se bazează în primul 
rînd pe faptul că izotopul 238 al uraniului, 
care constituie 99,28% din masa sa, nu 
este total inapt pentru fisiune; sub acțiunea 
neutronilor rapizi el parțial fisionează și 
este și transmutat în plutoniu, ai cărui 
izotopi 239 şi 241 sînt excelente materiale 
fisionabile, deci combustibili nucleari. 

Transmutarea uraniului-238 în plutoniu 
ne arată că izvorul de energie nucleară 
este reprezentat de întreaga cantitate de 
uraniu și nu numai de izotopul 235. 

Acest proces de transformare a uraniu- 
lui 238 în plutoniu se desfășoară și în 
reactoarele termice, însă ritmul producerii 
de plutoniu este incomparabil mai lent 
decit acela al consumului de uraniu-235. 

Nu ar putea fi accelerat acest ritm? 
Răspunsul este pozitiv si el se bazează 
pe faptul că atit uraniul-235, cît şi pluto- 
niul eliberează un număr de neutroni 
mai mare atunci cînd fisionează sub actiu- 
nea neutronilor rapizi decit atunci cînd 
fisiunea lor este provocată de neutroni 
termici. 

Dar cum putem obține neutroni rapizi? 
Simplu, construind reactoare cu neutroni 
rapizi, în care se renunță la frinarea sau 
încetinirea neutronilor, deci în acest caz 
lipsește moderatorul. 

In asemenea reactoare, combustibilul nu 
că se reproduce, ceea ce nu se 


numai 


Sus. BREEDER RAPID RĂCIT 
CU SODIU: 1—Sodiu lichid; 
2— Anvelopă fertilă de ura- 
niu; 3— Uraniu puternic îm- 
bogățit; 4— Sodiu; 5 — Către 
schimbătorul de căldură; 6— 
Beton. 

Dreapta: Schema de transmu- 
tare în plutoniu a izotopului 
238 al uraniului care are loc 
în reactorul supraregenerator. 


întîmplă în nici un alt proces de obținere 
a energiei cunoscut pină acum, ci, ceva 
mai mult, se obține chiar mai mult com- 
bustibil decit se consumă. 

Un reactor cu neutroni rapizi este format 
în principiu din două părți distincte: un 
miez central sau o «inimă» de uraniu-235 


sau plutoniu, în care este întreținută 
reacția in lanţ, și dintr-un înveliş de 
uraniu natural, în care neutronii sînt 
folosiți pentru producerea  plutoniului. 


Faptul că în asemenea reactoare lipsește 
moderatorul impune folosirea drept com- 
bustibil a  plutoniului sau a uraniului 
puternic îmbogățit în izotopul 235. 

Cel mai indicat este plutoniul, căci el 
emite în fisiunea rapidă cel mai mare 
număr de neutroni. 

Desi ademenitoare, reactoarele cu neu- 
troni rapizi, putind multiplica teoretic 
de 140 de ori rezervele de combustibil 
nuclear, traducerea în viață a acestei soluţii 
se lovește încă de mari dificultăți tehnice. 

Enrico Fermi scria încă cu mulţi ani în 
urmă că tara care va crea prima reactorul 
supraregenerator va obţine cele mai 
rapide succese în energetica nucleară. 

n U.R.S.S. funcționează încă din 1954 
un reactor experimental supraregenerator 
cu plutoniu BR-5, iar recent, la cea de-a 
3-a Conferință asupra aplicaţiilor paşnice 
ale energiei atomice, s-a anunțat că se 
are în vedere construirea unui prototip 
de reactor cu neutroni rapizi de 350 de 
megawați putere electrică; aceasta va fi o 
mare instalație ce va servi probabil și la 
desalinizarea apei de mare. 


ENERGIE 


In S.U.A. funcţionează reactoarele EBR-I 
şi EBR-II, precum și centrala supraregene- 
ratoare experimentală «Enrico Fermi». 
Reactorul” acestei centrale produce deja 
pentru fiecare kilogram de uraniu-235 
cite 1,2 kg de plutoniu, iar reactorul 
sovietic de la Ohninsk a atins de curînd 
valoarea de 1,6 pentru factorul de repro- 
ducere. Se speră că în curind asemenea 
reactoare vor produce de cca. 1,8 ori 
mai mult plutoniu decit consumă. 

Cu toate că reactorul supraregenerator 
rămîne încă în stadiul studiilor si se pre- 
vede că el va mai rămîne încă cităva vreme, 
actualmente este unanim recunoscut fâptul 
că viitorul energeticii nucleare este intim 
legat de reușita sa. Rezultatele obținute 
încă de pe acum par să promită că în 
deceniul următor reactoarele cu neutroni 
rapizi vor fi o realitate împlinită. 

Cu toate că energetica nucleară are încă 
multe probleme de rezolvat, printre care 
cea mai importantă este competitivitatea 
economică, de bunăseamă un fapt este 
cert: energetica de miine se va baza 
puternic pe energetica nucleară. Aceasta 
ne-o demonstrează ritmul de creştere a 
puterii instalate în centrale nucleare: 
5 megawati în 1954, 5 000 în 1964, 25000 
în 1970 si 150 000—200 000 de megawațţi 
electrici în 1980. 

Deci în anul 1980 circa 20 la sută din 
energia electrică produsă pe glob va fi 
de origine nucleară, iar în anul 2000 se 
apreciază că în S.U.A. peste 50 la sută 
din energia obținută va fi smulsă din 
adincurile atomilor! 

VA RĂMÎNE CALEA FERATĂ PRINCIPALUL MIJLOC DE TRANSPORT ? 


Greu de răspuns. În ultimele două decenii, transportul auto a cunoscut o dezvoltare 

cu totul impresionantă. Transportul maritim, în condiţiile continuei lărgiri a volumului de 
schimburi cu celelalte țări, și-a sporit și el ponderea. Nu mai vorbim de transportul, de o 
factură aparte, prin conducte petroliere-magistrale care s-a dovedit deosebit de economic. 
Săpăturile și deplasările de pămint, ciment, nisip, care afectează și ele un mare volum 
de lucrări de transport, au fost încredințate aproape integral autocamioatelor. Şi, în general, 
trebuie recunoscut ca o realitate faptul că transporturile auto pe distanțe relativ mici (citeva 
zeci de kilometri), mai ales cînd mărfurile nu depășesc ca greutate ordinul tonelor, se do- 
vedesc mai rapide și, implicit, mai economice. Îmbunătăţirea continuă a şoselelor a avut, 
de asemenea, un rol hotăritor. De aici și situația statistică, mai mult decit evidentă încă 
din anul 1963, cînd, dintr-un total de 223 milioane de tone transportate prin intermediul tuturor 
ramurilor de transport, transportului feroviar i-au revenit doar 100 milioane de tone de măr- 
furi, iar transportului auto — 112 milioane de tone. Observaţi însă că cifrele statistice amin- 
es mai sus nu sint raportate la distanțele pe care au fost efectuate aceste transporturi. 
ncercind însă și această importantă analiză comparativă, balanța se va înclina, în mod 
radical, în favoarea traficului feroviar. Dintr-un total de 36 105 milioane tone-km (greutatea 
mărfurilor în tone este înmulțită aici cu distanţa în kilometri), mai mult de 70% (26 755 mili- 
oane tone-km) au revenit transportului feroviar. Vom face totuși remarca că acest raport 
era în anul 1959 de aproape 90%, în anul 1961 de numai 80 % și că, în mod obiectiv, este într-o 
continuă scădere. In domeniul transportului de călători, situația este asemănătoare. Pon- 
derea transportului auto în număr absolut de călători și în călători-km este în continuă 
creștere (deși la ora actuală, statistic, numai o treime din numărul total al călătorilor folo- 
sesc mijloacele auto). 

Concluziile se impun de la sine: în condițiile creșterii absolute a transporturilor, pon- 
derea traficului feroviar, se reduce continuu, răminind însă dominantă, așa cum se subliniază 
și în proiectul de Directive ale Congresului al IV-lea al P.M.R. cu privire la dezvoltarea 
economiei naționale în perioada 1966—1970, pe distanțele mijlocii și mari. În realizarea acestei 
sarcini un rol insemnat le revine constructorilor de vagoane chemaţi să contribuie la înzes- 
trarea căilor ferate cu vagoane de marfă de mare capacitate și vagoane de călători cu un 
grad superior de confort. 

Misterlosul indice „W“ 


Continua sporire a vitezelor de circulaţie pe calea ferată se 
cuvine neindoios corelată cu factorul de securitate al transpor- 
turilor. Viteza — putind atinge în mod teoretic sute de kilometri 
pe oră — va fi în mod necesar limitată de diferite criterii-con- 
siderente legate de siguranța (securitatea) mărfurilor si călă- 
torilor. Numărul de opriri (de staţii), configuraţia concretă a 
traseului (pante dificile, poduri etc.), terasamentul şi, în sfirșit, 
forta și tipul locomotivei sint şi ele limitative în sporirea vitezei. 

Pentru constructorii de vagoane — și ne vom referi în mod 
special la cei din Arad, pe care i-am vizitat de curind —, «duş- 
manul» lor imediat (dar un duşman învins) a fost «misteriosul» 
indice «W». Dar să ne explicăm: valoarea acestui indice depinde 
în primul rînd de suspensia vagonului, de alegerea dimensiu- 
nilor principale, de roată (diametru și conicitate), de execuţia 
propriu-zisă a vagonului. Sub nici un motiv indicele acesta de 
siguranță (și calitate) nu trebuie să depășească valoarea de 
4,25 (determinată prin calcul în condiţiile unui mers liniștit, 
fără oscilaţii periculoase, la viteze urcind pînă la 120 km/oră). 
Acordindu-le constructorilor cuvenitul elogiu, vom preciza că 
acest indice al calității de mers — «W» — variază la noile noas- 
tre vagoane de marfă si călători între 2,8 si 3,5. 

O altă problemă dificilă pe care au trebuit să o rezolve con- 
structorii arădeni în lupta lor cu cerințele vitezelor moderne a 
constituit-o utilizarea unor frine de mare putere, asigurind 
circulația — chiar și a vagoanelor de marfă — cu o viteză de 
pînă la 120 km/oră. Condiţiile internaţionale, după cum se știe, 
pretind ca la viteze între 100 si 120 km/oră frinarea să fie pro- 
porțională cu sarcina. Rezultă de aci că vagonul trebuie înzes- 
trat cu o frină puternică, cu un sistem de reglare automat, 
comandat de dermali arcului de suspensie. Asimilarea unei 
astfel de frîne s-a făcut la Uzinele «23 August» din București. 
Trebuie să remarcăm însă faptul i. această frină se poate adapta 
numai vagoanelor pe două osii. În Europa — o spunem nu fără 
un anume regret tehnic — nu s-a pus încă la punct o frină co- 


În hala de asamblare a vagoanelor de marfă. 


respunzătoare întru totul circulației vagoanelor pe 4 osii. Pro- 
blema trecerii la viteze pînă la 120 km/oră la vagoanele-marfă 
pe 4 osii rămine în consecință deschisă. 


Logica şi imperativele unui transport rentabil 


Nici un contabil-șef nu va aviza vreodată un transport fero- 
viar dacă acest transport nu s-ar dovedi rentabil întreprinderii 
sale. Căile ferate au, la rindul lor, în schema de organizare 
economiști exigenţi. Constructorii de vagoane trebuie să vină 
deopotrivă în întimpinarea lor, rezolvind, în afara problemei 
vitezei şi securităţii, dificila problemă a economicităţii trans- 
portului. 

Rezumată, această problemă s-ar putea formula în termenii 
următori: reducind continuu greutatea proprie a vagoanelor 
(dar nemicșorindu-le rezistenţa), trebuie ridicate în paralel 
sarcina lor utilă, capacitatea de transport. În felul acesta, cu 
un număr mai mic de vagoane se va putea transporta o canti- 
tate mai mare de mărfuri. De unde și o evidentă creştere a eco- 
no micităţii. Să mai adăugăm la aceasta — practica a demon- 
strat-o pe plan mondial — comportarea superioară în exploa- 
tare a vagoanelor de mare capacitate, pe 4 osii. Pentru trans- 
portarea unei încărcături utile de 1 500 de tone, lungimea tre- 
nului formată din vagoane pe 4 osii ar fi de numai 355 m, în 
timp ce lungimea unui tren format din vagoane pe 2 osii ar fi 
de 750 de metri. Gindiţi-vă totodată la dificultăţile de transport, 
de manevrare și la greutatea absolută a vagoanelor (mult mai 
mare în cel de-al doilea caz), de unde și consumul sporit de 
combustibil al locomotivelor. 

Directivele Congresului al Ill-lea al partidului trasau, de altfel, 
sarcini concrete în această problemă: înzestrarea parcului de 
căi ferate cu vagoane moderne de marfă, de mare capacitate, 
în majoritate pe 4 osii (cca. 11 000 de vagoane) și realizarea, de 
asemenea, a 1500 de vagoane refrigerente. Sarcinile, de loc 
ușoare, solicitind mobilizarea întregului colectiv al Uzinei de 
vagoane Arad au fost îndeplinite. ` 


Ceea ce au înţeles foarte bine constructorii 


Reducerea greutăţii proprii a vagoanelor si sporirea sarcinii 
lor utile — avantajoase atit pentru beneficiarii direcţi, cit si 
pentru căile ferate — trebuiau să se îmbine cu un al doilea avan- 
taj economic, rezultind din mecanizarea operaţiilor de încărcare 
și descărcare a vagoanelor. (De aici si durata mai scăzută 
a acestor operații). 

Constructorii arădeni au știut să răspundă b- acestor solicitări 
impuse de transportul modern. Vagonul-marfă de tip descope- 
rit a fost prevăzut cu clape în planșeu, îngăduind golirea auto- 
mată laterală, de o parte și de alta a liniei. Vagonul este înzes- 
trat totodată cu pereți frontali rabatabili, permițind si golirea 
prin răsturnare frontală (înclinarea vagonului la 50—609). Des- 
cărcarea acestor vagoane se face complet automat, în fracțiuni 
de minute. Vagonul-marfă de tip acoperit a fost prevăzut cu 
deschideri de încărcare în acoperiș și trape de descărcare la- 
terale, ceea ce îngăduie mecanizarea completă a operaţiilor 
de încărcare și descărcare. 

Hotăritoare însă pentru activitatea constructorilor arădeni 
au fost înțelegerea și, implicit, realizarea unui alt considerent 
economic: reducerea greutăţii proprii.a vagoanelor venea să 
influențeze în mod direct preţul lor de cost. De aici: 

— utilizarea în construcţia elementelor de rezistenţă ale șa- 
siului a oţelului de rezistenţă tip OLX52; 

— utilizarea şi extinderea profilelor ușoare obținute prin 
îndoire, din tablă subțire. 

Prin utilizarea oțelului OLX52, greutatea proprie a vagonului- 
marfă descoperit s-a redus cu 8,4%, ceea ce a însemnat pentru 
uzină o economie de 1 250 tone de oţel în anul 1963 și 2 000 tone 
în 1964. Din studiile efectuate rezultă că extinderea profilelor 
îndoite, sudate și ambutisate aduce, de asemenea, impor- 
tante economii de oțel. În mod concret, prin aplicarea profilelor 
ușoare la vagoanele-marfă descoperite s-au obținut economii 
de metal pe vagon în jurul a 400 kg, iar la vagoanele de călători 
pînă la 500 kg. E drept, utilizarea acestor profile a dus, în anumite 
cazuri, la sporirea manoperei. Reducerea consumului de metal 
s-a dovedit însă cu mult mai importantă pe planul economiei. 


Dacă ne-am propune să le facem reclamă... 


Vagonul de marfă, de tip descoperit, pe 4 osii, denumit vagon 
«gondolă», a însemnat un pas important în construcția vagoa- 
nelor-marfă. Caracteristicile sale — în comparaţie cu cele ale 
vagoanelor pe care le înlocuiesc — sint net superioare: 

— Sarcina utilă — 60 de tone, față de 50 de tone. 

— Tara vagonului — 22,6 tone, față de 24 de tone. 

— Volumul util — 75 mc, față de 65 mc. 

— Viteza maximă — 100—120 km/oră, față de 80 km/oră. 

La acest vagon, soluţiile .constructive sînt corespunzătoare 
celor mai noi realizări în domeniul construcției de vagoane: 
adaptarea unui boghiu modern, frinarea simetrică pe roată, 
calitatea de mers îmbunătăţită, posibilități de descărcare prin 
basculare trontală. Cel de-al doilea tip de vagon-mariă intro- 
dus în fabricaţie în 1963 este vagonul de tip acoperit, pe 4 osii. 


Vagon de marfă desco- 


perit tip  «gondolă» š 


Tiara Panca 


Vagon de 
acoperit. 


Şi acest vagon comparativ cu cel fabricat anterior se dove. 
dește mult superior: : 

— Sarcina utilă — 60 de tone, față de 50 de tone. 

— Tara vagonului — 23,6 tone, fatá de 25 de tone. 

— Volumul util — 90 mc, față de 70 mc. 

— Viteza maximă — 100—120 km/oră, față de 80 km/oră. 

Pentru prima oarà, acest tip de vagon a fost construit cu o 
carcasă complet metalică în vederea reducerii greutăţii proprii. 
La un mare număr de vagoane, în vederea izolării contra trans- 
piraţiei, s-a aplicat un material plastic pe bază de poliacetat 
de vinil avînd ca umplutură rumeguș de lemn. Vagonul este 
înzestrat cu dispozitive de încărcare și descărcare mecanică 
prin clape laterale, uși autoetanșe etc. 

Vagoanele realizate de constructorii arădeni (în continuare 
ne vom ocupa și de vagoanele de călători), făcîndu-şi singure, 
practic, cea mai bună reclamă, au ajuns să fie solicitate si 
exportate în foarte multe țări, ca: Ungaria, Polonia, Cehoslo- 
vacia, Bulgaria, R.D. Germană, U.R.S.S., Egipt, R.P.D. Coreeană, 
ndonezia. 


Ceea ce nu ştiu uneori călătorii 


Călătorul mulțumit altădată să-și găsească în tren un loc 
«al lui», să aibă un vagon bine încălzit iarna, o fereastră care 
să se deschidă ușor... a devenit, inerent, mai exigent. Vrea să 
călătorească rapid, confortabil, comod, în condiţii cît mai apro- 
piate de condiţiile lui de acasă. Toate aceste lucruri necesită 
însă — ceea ce nu știu uneori călătorii — mii de ore de pro- 
iectare, de calcule şi experimentări, de nesfirşite eforturi legate 
de însuşirea fabricaţiei noilor tipuri de vagoane. Dar să înce- 
pem cu sfîrşitul: noul tip de vagon de clasă — clasa a Il-a — 
cu 80 de locuri, aer condiţionat, lumină fluorescentă si incan- 
descentă, cu o suspensie foarte bună se află de acum în fabri- 
catie. Viteza de rulare urcă la 160 km/oră. Sistemul de încalzire 
cu aer cald, debit constant si temperatură variabilă poartă de- 
numirea justificată de «încălzire cu aer modulat». Menţinerea 
temperaturii în compartimente se reglează automat. Instalaţia 
de încălzire poate fi utilizată şi în timpul verii ca instalaţie de 
aerisire şi ventilație. Compartimentele căptuşite cu material 
plastic au un aspect plăcut, și — ceea ce e important — noile 
vagoane vor putea fi întilnite tot mai frecvent pe căile noastre 
ferate. N-am mai amintit unele elemente interesante mai mult 
pentru tehnicieni, ca: suspensia vagoanelor, respectiv a osiilor 
montate și a traverselor, făcută cu arcuri elicoidale pretensio- 
nate; tampoanele cilindrice cu resoarte inelare cu o capaci- 
tate de amortizare mult crescută; frinarea cu saboti dubli de 
fiecare parte a rntilor etc. 

În încheierea insemnărilor noastre ne mai rămîne să preci- 
zăm că în lupta pentru îmbunătăţirea continuă a transporturilor, 
sarcină importantă a planului nostru de stat, constructorii 
arădeni și-au îndeplinit cu cinste toate angajamentele. Şi dacă 
productivitatea muncii, factor hotăritor, a fost în anul 1964 cu 
51% mai mare decit în 1963, constructorii arădeni întîmpină 
noul Congres al partidului cu o nouă importantă creștere a 
productivității: 166% față de același an 1963. 

Comentariile devin de prisos. 


Noul tip de va- 
goane de călători 
produs de Uzinele 
de vagoane — Arad 


ELECTRO- 


NARCOZA 
PEȘTILOR 


Acad. prof. EUGEN A. PORA 


si C. WITTEN BERGER 
candidat în ştiinţe biologice 


În ultimul timp, pe lingă străvechile 
instrumente ale pescarilor — plase și 
cîrlige, capcane și harpoane, în nenumă- 
rate variante și combinaţii adaptate dife- 
ritelor tipuri de ape și de pești —, au 
apărut și mijloace de a prinde peștele 
care încearcă să ridice această îndelet- 
nicire multmilenară a omului la nivelul 
tehnicii moderne. Unul din acestea este 
pescuitul cu curent electric. De citeva 
decenii încoace se folosește metoda atra- 
gerii peștelui în plasă cu ajutorul luminii 
unui bec electric; în acest caz, omul se 
bazează pe constatarea că anumite specii 
de pești se adună la lumină (uneori numai 
la lumină de anumite lungimi de undă). 
Dar în acest caz curentul electric rămine 
un mijloc indirect al pescuitului, căci nu 
face decit să ajute prinderea peștelui cu 
instrumentele clasice. 

Electricitatea poate fi însă întrebuințată 
şi direct pentru imobilizarea peștelui. 
Este vorba de metodele de a provoca 
electronarcoza peștilor. 

Care este in fond efectul curentului 
electric asupra organismului peștelui? 

Acest efect depinde de mai mulți fac- 
tori, între care si natura curentului. Marea 
majoritate a studiilor întreprinse pină acum 
se referă la efectele curentului continuu, 
care sint influențate de sensul curentului 
în corpul animalului (deci de orientarea 
acestuia în cimpul electric) şi de diferența 
de potenţial care se creează între extre- 
mităţile corpului. La tensiuni mici apar 
reacții de apărare ale peștelui, reacţii de 
fugă, dar și reacţii de orientare cu capul 
spre polul pozitiv. La tensiuni mai mari 
apare așa-numitul «înot forțat», o mișcare 
foarte violentă, dar încă coordonată, a 
peștelui. La valori si mai mari ale diferen- 
tei de potenţial apar electronarcoza, apoi 
un fel de zbatere dezordonată și ineficace 
din punctul de vedere al deplasării și în 
sfîrşit starea de tetanie, cu muşchii con- 
ractaţi la maximum, corpul rigid și imobil. 
n stare de electronarcoză sau de tetanie 
peştele este inert. Starea aceasta persistă 
un timp și după ce curentul electric a fost 
deconectat. Pe acest fapt se bazează 
metodele pescuitului electric. 

În ce priveşte curentul alternativ, efectele 
acestuia au fost mult mai puţin cercetate. 
Unele reacții ale peștelui sînt însă aceleași 
ca în cimpul electric continuu: fuga, 
înotul forțat, electronarcoza. 

Efectele curentului electric depind si de 
natura apei în care se găsește peștele. 
Diferenţele de potenţial capabile să pro- 
voace fenomenele descrise mai sus sint 
cu atit mai mici, cu cit apa este mai sărată, 
deci cu cit rezistenţa ei electrică este mai 
mică. 

Cum se face practic pescuitul electric? 
latá citeva modalităţi: 

În rîuri, doi pescari înaintează în apă, 
fiecare purtind cite un electrod; unul din 
aceştia este o placă metalică izolată la 
capătul unui băț de material plastic, iar 
celălalt un inel metalic cu plasă, legat de 
asemenea de un miner izolat. Placa şi 


inelul plasei sint legate de sursa de cu- 
rent continuu. Între placă și inelul plasei 
se stabilește un cîmp electric, în lungul 
căruia vor înainta peștii spre anod (inelul 
plasei) sau vor cădea în electronarcoză, 
e e valoarea intensității acestui cimp. 

n lacuri, bazine mai mari sau fluvii se 
lucrează de pe o barcă special amenajată, 
de pe care se lasă în apă cei doi electrozi. 
Barca înaintează încet, iar în urma ei vine 
alta, la anumită distanță, pentru a culege 
peștii electronarcotizaţi care se ridică la 
suprafața apei. 

Uneori se lucrează — cu curent continuu 
— «unipolar», adică cu un singur electrod 
mobil, purtat de un manipulant cu cizme 
de cauciuc și îmbrăcăminte de protecţie, 
celălalt pol fiind legat la pămint. În felul 
acesta se asigură, în apele mici, cuprin- 
derea în cîmpul electric a întregii mase 
a apei. s 

În anumite condiţii, pescuitul electric 
dă un randament foarte bun. Peștele este 
silit să iasă din ascunzători; o dată ajuns 
în cîmpul electric, reacţia lui este obliga- 
torie, deci pescuitul nu depinde de noroc, 
ci de cantitatea de pește prezent; electro- 
narcoza este practic imediată. Toate 
acestea constituie serioase avantaje față 
de alte metode de pescuit. 

Şi totuşi curentul electric nu se folosește 
încă pe scară largă în pescuit. Forurile 
care coordonează si controlează econo- 
mia piscicolă în diferite ţări au încă multe 
rezerve faţă de această metodă. Aceste 
rezerve sint justificate de lipsa unor 
cunoștințe suficiente cu privire la efectele 
mai puțin bătătoare la ochi pe care le 
poate avea curentul electric asupra vieții 
din ape. Într-adevăr, acesta poate avea 
efecte nocive, poate chiar mortale în unele 
condiţii asupra puietului; poate avea efecte 
nefaste asupra reproducătorilor; poate 


provoca, prin starea de narcoză și prin 
tulburările generale produse în organis- 
mul peștilor, o scădere a capacităţii de 


@ 


apărare a acestora față de răpitori etc. 
Adesea, și nu se ştie de ce anume depinde 
aceasta, o bună parte a peștilor electro- 
narcotizaţi cad la fund, ceea ce, în ape 
mai adinci, echivalează cu pierderea lor 
pentru pescari. Nu se cunoaşte efectul 
curentului electric asupra organismelor 
mărunte din apă, privi ode planctonului, care 
constituie hrana multor pești; nu se știe 
dacă aplicarea repetată a tensiunii elec- 
trice într-un bazin de apă nu are efecte 
dăunătoare chiar și asupra vegetației. 
Acestea și o serie de alte probleme încă 
insuficient cercetate fac necesare studii 
de laborator şi încercări pe teren, înainte 
de a se aplica pe scară largă metoda 
pescuitului cu curent electric. 

De mare viitor se va bucura pescuitul 
electric în mări şi oceane, unde el va 
înlocui cu mult mai mare eficacitate pes- 
cuitul actual cu traule și plase pungă. 

Asemenea cercetări şi încercări sint 
în curs de cîțiva ani și în țara noastră. În 
Delta Dunării, cîteva bărci cu motor — 
aşa-zise baleniere —, înzestrate cu gene- 
ratoare de curent alternativ, experimen- 
tează metoda pe teren, sub supravegherea 
tehnicienilor de la Întreprinderea pisci- 
colă de la Sulina și a cercetătorilor de la 
Institutul de cercetări si proiectări pisci- 
cole din Bucureşti. Se incearcă acum apli- 
carea pescuitului electric și la crescă- 
toria de crap de la Cefa (regiunea Crişana). 
La Cluj, cercetători ai Academiei R.P.R. 
și ai Universităţii «Babeș-Bolyai» experi- 
mentează în laborator condiţiile de apli- 
care ale curentului în apă şi urmăresc 
eventuala nocivitate a acestuia pentru 
puietul de pește. ` 

Desigur, cercetările şi experimentările 
pe teren vor mai continua. Dar, treptat, 
aspectele încă neclare vor fi lămurite 
și atunci pescuitul va avea la dispoziţie 
un mijloc de mare eficacitate pentru mă- 
rirea producției acestui atit de important 
produs alimentar care este peștele. 


Încă din primii ani ai seco- 
lului al XX-lea, ipoteza că 
radiaţiile artificiale au efecte 
defavorabile asupra organis- 
mului a devenit o certitu- 
dine. Literatura medicală a 
consemnat primele tributuri 
pe care omul le plătea uneia 
dintre cele mai importante 
descoperiri din istoria civi- 
lizaţiei Încetul cu încetul, 
numărul observaţiilor a cres- 
cut și efectele radiațiilor au y 
fost din ce in ce mai bine 
cunoscute Astăzi efectul 
mutagen al radiațiilor con- 
stituie o realitate de care | 
nu se mai îndoiește nimeni 


Acad ŞT. MILCU 
dr. C MAXIMILIAN 


6% dintre oameni 
suferă de boli ereditare 


Numeroase cercetări efectuate în Europa și America au 
dus la concluzia că cel puţin 6% dintre oameni suferă sau 
vor suferi cîndva în cursul vieții lor de o boală ereditară mai 
mult sau mai puțin gravă. Mai impresionant este faptul că 
numărul bolilor ereditare este în continuă creștere, în ultima 
perioadă de timp a fost semnalată creșterea numărului orbi- 
rilor si al tulburărilor mintale de origine ereditară. S-a de- 
monstrat că din 1954 numărul copiilor cu malformații s-a 
dublat. Patologia ereditară ocupă în epoca noastră un loc 
din ce în ce mai important, deși a fost foarte mult timp un 
domeniu care a interesat mai puţin medicina. Si era oarecum 
firesc, pentru că altele erau obiectivele urgente: boli epide- 
mice în valuri, mortalitate infantilă înspăimintător de mare 
și o medie de viață foarte redusă. Datorită unui efort înfăptuit 
în decursul ultimei jumătăți de secol, medicina a făcut pro- 
grese uriaşe. S-au obținut scăderea aproape de neimaginat 
a mortalităţii infantile — de la 25—30% — la mai puţin de 2% 
şi creşterea mediei de viață pină la o virstă care în Europa 
oscilează între 60 și 70 de ani sau chiar mai mult. În urma 
acestor victorii, interesul medicinei a fost atras de alte pro- 
bleme. Acum, pe primul plan al preocupărilor medicale au 
trecut bolile ereditare. Pentru a obţine rezultate eficiente 
este nevoie însă să se cunoască natura factorilor mutageni, 
deci geneza mutațiilor, singura cauză a bolilor ereditare. 
Din păcate, despre aceasta știm încă mult prea puțin. 

Tot ce știm este că mutaţiile pot fi determinate de doi fac- 
tori: de tulburările de metabolism celular și de radiații. Radi- 
aţiile prezintă o deosebită importanţă în actualitate, datorită 
creșterii continue a fondului de iradiere în lumea întreagă 
ca urmare a exploziilor nucleare experimentate și tehnicii 
moderne care folosește din ce în ce mai frecvent substanțele 
radioactive. 


Radiațiile sînt mutagene? 


În perioada de început a secolului al XX-lea, genetica era 
frămiîntată de problema mutaţiilor. Toate observaţiile au 
arătat că substratul material al eredității poate fi modificat. 


j 

editate gi radiati 


De Vries a numit aceste modificări mutații. Nù se cunoştea 
însă nici o modalitate de a le obține experimental. 

În 1927, Müller a descoperit că după iradierea cu raze X, 
ladrosophilă, apar numeroase anomalii cromozomiale. Mai 
tirziu s-a reușit să se demonstreze că radiațiile provoacă și 
un număr important de mutații genice. S-a născut astfel 
radiogenetica, știința care studiază relaţia dintre ereditate 
și radiaţie. 

Radiațiile au pătruns în toate domeniile de activitate umană. 
Statistici publicate pretutindeni au arătat că numărul oame- 
nilor care sint expuși iradierilor profesionale crește perma- 
nent. Pericolul radiaţiilor devine astfel o problemă de mare 
actualitate. Se ştie că în condiţii experimentale radiaţiile 
sînt cert mutagene. Dar rămine discutabil dacă radiaţiile 
așa cum sint folosite în lumea contemporană au efecte mu- 
tagene. De exemplu, sint discutabile efectele mutagene ale 
radiațiilor folosite în scopuri medicale, care constituie sursa 
cea mai importantă de iradiere artificială în lumea noastră. 

Există un mare număr de fapte care susțin că radiaţiile 
antrenează constant mutații cromozomiale și genice. Efec- 
tele mutagene sint condiționate de o serie de factori, dintre 
care cel mai important este specia. S-a demonstrat experi- 
mental că mamiferele sint de 7 ori mai sensibile decit insec- 
tele. Nu toate mamiferele sint însă la fel de radiosensibile. 
După aceeași doză, la hamster se întilnesc de 7 ori mai multe 
anomalii cromozomiale decit la iepure. 

Cercetările de radiogenetică au descoperit un fapt deose- 
bit de important — absenţa unui prag sub care radiaţiile nu 
sint mutagene. S-a demonstrat că există o relaţie liniară 
între doză și rata de mutație, indiferent dacă iradierea a fost 
acută sau cronică. Cu cit creşte doza de radiaţii, crește şi 
numărul de mutații, indiferent dacă aceeaşi doză a fost admi- 
nistrată o dată, într-un timp scurt, sau fracționat, într-o pe- 
rioadă variabilă. 

Acest fenomen a fost pus în evidenţă însă numai la unele 
bacterii și la drosophilă. La șoarece apare un aspect cu totul 
particular. Relaţia este în funcţie de administrarea acută sau 
cronică a radiaţiilor. În iradierea acută, relația se păstrează 
liniară între O si 600 r, în 1000 r dispare și reapare numai 
dacă această doză maximă este administrată în 2 doze, una 
de 600 r si alta de 400 r. 


PES 


= 


Virsta influențează, de asemenea, frecvența mutatiilor. S-a 
arătat că după aceeași doză numărul mutaţiilor cromozomiale 
este mai mare la oamenii trecuţi de 35 de ani în comparaţie 
cu indivizii mai tineri. Starea generală intervine, de asemenea. 
Animalele de experiență cu o stare generală deficitară pre- 
zintă un număr mai mare de mutații decît animalele cu stare 
generală bună. 

Mutaţiile radioinduse au un caracter întimplător. Nu există 
deci nici o legătură între un anumit tip de radiaţie și un anu- 
mit tip de mutații. Mai trebuie menţionat apoi că mutaţiile 
determinate de radiaţiile artificiale sînt cu totul asemănătoare 
cu mutațiile naturale. 

Toate aspectele menţionate pină acum sint rezultatul 
cercetărilor experimentale. Despre efectele radiaţiilor asupra 
bazei ereditare umane știm însă mult mai puţin. 


Radiațiile modifică 
numărul de cromozomi 


Încă de la începutul secclului trecut, se ştie că fiecare 
specie are un număr invariabil de cromozomi. Aceasta a 
fost, de altminteri, şi una dintre premisele care au dus la 
ipoteza că cromozomii sint suportul material al eredității. 

O jumătate de secol mai tirziu s-a demonstrat că la om 
anomaliile cromozomiale (modificările de număr sau ae 
formă ale cromozomilor) antrenează tulburări grave. Se știe 
că numărul copiilor cu asemenea anomalii este de aproape 1%. 

Cercetări experimentale au arătat că după iradieri — chiar 
cu doze mai mici — apare un număr de aberaţii cromozo- 
miale. După cîteva săptămîni, incidenţa lor tinde să se apropie 
de normal, rămînind un număr oarecare persistent toată 
viața. Importanța genetică a acestor anomalii este greu de 
apreciat. Pină acum s-au studiat numai cromozomii din 
măduvă osoasă, dar sînt importanţi sub raport genetic îndeo- 
sebi cromozomii din glandele sexuale. Studiul lor este însă 
mult mai greu de realizat. De aceea, pentru a ști totuși dacă 
iradierea are sau nu un rol în frecvența anomaliilor cromo- 
zomiale, s-a ales o cale indirectă. S-a pornit de la premisa 
că dacă apar anomalii cromozomiale și dacă ele devin perma- 
nente, atunci oamenii iradiați terapeutic sau profesional 
trebuie să aibă un număr de copii cu tulburări cromozomiale 
mai mare decit părinţii neiradiați. Pentru a confirma această 
ipoteză, s-a cercetat dacă mamele care nasc copii cu sin- 
dromul Down, care se datorește prezenței suplimentare a 
unui cromozom 21 n-au fost iradiate înainte sau în primele 
zile de sarcină. 

Seriile studiate au fost: una formată din 51 de mame și 
alta din 197 de mame. Rezultatele au fost negative, incidența 
iradierilor nefiind mai mare decit în seriile de control. 

Se poate presupune deci că iradierea artificială nu joacă 
rol important în apariția anomaliilor cromozomiale. Ipoteza 
este greu de susținut. Înainte de a afirma sau a infirma un 
punct de vedere atit de categoric, nu trebuie uitat că un mare 


Descendenții drosophile- 
lor iradiate prezintă de- 
seori malformații (1, 2, 3) 


număr dintre purtătorii de anomalii cromozomiale mor în 
cursul vieţii intrauterine. 


Radiaţii și mutații genice 


În condiţii experimentale s-a văzut că iradierea antrenează 
un mare număr de mutații genice. Aceasta este concluzia 
unor cercetări deosebit de spectaculoase care au folosit 
ca material de studiu serii formate din sute de mii de șoareci. 

Evident că la om asemenea cercetări nu se pot efectua. 
De aceea se cercetează eventualele consecinţe ale mutaţiilor 
printre descendenții persoanelor iradiate. 

Se poate urmări astfel frecvența malformaţiilor congeni- 
tale, pornind, evident, de la premisa că acestea sînt de ori- 
gine ereditară. Observațiile sînt însă relativ puține. Cele mai 
importante cercetări s-au făcut printre copii născuţi din 
părinţi iradiaţi terapeutic și printre copiii radiologilor. Rezul- 
tatele au fost neconcludente. 

Alte cercetări au urmărit apariția mutaţiilor care determină 
moartea purtătorilor (letale). În ipoteza că apar asemenea 
mutații, atunci incidenţa avorturilor şi a sterilităţii este mai 
mare printre persoanele iradiate decit printre cele neiradiate. 

n Canada s-a studiat o serie de femei cu luxaţie congeni- 
tală de șold, care au fost iradiate medical (Cox ). S-a consta- 
tat că printre aceste bolnave incidența avorturilor consti- 
tuie 10,3% din totalul sarcinilor, în timp ce media avorturilor 
în Ontario este mai mică — 8,6%. 

În alte observaţii s-a consemnat o frecvenţă a sterilității 
mai mare (22,4—36,6%) printre cuplurile în care unul sau 
ambii soți sînt iradiați profesional decit printre familiile în 
care nici unul dintre soți nu este iradiat (12%). Numărul 
observaţiilor în acest caz este destul de mic si mai ales greu 
de interpretat. Se poate presupune totuși că iradierea antre- 
nează o creștere oarecare a mutațţiilor letale. Sint necesare 
cercetări mult mai ample pentru a susține existența acestui 
fenomen. 


Și totuși raportul între sexe se schimbă 


În ipoteza că radiaţiile generează apariția mutaţiilor letale 
şi că aceste mutații apar pe unul dintre cromozomii de sex X, 
atunci, printre copiii persoanelor iradiate, raportul între sexe 
va fi diferit de cel întîlnit în restul populației. Raportul se va 
schimba în funcţie.de iradierea unuia sau altuia dintre părinți. 
Dacă este iradiată mama, atunci numărul băieţilor va scădea. 
Dacă sînt iradiați taţii și numai cu doze mari, atunci numărul 
de băieţi crește. 

Ce'cetările s-au efectuat printre indivizi iradiați terapeutic 
cu doze variate de raze Roentgen (Franţa-Lejeune, Olanda- 
Scholte și Sobels), printre persoanele iradiate profesional 
(minerii germani expuși la iradieri cronice — Müller) sau 
printre persoanele iradiate accidental (Japonia — Neel- 
Schull). În aceste studii s-a comparat raportul între numărul 
de băieti si de fete născuţi înainte şi după iradierea părinţilor. 


— 


Lă 
În aproape toate cercetările s-a remarcat o tendință care 
era în acord cu previziunile teoretice. lată un exemplu: 


Nr. Total des- Nr. % băieți 


Franța+ Olanda tete cendenți băieți 
Înainte de iradiere 272 597 325 54,4 
După iradiere 207 391 184 47,1 


lradiaţii şi malformatii 


Efectul malformativ al radiaţiilor este cert. O serie aproape 
nesfirşită de experienţe au arătat că iradierea unui embrion 
are urmări dezastruoase. La animale, de obicei la șoareci, 
s-a putut demonstra că, din momentul fecundaţiei pînă la 
sfîrşitul perioadei de creștere, organismul este extrem de 
sensibil la radiaţii. Pină de curind se credea că în primele 
etape ale diviziunii oului fecundat efectele iradierii merg pe 
principiul «totul sau nimic». Oul sau se dezvoltă și este normal, 
sau moare. Cercetări noi au arătat însă că acest principiu 
trebuie revizuit. Un ou iradiat se poate dezvolta chiar cu 
prețul unor leziuni majore, rezultind din el un animal cu 
malformații grave ale creierului. 

Specificitatea malformaţiilor depinde de orarul embriologic 
și de gradul de dezvoltare al embrionului. În fiecare etapă 
a dezvoltării embrionare există un organ sau un sistem de 
organe de maximă sensibilitate. De pildă, la șoarece iradierea 
în ziua a 9-a duce la apariția de malformații grave ale creie- 
rului, ca anencefalia, iar iradierea în ziua a 10-a determină 
numeroase leziuni oculare. După terminarea perioadei de 
organogeneză, eficacitatea radiaţiilor scade. Deoarece pro- 
cesul de organogeneză este, în linii mari, asemănător la 
toate mamiferele, aceste observaţii pot fi extrapolate și la 
om, ţinind seama, firește, de perioada de organogeneză 
specifică oricărei specii. 

Observațiile directe la om sint relativ rare. Toate au de- 
monstrat însă că iradierea la începutul evoluției sarcinii 
duce la eliminarea embrionului sau la apariția unor leziuni 
encefalice grave. 

Cele mai concludente sint cercetările efectuate asupra 
femeilor de la Hiroshima şi Nagasaki, care în timpul bombar- 
damentelor atomice se găseau între a 7-a și a 15-a săptămină 
de sarcină. , 

S-a constatat cá 50% dintre copiii iradiati intrauterin pre- 
zintă intirziere mintală accentuată si diferite malformații. 
La Nagasaki s-au studiat 30 de mame care în timpul bombar- 
damentului se găseau la 2 000 m de epicentru. S-a observat 
că 23,4% dintre sarcini au fost avortate, 26% dintre copii au 
murit imediat după naștere și 25% dintre copii au prezentat 
întîrzieri mintale. 


Mutaţiile somatice sint 
întilnite și la plante: la 
Delphinium ajacis, inflo- 
rescențele 
colorația. 


Evoluție 
şi radiaţii naturale 


Descoperirea efectului mutagen al radiaţiilor artificiale a 
dus la ipoteza că şi radiaţiile naturale ar putea constitui un 
factor mutagen. Dar cum cea mai mare parte a mutaţiilor 
sint nefavorabile, selecția a avut nevoie de un mare număr 
de tentative înainte de a găsi materialul necesar evoluției. 
Aceste mutații inutile au generat bolile ereditare. S-a spus 
de nenumărate ori în genetică că bolile ereditare reprezintă 
preţul pe care omenirea l-a plătit pentru a putea evolua. 

În realitate însă, problema este mult mai complexă. Radia- 
tiile naturale sînt, probabil, un factor mutagen, dar rolul lor 
în evoluţie si în geneza patologiei ereditare este foarte greu 
de apreciat. Se admite, pe considerente teoretice, că radiaţiile 
nu au provocat decit 8—10% din totalul mutaţiilor spontane. 
Restul recunosc cauze necunoscute incă. 

Dacă, într-adevăr, radiațiile naturale au efecte mutagene, 
atunci în regiunile cu radioactivitate naturală crescută inci- 
denta mutaţiilor ar trebui să fie mai mare decit în regiunile 
unde acest fenomen este absent. Aceasta înseamnă că numă- 
rul cuplurilor sterile, al bolilor ereditare și al malformaţiilor 
congenitale ar trebui să fie semnificativ mai mare. Dintre 
aceste posibilități, numai una singură și numai o singură 
dată a fost demonstrată. În statul New York s-au cercetat 
frecvența si distribuţia malformaţiilor congenitale și s-a 
remarcat că acolo unde fondul radioactiv este mai mare 
creşte și numărul de malformații congenitale. Totuşi inter- 
pretarea nu este atit de simplă. Nu este exclus ca, pe lingă 
radiaţii, să intervină și alti factori pe care investigaţiile nu 
i-au evidenţiat. Cercetări efectuate pe animale au ajuns însă 
la concluzia că creșterea incidentei malformaţiilor congeni- 
tale este îndoielnică. Şi acest punct de vedere este impor- 
tant, deoarece animalele cercetate au trăit într-una dintre 
cele mai puternice zone radioactive ale lumii — statul Kerala 
din India. 

Faptele sint, așadar, contradictorii. Teoretic s-ar putea 
afirma că incidența malformatiilor crește în regiunile cu 
fond radioactiv natural crescut, care rămine însă să fie de- 
monstrat. 

În concluzie, deşi datele de care dispune radiogenetica 
umană sint puţine şi deseori greu de interpretat, efectul 
mutagen al radiaţiilor rămîne o realitate de care nu se mai 
îndoiește nimeni. 

Singura problemă este dacă iradierea medicală este într-a- 
devăr o sursă mutagenă reală. Faptele sînt neclare. Totuşi, 
pentru a elimina această eventualitate, s-au preconizat nume- 
roase măsuri de protecţie. Ele au fost larg difuzate în toată 
lumea și acceptate ca atare. Măsuri de protecţie au fost 
luate și în țara noastră. În cadrul primei Conferinţe naţionale 
de radiobiologie s-au conturat măsurile care trebuie luate 
pentru a împiedica apariția mutaţiilor. 


îşi modifică 


Dreapta: Embrion de ie- 
pure cu malformații gra- 
ve la față. Jos: Șoarecii 
iradiaţi nasc uneori pui 
cu malformații nume- 
roase, care mor imediat 
după naştere. 


Anul acesta, ziua internațională a teatrului a avut loc în cadrul 


«Anului cooperării 


internaționale», ce se desfășoară sub egida 


U.N.E.S.C.0., afirmindu-se astfel, încă o dată, rolul scenei în clă- 


direa de punți între popoare. 


Menit să înfățișeze problemele omului contemporan, teatrul se 
integrează marilor prefaceri din toate ramurile artei. Cu toate că o 
soluție definitivă nu a fost încă găsită, totuși din toate căutările 
actuale se desprinde clar orientarea teatrului spre crearea unor noi 


mijloace de expresie. 


omparativ altor mijloace de expri- 
mare artistică, teatrul,artă ale cărui 
începuturi se pierd în istoria Greciei 
antice, a suferit în decursul veacurilor 
destul de puține modificări. Astăzi, în 
secolul celui mai rapid ritm de dezvoltare 
a tehnicii cunoscut vreodată, devine nece- 
sară reciştigarea acestei rămiîneri în urmă, 
prin modificarea radicală a posibilităților 
pe care trebuie să le poată oferi scena. 
Şi aceasta nu numai din punctul de vedere 
al resurselor tehnice, cit mai ales din 
cel al posibilității unei cit mai complete 
integrări a spectatorului în mijlocul desfă- 
șurării acţiunii, adică — final — al reali- 
zării unei singure unități sală-scenă. 
Fără o modificare fundamentală a însăşi 
concepțiilor asupra funcționalităţii sălilor 
de teatru ar însemna ca tocmai arta, 
înfățișind omul în acțiune și mișcare, să 
rămină... statică! 


În căutarea noului 


În ultima vreme, în construcția teatrelor 
a apărut o concepție nouă, după care 
spectatorul trebuie să înceteze de a mai 
privi «din afară» la desfăşurarea unei 
acţiuni ce-i este străină — cu alte cuvinte 
să inceteze de a mai fi numai... «specta- 
tor»! El trebuie să se transforme dintr-un 
simplu privitor într-un participant activ 
la desfăşurarea acţiunii, să simtă că se 
află în mijlocul acţiunii, că se află înca- 
drat în însăși atmosfera spectacolului. 

Or, de aci, în mod firesc, s-a ajuns la 
ideea modificării planului clasic al con- 
strucției teatrelor, la ideea renunțării la 
o scenă «cutie magică», ca unitate de 
sine stătătoare, despărțită de sală prin 
cortină. 

Pentru realizarea unei cit mai strînse 
unități sală-scenă și a unei cit mai sigure 
identificări spectator-actor, scena — acum 
coborită la nivelul spectatorilor — poate 
fi amplasată fie în imediata vecinătate a 
acestora, fie în mijlocul lor, fie... de jur 
împrejurul lor. 

S-a ajuns astfel la ideea unui teatru 
polivalent, reprezentind în fond un unic 


spaţiu liber care să poată fi modelat cu 
ușurință după necesități. 

Evident că noua unitate sală-scenă 
trebuie să fie dotată cu cele mai moderne 
mijloace tehnice, care să-i permită o 
flexibilitate şi adaptabilitate depline, 
precum și posibilităţi nelimitate de pre- 
zentare a oricărui spectacol. 


De la proiect la realizare 


Multe dintre sălile de teatru proiectate 
în ultima vreme s-au orientat tot mai 
hotărît spre noua concepție. La început 
mai timid, cu multe reticențe, pentru ca 
apoi — ca și în alte cazuri similare —să 
ajungă la o serie de exagerări. 

Dintre proiectele teatrelor alcătuite pe 
baza noilor principii amintim unul dintre 
cele premiate la concursul pentru con- 
struirea Teatrului din Düsseldorf. 

Intreaga compoziție a acestui teatru 
este grupată în jurul unei scene mari, 
hexagonale, amplasată în cențrul de 
greutate al întregii construcții. În jurul 
acestei scene — adiacent fiecărei laturi 
a hexagonului ei — sînt amplasate: o sală 
mare, o sală mică, cu amfiteatru ce se 
poate roti cu 180°, si patru spaţii auxiliare 
libere, transformabile după necesități. 

În cazul utilizării întregului edificiu 
pentru prezentarea unui singur spectacol 
de mare amploare, scena mare poate 
deveni centrul unei imense săli care va fi 
alcătuită din amfiteatrul sălii mari, amfi- 
teatrul sălii mici — rotit cu 90%— și din 
cele patru spaţii auxiliare, care, în acest 
caz, se pot transforma cu uşurinţă în 
tot atitea amfiteatre pentru spectatori. 

La prezentarea unui spectacol a cărui 
acțiune necesită utilizarea unei scene 
mai mari sau desfășurarea mai multor 
acțiuni concomitente, unele dintre spațiile 
auxiliare pot servi drept scene mici, ală- 
turate scenei hexagonale, ușurind simțitor 
montarea și punerea în scenă a specta- 
colelor complexe. 

În sfîrșit, trebuie menţionat că si scena 
centrală, fiind prevăzută cu un sistem de 
platforme  ridicătoare-coboritoare, poate 


fi transformată într-un amfiteatru utilizabil 
drept sală de spectacol independentă. 

O soluție raţională si economică de 
flexibilitate a incintei unui teatru modern 
este reprezentată și de Teatrul-studio 
dramatic construit la Cambridge (Anglia). 
Aici, scaunele spectatorilor au fost fixate 
pe platforme care pot fi rotite în jurul unui 
ax, montat la unui dintre colţurile fiecărei 
platforme. In urma diverselor poziții pe 
care le pot ocupa — prin rotire — platfor- 
mele amfiteatrelor, scena poate deveni fie 
centrală, fie frontală față de spectatori. 

In acest sens, Paul Scotield — care ne-a 
vizitat tara anul trecut, împreună cu «Royal 
Shakespeare Company» — arată în scri- 
soarea sa către Liviu Ciulei tocmai aceste 
noi căi spre care pare să se orienteze 
construcția teatrelor din Anglia: „Multe 
lucruri interesante se petrec în teatrul 
englez actual, mai ales proiectarea a două 
noi teatre la Londra, ambele folosind 
variante ale scenei deschise, și anume 
noul proiect al Teatrului naţional și un 
altul pentru un teatru care se va construi 
în City şi care urmează să fie folosit de 
«Royal Shakespeare Company». Rămine 


rez Nae 


Ing. ILEANA V. SUCIU 


încă discutabilă problema scenei deschise 
— dacă oferă cu adevărat mai multă 
libertate actorilor, dacă stabileşte un con- 
tact mai strins între ei si spectatori” 

O concepție și mai avansată asupra 
realizării noilor săli de spectacol este 
prezentată de proiectul Teatrului experi- 
mental «V.V. Maiakovski» din Moscova. 
Proiectul a fost alcătuit de arhitecţii 
V. Bikov si |. Maliţin, cu concursul si sub 
directa îndrumare a experimentatului re- 
gizor sovietic N. Ohlopkov. 

Aceştia au plecat de la aceleaşi prin- 
cipii ale unui «teatru integral» pe care 
arh. W. Gropius le enunțase încă din 
anul 1926, și anume că «nucleul teatrului 
este scena» și că «forma și dispoziția 
a scenei raportată la spectarori are o 
importanță decisivă pentru dezvoltarea 
intensivă a dramei si pentru realizarea 
emoție: artistica». 

Proiectul Teat ului «Maiakovski» pre- 
vede o sală de formă circulară, cu o scenă 
principală mare — de formă și amplasare 
clasică — și o a doua scenă mai mică, 
mobilă. Scena mică este de formă circu- 
lară, fiind situată împreună cu o parte 


din scaunele spectatorilor din vecinătatea 
ei pe un disc mobil, tangent interior la 
unul dintre capetele sălii. 

Datorită mobilităţii scenei circulare, 
sala dobindește posibilități de utilizare 
excepționale. Spectacolele pot afea loc 
fie pe scena principală adincă a teatrului, 
utilizînd spaţiul scenei mici drept fosă 
pentru orchestră sau pentru amplasarea 
scaunelor suplimentare destinate specta- 
torilor, fie pe scena mare a teatrului, cu 
utilizarea scenei: mici circulare drept 
vanscena puternic dezvoltată a acesteia. 
n cazul unor spectacole ce necesită o 
mai intimă participare la desfășurarea 
acțiunii, reprezentaţia poate avea loc pe 
o scenă-arenă, situată în mijlocul specta- 
torilor. Prin rotirea cu 180” a discului pe 


care se află scena circulară împreună 
cu o parte din scaunele spectatorilor, 
scena mică devine interioară sălii. Acope- 
rind deschiderea scenei mari cu cortina, 
sala devine complet izolată. 

Un alt mod original de prezentare a 
spectacolelor poate avea loc pe scena 
mică cu! fundalul alcătuit de însăși natura 
înconjurătoare teatrului. În vederea acestui 
scop, în pereţii exteriori ai sălii au fost 
practicate o serie de deschideri, închise 
apoi cu panouri glisante curbate. În mo- 
mentul cînd, prin rotirea scenei circulare, 
aceasta ajunge în dreptul deschiderilor, 
panourile glisează lateral, lăsînd deschi- 
derile libere, astfel încît natura din jurul 
teatrului să devină fundalul scenei circulare. 

Prin utilarea sălii cu instalaţii putind 
proiecta pe ecrane transparente ampla- 
sate perimetral o serie de filme servind 
drept decoruri mobile, destinaţia sălii 
poate deveni într-adevăr universală. 

Tot în acest sens trebuie amintit că 
sălile de spectacol proiectate pe baza 
noilor principii vor fi prevăzute cu panouri 
si tratamente acustice speciale, iar insta- 
laţiile de iluminat şi reflectoarele vor fi 
adaptate noilor cerințe scenice. În general, 
reflectoarele vor fi montate aferent discu- 
lui rotitor al scenei si amfiteatrului, astfel 
încît, prin rotire, acestea să antreneze și 
reflectoarele destinate să lumineze scena. 


De la scena mobilă 
la amfiteatrul turnant 


De la astfel de proiecte s-a ajuns repede 
la idei mult mai îndrăzneţe. În fond, dacă 
este posibilă rotirea scenei împreună cu 
o parte a amfiteatrului pentru spectatori 
si dacă sînt posibile deschiderea pereților 
sălii și folosirea peisajului înconjurător 
drept fundal al scenei si drept decor 
natural al spectacolului, de ce nu ar fi 
posibil să se meargă și mai departe? 

De ce — în cazul teatrelor în aer liber — 
nu ar putea fi amplasat chiar amfiteatrul 
cu locuri pe un disc mobil, iar decorul 
să fie alcătuit din însăşi natura înconju- 
rătoare, în mijlocul căreia să se desfă- 
șoare acţiunea spectacolului? 

Se ajunge astfel la ideea unei scene 
circulare fixe, situată de jur împrejurul 
spectatorilor, amfiteatrul cu locuri fiind 
cel care se roteşte în funcție de desfă- 
şurarea acțiunii. 


1. Scheme de transformare a sălilor la Teatrul dramatic din Düsseldorf: a) pre- 
zentarea concomitentă a două spectacole pe scena mare și pe scena mică; b) utilizarea 
si a spațiilor auxiliare cu locuri pentru spectatorii scenei mari; c) desfășurarea spec- 
tacolului pe întreaga scenă mare — toate spațiile din jurul scenei cu locuri. 

2. Teatrul dramatic din Cambridge: a) amplasarea pe trei părți a spectatorilor; 
b) după rotirea platformelor spectatorii sint amplasați pe două părți și scena este 


mai mare. 


Doe a 


` 
` 


Sistemul oferă vaste . posibilități de 
punere în scenă, de modificare a even- 
tualelor decoruri adiționale, de desfă- 
şurare a oricărei acțiuni în mișcare. 

Descrierea de mai sus nu este, cum 
s-ar putea crede. simplul rod al unei ima- 
ginații fanteziste. Acest fel de teatre 
există... şi se bucură de succes! Astfel, 
sint teatrele de vară din Tampere (Fin- 
landa), pentru 800 de spectatori, si cel 
construit la castelul Krumlov din R.S.C., 
pentru 620 de spectatori. Tot pe aceleași 
principii, în 1960, a fost construit un teatru 
asemănător de către arhitecţii A. Bloc 
și C. Parent, la Paris. 


Apar exagerările ! 


Dar, ca în toate domeniile în căutare 
de continuă perfecționare, exagerările nu 
au intirziat să apară: de la soluții doar 
aparent fantastice datorită noutății și 
neobișnuitului pe care-l reprezintă a 
rămas numai un singur pas pînă la con- 
structiile care într-adevăr nu mai au nici 
o legătură cu realitatea. 

Astfel, atit la Expoziţia de la Paris, cît 
şi la Colocviul internațional de la Atena 
(1962) — ambele consacrate problemelor 
actuale de arhitectură teatrală — au fọst 
prezentate și multe asemenea exagerări. 

n unele proiecte, locurile pentru spec- 
tatori au fost situate pe un «amfiteatru 
plutitor», care urma să se deplaseze 
mișcîndu-se după diverse direcţii şi tre- 
cînd pe rînd prin faţa mai multor scene 
amplasate în pereţii sălii de spectacol. 
De menționat că aceeași idee, folosită 
în mod creator la Teatrul în aer liber 
de la Tampere, devine în acest caz greoaie, 
nerațională și nejustificată atit din punct 
de vedere economic, cit şi din punct de 
vedere funcţional; «amfiteatrul plutitor» 
limitează inutil capacitatea teatrului, nece- 
sitind un enorm spaţiu pentru manevră, 
spațiu complet neutilizabil pentru alte 
scopuri. 

Tot dintr-o dorință de originalitate rău 
înțeleasă au apărut și alte proiecte, mult 
mai fanteziste, cum este cel al aşa-numi- 
tului «teatru cu mișcare generală». În 
acest proiect, scaunele spectatorilor sînt 
fixate pe platformele unui pilon, montat 
în interiorul unei sfere uriaşe, care se 
poate roti. 

Edificiul teatral este reprezentat tocmai 
prin această sferă, în pereții căreia — 
asemănătoare unor rafturi inelare — sînt 


amplasate «scenele» acestui aşa-zis tea- 
tru; prin rotirea sferei, scenele trec pe 
rind prin fața platformelor cu spectatori. 

Pe această cale a exagerărilor s-a ajuns 
chiar si mai departe: există un proiect 
care prevede montarea scaunelor specta- 


torilor... pe fața interioară a suprafeței 
unei sfere în centrul căreia urmează să 
se desfășoare acțiunea spectacolului?! 


Excelsior | 


Si acum, la sfîrşitul acestei scurte călă- 
torii în lumea numai aparent fantastică 
a teatrului viitor, se nasc în mod firesc 
o serie de întrebări: 

Care este teatrul viitorului? 

Spre ce tipuri de teatre se orientează 
construcția lor? 

Presupunind că progresele tehnicii ar 
permite orice fel de realizare, care este 
tipul ideal de teatru? 


3. Proiectul Teatrului 
«Maiakovski» din Moscova. 
Pentru spectacole de mare 
amploare se poate folosi 
scena principală, iar pentru 
celelalte spectacole scena 
circulară poate fi ampla- 
sată și ea în mai multe 
poziții. 

4. «Teatrul cu mișcare 
generală» (proiect), spec- 
tatorii stau pe platforme, 
la diferite niveluri, care se 
rotesc în jurul unui ax 
vertical, iar scenele se ro- 
per pi în jurul, axului orizon- 
tal. 


Deși o soluţie definitivă nu a fost încă 
găsită, totuși noile puncte de vedere 
asupra funcționalității teatrelor se orien- 
tează spre baze total diferite celor preco- 
nizate pină de curind; introducind scena 
tot mai mult în sală, creînd, de fapt, o 
singură unitate sală-scenă, jocul actorilor 
tinde să devină mai real. 

Evident că această soluție va trebui 
completată din punct de vedere tehnic 
prin realizarea unor construcții teatrale 
cu un cit mai ridicat grad de adaptabi- 
litate si flexibilitate, asigurind posibilitatea 
reprezentării oricărui gen de spectacol. 

Aceste noi edificii teatrale, avind un 
pronunţat caracter de universalitate, pre- 
zintă — în afara deosebitelor avantaje de 
natură  scenografică şi regizorală — și 
importante avantaje economice. Prin ma- 
rea varietate a spectacolelor ce pot fi 
prezentate în aceeași clădire, cu utilizarea 
acelorași spaţii si a aceloraşi mijloace 
tehnice, investiţiile utilizate se amorti- 
zează și se reduc simţitor. 

De aceea, datorită atit complexului 
avantajelor prezentate, cit şi datorită 
faptului că se încadrează noilor concepții 
asupra funcționalităţii teatrelor, este de 
presupus că în viitor construcția teatrelor 
se va orienta tot mai hotărit pe această 
nouă linie. 

Totuşi, dacă astăzi nu poate fi încă 
desprinsă concluzia definitivă asupra în- 
făţişării teatrului viitor, în schimb poate 
fi afirmată cu tărie părerea că actualmente 
teatrul se găsește într-o permanentă efer- 
vescenţă înnoitoare, în fața unor prefaceri 
fundamentale: în căutarea unei continue 
pertecționări — Excelsior! 


LAURA FERMI 


(Fragmente) 


Revista noastră inaugurează cu numărul de față pre- 


zentarea, într-o formă prescurtată, a romanului biografic 
consacrat vieţii lui Enrico Fermi, unul dintre marii 
fizicieni care au deschis omenirii porţile erei atomice 
Numele acestui genial savant, care a construit primul 
reactor nuclear, a fost dat celui de-al 100-lea element — 
fermium, al optulea transuranian 

Este limpede de ce în ochii noștri Fermi a și devenit 
un erou de legendă. Socotim că pentru cititorii noștri 
va fi cu atît mai interesant să cunoască viața marelui 
savant văzută prin prisma soţiei acestuia, Laura Fermi. 


De la naștere pînă la doctoratul în fizică! 


Alberto, cel de-al doilea fiu al lui Stefano și tatăl lui Enrico, 
a lucrat la căile ferate... Funcţia sa l-a determinat să călăto- 
rească prin toată Italia vreme de mai mulți ani, înainte de 
a se stabili la Roma. Aici s-a căsătorit, la virsta de 41 de ani, 
cu Ida de Gattig, o femeie mai tînără decit el cu 14 ani, învăță- 
toare la o școală elementară. Cu ea a avut trei copii: Maria, 
născută în 1899, Giulio, născut în 1900, și Enrico, care s-a născut 
la 29 septembrie 1901. 
Deși pe atunci foarte tinără, Maria își mai amintește astăzi 
limpede de frățiorul ei. Era mic, negricios și arăta plăpind... 
În iarna anului 1915, un eveniment dramatic a dat o lovi- 
tură familiei Fermi, zdruncinindu-i echilibrul moral... Giulio 
a murit în timpul unei operații... Lovitura n-ar fi putut fi mai 
puternică și nici familia mai puțin pregătită pentru a o primi. 
La prima vedere, mama era cea mai profund îndurerată. 
posmos Fermi vădise o preferință deosebită pentru Giulio... 
ncă din fragedă copilărie, Giulio și Enrico, între care era un 
an diferență, au fost foarte strîns uniți, au fost permanent 
tovarăsi de joacă şi și-au petrecut totdeauna împreună orele 
tor libere, astfel încit ar îi tost greu sa se stabilească ce aducea 
fiecare în această legătură. Nici nu au trecut bine anii copilă- 
riei, si cei doi băieți se dovedeau «tineri deosebit de talentați». 
Ei construiau şi puneau îi: funcțiune motoare electrice pe baza 
unor planuri de concepție proprie, realizau proiecte de mo- 
toare de avion... Enrico nu era prea înalt pentru virsta Ë 
si nici prea arătos... Părul nu-i era niciodată pieptănat. În 
prezența celor mari era extraordinar de timid; cînd l-am 
întîlnit — împlinise 22 de ani —, deși cei de o seamă cu el 
îl găseau vorbăreț, oamenii mai în vîrstă îl considerau taci- 
turn. Se indispunea repede și n-avea imaginație, sau cel puțin 
părea. La școală compunerile sale la italiană erau slabe. 
eiria care urmau să devină atît de prețioase în scrierile 


1 Subtitlurile sint puse de redacția noastră. 


Il 


lui științifice — arta de a merge fără fraze complicate direct 
la țintă, simplitatea stilului, grija de a nu folosi nici un cuvint 
care să nu fie strict necesar —, erau considerate la acest 
elev ca simptome ale unei aridități intelectuale... 

Mai afectuos, mai vesel, mai expansiv și mai sensibil, Giulio 
fusese favoritul mamei lui. Ea nu și-a revenit niciodată din 
lovitura primită prin moartea băiatului ei cel mare... Ea 
a găsit în plins o ușurare a durerii; totuși durerea mută a lui 
Enrico era, desigur, mai profundă. Fratele lui îi fusese un 
tovarăș credincios și singurul său prieten. N-avusese nevoie 
de alții, pentru că fratele lui și cu el se completau, formînd 
o unitate, așa cum doi atomi se unesc pentru a forma o mole- 
culă. Nu exista în ei nici o valență liberă de care să se poată 
agăța alții. Singur acum, dar repugnindu-i să-și exprime sen- 
timentele, Enrico și-a tăinuit durerea... 

Pentru a-și alunga tristețea, Enrico începu să studieze cu 
înverșunare. Studie deci, dind ascultare interesului său avid 
pentru știință. N-a renunțat la activitatea în aer liber, căci 
avea 13 ani și avea nevoie de mișcare. Continuă, cu ceilalți 
băieți din clasa lui, să bată mingea... Se deda jocului cu o oare- 
care detașare și numai pentru a-și cheltui energia, căci ceilalți 
băieți reprezentau pentru el mai curînd relații decit prietenii. 
Studia cu plăcere, nu pentru că i se pretindea la școală; îi 
era suficient puțină muncă pentru a fi primul în clasă. 


x 


Dificultatea cea mare o constituia procurarea cărților. 
Avea puțini bani de buzunar, iar tatăl său, deși dobindise 
singur o vastă cultură, nu dispunea de o bibliotecă prea cuprin- 
zătoare. Enrico Fermi deveni un client asiduu la Campo dei 
Fiori, tirg în aer liber bine cunoscut, în care colecționarii 
puteau descoperi cărți și stampe vechi, obiecte de artă și 
tot felul de antichități. La Campo dei Fiori, cei pricepuți în 
arta savantă a tocmelii puteau să-și procure orice la un preț 
redus, de la pește proaspăt pină la flori, de la haine de ocazie 
pînă la comori artistice... Campo dei Fiori se întindea de-a 
lungul unor străzi vechi din jurul statuii lui Giordano Bruno, 


filozoful ars pe rug; în fundal se ridica magnificul palat Far- 
nese, construit de Sangallo și Michelangelo. 

Foarte curind Fermi avu un tovarăș în expedițiile sale; 
un alt băiat, Enrico Persico, care, peste zece ani, urma să 
devină profesorul meu de matematică la universitate. 

Mai vîrstnic cu un an decit Enrico Fermi, Persico fusese 
coleg de clasă cu Giulio, a cărui vie inteligență o admirase... 

ntilnindu-se intimplštor după moartea lui Giulio, Enrico 
Fermi și Enrico Persico își dădură seama că n-aveau comun 
numai prenumele; îi apropiau gusturile, aptitudinile științi- 
fice și înclinația lor pentru meditație; temperamentele lor 
erau însă diferite. 

Se spune că trăsătura principală a poporului italian o con- 
stituie diversitatea nasurilor. Întrucît nasurile reflectă tempe- 
ramentele, nu pare îndrăzneț să se afirme că, la italieni, 
diversitatea temperamentelor este mai mare decit la alte 
popoare. 

Drept, subțire și ascuțit, nasul lui Fermi arăta un om hotă- 
rit si sigur de el, dar fără aroganță; un om setos de cunoaștere, 
dar nu anormal de curios; arăta un om căruia rareori vor 
reuși alții să-i schimbe părerile, dar care nu le va impune 
pe ale sale altora. Nasul lui Persico spunea cu totul altă po- 
veste. Pornea îndrăzneț înainte, dar printr-o curbă bruscă 
se pleca parcă spre a contempla picioarele. Se vedea de îndată 
că posesorul său este născut pentru a reuși, dar că este împie- 
dicat de nenumărate complexe; că este rezervat și prudent; 
că sub timiditatea sa își ascunde trăsăturile pozitive, așa cum 
o violetă iși ascunde culoarea și parfumul sub frunzele-i verzi. 

Deoarece se asemănau și se deosebeau totodată, o prie- 
tenie luă naștere între micul Persico și micul Fermi, o prie- 
tenie care urma să reziste trecerii timpului. Pînă una alta 
le trebuiau manuale ca să poată studia matematica și fizica 
și în fiecare miercuri scotoceau cu răbdare Campo dei Fiori. 
Au cumpărat cărți vechi, pe care le citeau pe rind. 

latare acasă, după ce făcea astfel de achiziții, Fermi arăta 
cărțile de îndată surorii sale, care avea înclinații literare și 
filozofice, dar în nici un caz științifice. El încerca zadarnic 
s-o facă pe Maria să-i împărtășească entuziasmul. Într-o zi 
aduse din Campo dei Fiori un tratat de fizică matematică 
în două volume (apărut în 1840) și-i spuse surorii sale că se 
va pune imediat pe citit. În cele citeva zile care urmară, 
Maria fu adesea întreruptă din treabă de observațiile din ce 
în ce mai vii pe care le făcea fratele ei în legătură cu cartea: 
«Nu-ţi poți închipui ce interesant e. Spune aici că toate tipu- 
rile de unde se propagă!... E minunat! Explică mișcările pla- 
netelor!» Entuziasmul său atinse culmea cind ajunse la capi- 
tolul despre refluxul mareelor: În sfirșit termină cartea și 
se adresă din nou surorii sale: «la te uită, e scris în latinește: 
Nici nu mi-am dat seama». 

Pe măsură ce se înmulțeau și se adinceau cunoștințele lor 
de fizică, cei doi prieteni încercau să le aplice la problemele 
experimentale. După ce și-au procurat un utilaj rudimentar 
au făcut citeva măsurări destul de exacte; așa au măsurat, de 
exemplu, cîmpul magnetic al Pămîntului. Mai încercarăsă 
explice o serie de fenomene naturale și mult timp au fost 
frămiîntați de ceea ce li se părea misterul cel mai profund al 
naturii. Ca și alți mulți băieți se jucau și ei adesea cu titi- 
rezul, care era foarte răspîndit, pentru că era ieftin. Dar, 
spre deosebire de majoritatea puștilor, ei încercară să explice 
comportarea stranie a unei sfirleze. Că se învirtea cu atit 
mai repede cu cît mai rapid trăgeai de sfoară, asta părea 
logic. Dar nu descopereau nici o rațiune pentru faptul că un 
titirez care se învirtește repede își menține vertical axul 


sau chiar și-l îndreaptă dacă la pornire n-a fost vertical. Le 
părea de neînțeles că atunci cind mișcarea titirezului se înce- 
tinește axul său formează un unghi cu solul, iar partea lui 
superioară descrie un cerc; și nu puteau să stabilească la ce 
viteză se producea schimbarea. 

Pentru un spirit minat de curiozitate, un mister constituie 
o provocare. Rezolvarea misterului sfirlezei deveni princi- 
pala preocupare a celor doi băieți. Nu mai vorbeau de nimic 
altceva; nimic altceva nu mai părea să aibă importanță pen- 
tru ei. Noţiunile de mecanică pe care și le însușiseră din 
manuale erau elementare și nu-și găseau aplicare directă 
la mișcarea titirezului. N-au vrut însă să se dea bătuți, și 
pină la urmă Fermi a elaborat o teorie a giroscopului care 
era acceptabilă. Drumul pe care l-a urmat a fost anevoios 
și întortocheat. Dacă ar fi fost la curent cu două teoreme 
îndeobște cunoscute de studenții mai avansați, și-ar fi cruțat 
multă vreme și osteneală. 


În perioada care s-a scurs de la moartea fratelui său și pînă 
la terminarea studiilor superioare, Fermi a avut ca îndrumă- 
tor și sfetnic pe unul dintre colegii tatălui său: inginerul 
Amidei. Fire expansivă și entuziastă, Amidei a fost imediat 
izbit de luciditatea gîndirii acestui tînăr, de talentul său pen- 
tru matematică și de pasiunea sa pentru știință. La început, 
spre a-l stirni, îi dădu lui Fermi citeva probleme, spunind 
că erau mult prea grele și că nu se așteaptă ca el să le rezolve. 

Dar băiatul izbuti. Apoi ceru probleme mai grele și le 
rezolvă si pe acestea. Acum era vorba de probleme cărora 
însuși inginerul Amidei nu le venise de hac. Interesul pentru 
tinărul său prieten se transformă în admirație. Inginerul îi 
împrumută luiEnrico, pe rind și într-o ordine chibzuită, cele 
citeva cărți pe care le avea, pentru ca tînărul să-și poată însuși 
bazele solide ale principiilor matematice și cunoștințe funda- 
mentale de fizică. La rindul său, Fermi adăugă la cărțile pe 
care le împrumuta de la Amidei pe cele cumpărate la intim- 
plare în Campo dei Fiori. Si astfel se născu și se înrădăcină 
în el ideea de a deveni fizician, idee cultivată și îndrumată 
cu grijă de bătrinul său prieten. 

Cind ajunse la capătul studiilor sale superioare, tot ingi- 
nerul Amidei fu acela care-i dădu sfaturi bune. După cum 
spunea el, exista la Pisa un institut puțin cunoscut. «La reale 
scuola normale superiore», pentru studenții de la litere și 
științe care se distingeau. Enrico trebuia să ceară o bursă 
universitară la acest institut. Nu încăpea îndoială că ar ob- 
tine-o. 

Părinții lui Fermi erau nehotšriti. Nu se obișnuia ca un 
tînăr să-și părăsească părinții pentru a studia altundeva atita 
vreme cit exista o universitate excelentă în orașul în care 
trăiau. Pînă la urmă cedară insistențelor lui Amidei, și Enrico 
ceru bursa. ; 

Examenul pe care a trebuit să-l dea i-a oferit primul prilej 
de a se face cunoscut celor din mediul universitar. | s-a cerut 
să redacteze un memoriu asupra corzilor în vibraţie. În această 
lucrare, el a reușit să-și sistematizeze toate cunoștințele 
din acest domeniu. Acest memoriu a stirnit interesul unuia 
dintre examinatori, profesor la Școala de ingineri din Roma, 
care nu putea pricepe cum de știe atitea un băiat de numai 
17 ani. L-a chemat pe tinărînbiroul său. La capătul unei discu- 
tii oficiale, Fermi a aflat că avea o inteligență «excepțională». 


* 


Fermi a părăsit Roma, plecind la Pisa, la începutul lunii 
noiembrie 1918. Avea 17 ani. Primul război mondial se apro- 
pia de sfirșit. Dușmanii tradiționali ai Italiei — Germana 
și Austria — fuseseră învinși. Trento și Trieste, cele două 
orașe pentru care italienii s-au bătut, lăsînd 600 000 de morți 
pe cimpul de luptă, fuseseră eliberate de sub jugul austriac. 
Se îintrevedea o pace durabilă. Tinerii nu mai trebuiau să 
lupte, iar viitorul le apărea mai atrăgător ca oricind. 

Fermi și-a părăsit familia cu inima ușoară și plin de mari 
speranțe. Poate pentru că si ceilalți studenți împărtășeau 
senzaţia sa de usurare la ideea că nesiguranța a luat sfirșit, 
poate pentru că Pisa era un mic oraș universitar, în care 
tradițiile voioasei vieți studențești se păstraseră, poate pen- 
tru că Enrico lăsase în urmă atmosfera posomorită înstăpi- 
nită în casa părintească după moartea fratelui său, poate 
şi din alte motive, cei patru ani petrecuți la «Scuola normale» 
au fost pentru Fermi foarte fericiţi și plini de viață. 

«La reale scuola normale» din Pisa fusese fondată de Na- 
poleon în 1810, ca un corespondent italian al Școlii normale 
superioare din Paris. Cele două instituții urmăreau să atragă 
și să dezvolte tinere talente, scop pe care, fără îndoială, l-au 
atins. Școala din Pisa oferea e ere 9 masă și casă (plus 
anumite cursuri speciale). Dormitoarele și sălile de curs 
erau, și mai sînt și acum, încăperi ale unui palat din secolul 
al XVl-lea, unul dintre acele palate ale cărui proporții feri- 
cite le dau o înfățișare zveltă și delicată, în ciuda masivității 
lor. Camerele goale ale studenților, care semănau cu niște 
celule, contrastau cu opulența fațadei edificiului, foarte 
tros decorat, de către Giorgio Vasari. 

n perioada în care Fermi se găsea la «Scuola normale», 
aceasta nu era încălzită; or, iernile la Pisa sînt mai reci decit 
la Roma. Dar Fermi, ca și ceilalți normaliști, avea un scaldino, 
o oală de lut cu minere, în care ardea mocnit cărbune de 
lemn amestecat cu cenușă. Tinut pe genunchi, acest scaldino 
îți încălzea mîinile și burta... Dacă iarna aveai de luptat cu 
frigul, vara luptai cu muștele. Jartierele de gumă erau de un 
mare folos, căci puteai lovi cu ele insectele în zbor. Fermi 
susținea că era foarte îndeminatic în acest sport și că avea 
să devină unul dintre cei mai buni vinători de muște din 
toată școala. 

Fermi nu muncea prea multe ore pe zi. Cunoștea dinainte 
mare parte din materia predată și reținea ușor noțiunile noi 
expuse în orele de curs. li răminea destul timp pentru acel 
soi de farse care caracterizează viața studențească din micile 
centre universitare: lupte pe acoperișurile Pisei cu găleți 
de apă, în numele onoarei a doi tineri, onoare care n-a fost 
niciodată periclitată; dueluri fictive pe motive necunoscute, 
atît celor care au aruncat mănușa, cit și celor care au primit 
provocarea, și de aici cercetarea minuțioasă a codului cava- 
leresc; campanii febrile și încununate de succes pentru ale- 
gerea Reginei lunii mai (această încununare o punea pe aleasă 
într-o situație penibilă, deoarece trebuia să fie tinăra cea mai 
lipsită de farmec). Nu cred că Fermi s-ar fi dedat cu atita 
ardoare acestui gen de viață, dacă nu l-ar fi atras și reținut 
pe calea asta un nou prieten, Franco Rasetti. 

Rasetti, student ca și Fermi, în anul | la fizică, nu era un 
individ obișnuit. Tot interesul său se îndrepta spre acea parte 
a naturii care nu este compusă din ființe omenești. Era un 
naturalist înnăscut... La maturitate ajunsese să cunoască 
numele a circa 15 000 de fosile și cam tot atitea plante. La 
50 de ani, mai era încă în stare să urce în fugă panta abruptă 
a unui munte, în goană după un fluture, și să-l prindă. Rasetti 
era nebun după biologie. 


1) Enrico Fermi la 
virsta de 4 ani 
(mijloc) alături de 
fratele său Giulio 
și sora lui Maria. 


2) Enrico Fermi la 
virsta de 16 ani. 


3) Enrico Fermi (mij- 
loc), student «La 
reale scuola nor- 
male» din Pisa. 


El și-a ales totuși fizica. tocmai pentru că avea greutăți în 
înțelegerea ei, și voia să-și dovedească sieși că poate depași 
orice dificultate. Inteligența sa nu-i oferea nici o satisfacție, 
ci doar o neliniște a spiritului care îl făcea să caute senzații 
tari... 

Duminica, Fermi și Rasetti făceau excursii lungi în Alpii 
apuani, regiune a Apeninilor aflată la nord de Pisa. Rasetti, 
nervos ca un resort și sprinten ca o gazelă, escalada rapid 
pantele. Cu toate că avea picioare scurte, Fermi era singurul 
care avea destul suflu pentru a fi în ritm cu Franco Rasetti. 
Deseori cind se înapoiau tirziu seara din aceste excursii, 
Rasetti îl lua pe Fermi la el. Franco stătea la părinți și era 
foarte atașat de maică-sa, o femeie mărunțică, cu mai mult 
spirit decit trup și care-l încurajase și-i îndrumase înclinația 
spre științele naturii, iar acum îl privea cu uimire, ca și 
go ar fi fost surprinsă că ea era aceea care-i dăduse naștere. 
i plăcea noul prieten al lui Franco și-l invita deseori la masă... 

n relatările de mai tirziu despre această ședere la Pisa, 
rareori era menționată munca. Dar, desigur, că umbra celui 
mai ilustru fiu al orașului i-a inspirat pe tinerii fizicieni. Din 
vîrful turnului înclinat, pe lingă care studenții treceau zilnic, 
Galileo făcuse experiențele sale de cădere a corpurilor; iar 
lampa, ale cărei oscilații i-au sugerat legile pendulului, atirna 
încă de bolta vechii catedrale. 

Se poate ca Fermi și Rasetti să fi absorbit fizica din aerul 
Pisei; în orice caz au învățat mult. Profesorul lor de fizică 
nu mai putea face altceva pentru ei decit să le lase deplină 
libertate în laboratorul său. Profesorul Luigi Puccianti era 
un om cultivat. foarte instruit, care ar fi reușit mai bine în 
literatură decit în fizica experimentală. Era inteligent şi 
dotat cu spirit critic, dar lipsit de energie. Pe vremuri între- 
prinsese și unele cercetări, dar acum nu mai făcea nimic 
altceva decit să țină cursuri și să umble de colo pînă colo 
prin laboratorul său, în care dezordinea, rugina, murdăria 
si pînzele de păianjen îl împiedicau să lucreze, atunci cînd i se 
întîmpla să-i vină cheful. Curind, elevii lui știură mai multă 
fizică decit profesorul lor. El își dădu seama de asta și-i ceru 
lui Fermi să-l învețe fizică teoretică. «Pentru că — spunea 
el — sint un măgar, dar dumneata, dumneata ai o minte clară 
și înţelegi totdeauna ceea ce explici». Fermi, pe care falsa 
modestie nu l-a tulburat niciodată, acceptă cu plăcere și 
concepu pentru profesorul său o serie de conferințe în legă- 
tură cu teoria relativității a lui Einstein. 

În iulie 1922, Fermi a luat doctoratul în fizică. Teza lui 
consta dintr-o dare de seamă asupra unor experiențe cu 
raze X. Avea de ținut o conferință, care urma să fie publică. 
Prietenii lui, sperind să asiste la triumful său, s-au adunat în 
Aula Magna. Au fost însă dezamăgiți. 

Cei 11 examinatori în togi negre și cu bonete pătrate erau 
așezați, solemni și demni, în spatele unei mese lungi. 

mbrăcat tot în togă neagră, Fermi stătea în picioare în 
fata lor și începu să vorbească sigur de el, liniștit și hotărit. 
n timp ce vorbea, cîțiva dintre examinatori își înăbușeau 
căscatul, unii își ridicau sprîncenele a mirare, alții, în sfirșit, 
se destindeau și nu mai încercau să urmărească. Era evident 
că știința candidatului depășea puterea lor de înțelegere. 
Fermi își obținu totuși diploma cu magna cum laudae. Dar nici 
unul dintre examinatori nu i-a strîns mina, nici unul nu l-a 
felicitat și nici nu i-a fost acordată onoarea uzitată de a-și 
vedea teza publicată de Universitate. 


(CONTINUARE ÎN NUMĂRUL VIITOR) 
În românește de EUGEN ALBU 

ACEASTĂ STRĂINĂ CARE A CIOCNIT 
CÎNDVA PĂMÎNTUL 


În vorbirea obișnuită care, puțin cite puţin, pune stăpinire pe obiceiurile 
noastre, sub efectul «tirului cosmic», Luna a devenit un fel de «zonă de agre- 
ment» a Pămîntului Într-adevăr, ce poate însemna distanța de o secundă-lumină 
în comparaţie cu depărtarea stelelor extragalactice și cortegiul lor de planete, 
situate la milioane de ani-lumină Dar din nou, după Laplace, Darwin, Hoyle, 
reapare întrebarea: de unde a venit această Lună, atît de apropiată de Pămint 
ca poziţie și totuși atît de deosebită ca aspect fizic? Pînă în prezent nici o teorie 
nu a putut rezolva satisfăcător enigma pe care ea o pune Într-adevăr, de unde 
a venit Luna? Oricît de fantastică ar părea, ipoteza colonelului Bunel este tulbu- 
rătoare, deoarece ea explică totul; și dacă colonelul Bunel are dreptate, pămin- 
tenii vor trebui să se obișnuiască cu ideea că «Doamna Lună» este o străină 
venită dintr-o lume îndepărtată, pierdută din întîmplare în sistemul nostru 
solar si care, în urmă cu foarte multe milenii, a lovit «puţin» Pămintul.. 


Ne-am obișnuit atît de mult de a o vedea suspendată pe cer, 
încît am ajuns să nu-i mai dăm atenţie. Palidă, ca gerul nopţilor 
'de iarnă sau sferă blondă a plajelor de vară, Luna nu-i interesează 
decît pe poeți sau pe visători. Pentru mulți astronomi ea este 
astăzi prea cunoscută pentru a merita să fie studiată şi a trebuit 
să se ivească sateliți artificiali pentru ca să i se acorde un anumit 
interes. 

De unde vine ea? Şi pentru ce această suprafață răvășită, 
crestată de tăieturi care se pot observa și cu un binoclu simplu? 

Cei mai mari savanți, de la Laplace la Hubble, de la Darwin 
la Hoyle, nu au reușit să soluţioneze complet aceste probleme. 

Şi iată, cu cîteva săptămîni în urmă, la redacţia revistei «Science 
et vie» a fost primit un manuscris de 145 de pagini, cu planşe, 
desene și crochiuri. Titlul materialului: Luna. Materialul a fost 
citit de la un capăt la celălalt cu un interes pasionant, deoarece 
ipoteza propusă ținea seama atit de apropierea Lunii de Pă- 
miîntul nostru, cit și de extraordinarul său aspect fizic. 

Autorul manuscrisului nu este nici astronom, nici fizician, 
nici cosmolog, iar școala sa este cea mai realistă dintre toate, 
cea mai puţin susceptibilă de a conduce la visare: şcoala armelor 
şi războiului. Vechi colonel de artilerie, fără îndoială cea mai 
matematizată dintre toate disciplinele militare, autorul ar 
părea că furnizează specialiştilor motive pentru zimbete; dar 
totuși, liberi de orice prejudecăți, trebuie să avem în vedere 
aportul imens adus de amatori si autodidacți la patrimoniul 
ştiinţei. Pe această linie teoria colonelului Bunel merită mai mult 
ca oricare alta să fie expusă aici. Si sperăm că astronomii o vor 
studia, pentru a fi în măsură fie să o respingă, fie să o consacre. 

Toate ipotezele de pină acum cu privire la originea Lunii 
nu pot să justifice concomitent prezenţa si aspectul acesteia. 
Trebuie totdeauna două teorii, nu neapărat contradictorii, 
dar care nu au nici o legătură între ele. Or,după afirmaţiile 
colonelului Bunel, o simplă comparaţie permite să se înțeleagă 
problema: în decursul unei formidabile clocotiri a apelor pro- 
duse prin lovirea a două curente opuse, o corabie cu 
trei catarge a fost aruncată pe țărm. Catargele si velatura cu 
frînghiile lor au fost smulse, carena a fost aplecată pe pămînt. 
În fața acestui spectacol, complet anormal, cineva poate să gîn- 
dească că trebuie să atribuie ceea ce vede la două cauze diferite, 
una pentru deplasare și alta pentru starea navei? În realitate 
cauza a fost unică. Același lucru și în cazul Lunii. Nimeni pînă 
acum nu a atribuit o cauză unică formării si stării suprafeţei 
sale. Însăși apariția Lunii a dat loc la numeroase ipoteze. 

După Kant, Laplace și adepţii lor, Luna este un satelit al 
Pămîntului, «născut» ca toți sateliții din protoplanetă încă în 
stare gazoasă. Este totuși dificil să se aplice această ipoteză la 
formarea Lunii, deoarece masa si volumul ei sînt prea impor- 
tante pentru ca Pămintul să-i fi dat naştere. În raport cu sateliții 
altor planete ale sistemului solar, Luna este de opt ori mai 
mare, Această teorie a fost respinsă de aproape toți astronomii. 

În scopul de a găsi în altă parte originea satelitului nostru, 
a apărut teza lui Darwin: acum aproximativ 50 milioane de ani, 
pe cînd suprafața Pămîntului era lichidă, sub influenţa exclusivă 
a mareelor solare, s-a produs un dezechilibru între materialele 
ce compuneau zona centrală a globului. Ca urmare a apărut 
un al doilea centru de gravitație si, ca rezultat al rotației rapide 
a planetei, acest nou centru a început să se îndepărteze. La 
suprafața Pămîntului a început să se înalțe o umflătură (excres- 
cență); aplicînd principiul rezonanței, această umflătură a căpătat 
proporții tot mai mari, astfel că într-o zi «mica Lună» s-a putut 
despărți de «planeta mamă»! 

Această teorie este matematic valabilă, dar necesită exis- 
tența unor astfel de condiţii care este îndoielnic că ar fi existat 
în realitate: trebuia ca orbita Pămîntului să fi avut o mare excen- 
tricitate, ca rotația ei să fi fost foarte rapidă, ca densitatea ei 
să fi fost uniformă si să nu fi existat nici o aplatizare în zonele 
polare. În plus, tot rămîne o mare doză de scepticism în ceea 
ce priveşte capacitatea mareelor solare în cauză. Influența aces- 
tora astăzi cunoscută cu exactitate, lasă îndoieli asupra capaci- 
tății lor de a declanşa fenomenul imaginat de Darwin. 

Rămine doar eminentul cosmolog Hoyle, care nu acceptă 
nici teoria laplaceană, nici cea darwiniană; el afirmă în teoria sa, 
a aglomerării, că «Pămiîntul și Luna sînt evident născute unul 
după altul». Oricit de interesantă ar putea fi această afirmaţie, 
ea nu explică nimic despre satelitul nostru și nu o putem reține. 


FORMAREA CIRCURILOR: 


7 TEORII CONTRADICTORII 


Trebuie să se noteze de la început că aceste ipoteze nu per- 
mit explicarea topografiei lunare, cu munții săi, cu imensele 
ei crăpături și în plus cu miile ei de cratere ale căror diametre 
merg de la cîțiva metri la o sută și două sute de kilometri. 

Primii astronomi, care ignorau absența aproape completă a 
atmosferei pe Lună, gindeau că circurile ar fi fost opera «sele- 

nitilor», care le-ar fi folosit pentru a se adăposti de càl- 
dura Soarelui ziua si de teribilul frig ce domnea noaptêa 
După această idee, repede abandonată, au fost prezentate 
mai multe teorii, care se bazau pe unele date stiintifice. 
Să cităm pe cele care merită o oarecare atentie: teoriile 
vulcanică, turbionară, a mareelor; teoriile glaciară, de 
fierbere, de fisurare; teoria meteoritică 

Primele patru sint astăzi în general abandonate Urmă- 
toarele trei nu sint cu mult mai satisfăcătoare. Conform 
teoriei fierberii, sub influenta unei formidabile presiuni 
a materiei interioare în stare de fuziune, comprimată 
spre interior de o carapace în contractie constantă s-ar 
fi sfărimat rezistenta acestei carapace si materia inte- 
rioară s-ar fi răspindit la suprafață Această masă în fier- 
bere ar fi dat nastere la imense băsici sau umflături, care. 
crăpind, au format circurile. Această teorie ar merita 
mai mult decit toate celelalte să fie retinută, dacă ar fi 
găsită o cauză acceptabilă pentru iesirea subită a magmei 
din interior. 


PENTRU CE METEORITII AR CĂDEA PE LUNĂ 
NU SI PE PAMINT? 


Nu insistăm asupra teoriei fisurării, care este cea mai 
putin admisibilă, si trecem la teoria meteoritica, cea mai 
răspîndită, si care numără cei mai multi partizani con- 
vins. Argumentul de bază este următorul: circurile isi 
au originea intr-o ploaie de meteoriți veniti din profunzi- 
mile spatiului Acesti meteoriti, unul mai monstruos 
decit celălalt, au crestat, prin lovirea lor, sarmanul nostru 
satelit, răvăsindu-i suprafata si nimicind orice formă de 
viată. Dacă în adevăr asa s-a întimplat, lui Dumnezeu 
trebuie să-i fim recunoscători că a scăpat Pâmintul deun 
asemenea cataclism (!?) 

De fapt, cea mai simplă logică se opune acestei teze 
pe de o parte Pămintul ar fi trebuit să primească aceeasi 
doză de meteoriti si să fie si el în mod egal brăzdat de 

circuri, ceea ce nu este cazul Pe de altă parte, deoarece 
bolizii nu trebuie neapărat să fi căzut normal pe suprafata 
astrului, ar fi fost cazul să existe si cratere eliptice, pro- 
vocate la căderile oblice; aceste cratere pot fi căutate 
mult si bine 

Acestea sint doar două argumente imediate, dar există 
incă destul de multe, tot asa de serioase, care fac să fie 
respinsă si această ipoteză 

Sa retinem deci elementele valabile, acelea asupra 
cărora nu este posibilă nici o contestatie, inainte de a 
aborda teza colonelului Bunel, care tine seamă atit de 
originea, cit si de aspectul fizic al Lunii. 

Ce este sigur? 

Mai intii, Pămintul si Luna apar ca două planete turnate 
in tipare aproape asemănătoare Evolutia lor anterior 
accidentului lunar a fost aceeasi, cu toate că virsta lor 
ar putea fi diferită. Răcirea Lunii a fost evident mai 
rapidă decit cea a Pămintului, datorită faptului că avea 
masa. si volumul mai mici. Repartitia mărilor si a conti- 
nentelor pe cele două astre depindea de epoca respectivă: 
ea este astăzi pe Pămint ceea ce era altă dată pe Lună 
In fine, razele (care pornesc din anumite cratere — nt.) 
sint rezultatul eruptiilor vulcanice. Stim, de asemenea, 
si aceasta este esential, că circurile au apărut după răcirea 
completă a astrului. In fine, sintem în măsură să tragem 
concluzia că nici una din teoriile care tratează aparitia 
lor nu este plauzibilă, cu exceptia celei a fierberii, dar si 
aceasta cu unele rezerve. De fapt doar această teorie 
ne-a furnizat unele argumente indiscutabile; oricare ar 
fi regiunea selenară observată, se mentine impresia că a 
existat cindva o topire Deci numai o catastrofă termică 
A putut să dea nastere circurilor lunare. Deoarece este 
imposibil să se admită că acest flux de căldură ar fi venit 
din nucleul central, a cărui temperatură nu depăseste 
5 000°C, trebuie să se accepte unica solutie care se impune, 
si anume că această catastrofă a provenit din exterior. 

Fără a reveni asupra tuturor argumentelor care l-au condus 
pe colonelul Bunel la concluzia sa, ne mulțumim să descriem 
fenomenul asa după cum a fost el conceput de autor, mai ales 
că el permite să se explice la fel de bine atît prezenţa Lunii în 
apropierea Pămîntului, cit şi aspectul ei fizic răvăşit. 

Să părăsim, în acest scop, sistemul nostru solar. Foarte departe, 
în Galaxie, se afla o altă stea care poseda un sistem planetar, 
printre care se găsea și planeta care avea să devină ulterior 
Luna. Mica planetă exterioară a acestei stele are continente 
cu munți și, fără îndoială, oceane. 

ntr-o bună zi, steaua explodează; fenomenul este foarte 
cunoscut şi a putut fi observat în general în Galaxia noastră, 
fiind vorba de stele supernove. Temperatura interioară a astru- 
lui atinge, într-un timp necrezut de scurt, miliarde de grade. 


Formarea unui circ (epoca medie), A— formarea unei 
alveole; B — explozie; C— formarea masivului muntos 
central şi aspectul final (notă: dimensiunile orizontale trebuie 
multiplicate de 3, 4,5 ori, avind în vedere forma cir- 
curilor). 


Luna lovește Pămintul sub 
un unghi negativ cu o viteză 
(Yı) apropiată de cea a Pă- 
mintului (V,), dar totuși cu 
puțin mai mare Este cazul 
cel mai probabil, dar nu sint 
imposibile si alte scheme, deși 
consecințele sint identice 


Materia care se îndreptase inițial spre interiorul stelei pornește 
brusc în sens invers: cu 5,10 și chiar mai mulți kilometri pe 
secundă, gazele fierbinţi astfel formate sînt lansate în toate 
directiile. Supernova s-a transformat rapid într-un imens glob 
de foc, și puţin timp după aceasta flacăra mistuitoare atinge mica 
planetă, iar viteza valului gazos (undei de soc — nt) este atit 
de mare încît la contactul cu planeta se produce un şoc tormi- 
dabil, ca și cînd s-ar fi ciocnit două corpuri solide. Sub violența 
loviturii, Luna se clatină, îşi abandonează orbita, îi creşte viteza 
şi rapid se integrează în curentul de foc care o poartă fără putință 
de împotrivire. 

Din primele momente, atmosfera sa rarefiată a fost înlocuită 
printr-un înveliș de gaze incandescente (plasmă ultrafierbinte 
— nt). Acum întreaga sa suprafață a fost arsă, straturile sedi- 
mentare au fost volatilizate si în citeva clipe tot ceea ce nu a 
fost rocă a dispărut! 


Sub acțiunea marii temperaturi (zeci, sute de mii de grade), 
mările au fost aproape imediat secate, iar întreaga suprafață a 
astrului nu a mai prezentat focului mistuitor decît blocurile 
pietroase ale scoarței, care au fost și ele imediat sublimate. 

Antrenată în felul acesta departe de astrul central, tempe- 
ratura Lunii a început să scadă puțin cite puțin, stabilindu-se în 
jurul a 10000 de grade. Rocile se topesc în continuare, dar 
particulele lor încep să nu mai fie smulse si transportate (de masa 
gazoasă de foc — n.t), ci capătă acum o stare lichidă, care curge 
rapid în lungul pantelor, umplind scobiturile vechilor mări. 

Incă mult timp, această temperatură superioară a nivelului 
corespunzător topirii rocilor se va menține, cu toate că feno- 
menul este în declin. Acum trecerea lavei în stare gazoasă este 
mai lentă, iar fluiditatea ei scade. Ca urmare a dispariţiei stelei 
care furniza căldura, temperatura la suprafața Lunii scade trep- 
tat, ajungind apreciabil sub zero grade. Temperatura ridicată 
la care a fost supusă Luna a avut consecințe asupra straturilor 
interioare. Căldura a pătruns din ce în ce mai adînc în scoarță, 
cuprinzind în întregime subsolul; fără îndoială că nu s-a ajuns 
pînă la magma internă, căci astfel micul astru nu ar mai fi supra- 
viețuit. Totuși ea a provocat ravagiile amintite pînă la citeva 
sute sau chiar cîteva mii de metri adincime. Ca urmare rocile 
s-au topit şi au format enorme pungi de gaze, ale căror dimen- 
siuni au crescut oră cu oră. 

In interiorul acestor alveole, care s-au format în stratul de 
sub scoarța exterioară, temperatura a continuat să crească. 
Formarea gazelor sub boltă este tot mai abundentă, iar presiu- 
nea crește mereu. Rezistenţa bolții scade și deodată, pe o supra- 
față imensă, solul se' ridică, se formează o movilă, care creşte 
mereu, si apoi se produce o explozie puternică. Așa a apărut 
primul circ lunar. 

O a doua explozie s-a produs peste puțin timp și un nou circ 
a apărut. După citeva momente, pe toate punctele sferei explo- 
ziile s-au înmulțit, au fost tot mai numeroase și au luat naștere 
cratere. 

Primele sînt de dimensiuni reduse, dar, ca urmare a încălzirii 
progresive a rocilor din adincime, diametrul lor se măreşte 
şi citeva ore după declanșarea fenomenului apar cratere cu 
adevărat uriaşe. Regiuni întregi, sectoare cu diametrul de peste 
100 km, se ridică și sînt de-a dreptul proiectate în spațiu. Materia 
fierbinte, încă nevaporizată, cade sub formă de ploaie de foc 
în jurul fiecărui circ în curs de formare. 


ÎN NOAPTEA ETERNĂ MERGE FĂRĂ ÎNTOARCERE 


Acum singură, Luna străbate Cosmosul în noaptea eternă, 
iar anii și secolele se succed. Expusă frigului în vidul interastral, 
scoarța este acum aproape complet solidificată, iar blocul de 
roci a fost reconstituit, reîntărit. Scoarța include mai mult ca 
oricînd masa interioară din materiale la temperaturi ridicate. 
Frigul, care a reconstituit mantaua lunară, îşi continuă acțiunea, 
iar rocile se contractă la maximum. 

Și iată că într-o zi, după milenii, se produce o nouă catastrofă: 


„„ontracția carapacei nu poate merge prea departe, rezistența 


sa” fiind limitată. În sute de locuri diferite scoarța crapă şi pe 
întreaga suprafață a astrului apar crevase. Ele se înmulțesc foarte 
repede, nu au o direcție definită, fisurează continentele, traver- 
inele. Munţii sînt, evident, evitați ca urmare 
iar circurile, formate și solidificate de 
de loc atinse. 

şte din nou, iar a doua catastrofă 
care a dat naştere marilor pături este terminată. Luna îşi 
continuă drumul său fără tel pe cerul negru, punctat doar de 
stele. Primul act s-a terminat. ` 

În decursul a milioane de ani, chiar zeci de milioane, ea par- 
curge spațiul Galaxiei spre noul său destin. Căci, iată, o stea 
apare tot mai mare la orizont, deşi nu este chiar pe direcția 
de mișcare a Lunii. Steaua se transformă într-un disc luminos, 
care inundă Luna cu lumina sa aurită. Este Soarele. 

Un alt cataclism va dă Luna sistemului nostru solar. Viteza 
sa este apropiată de cea a Pămîntului. Pentru pămintenii acelei 
epoci, dacă au existat, necrezutul s-a produs. Luna, care nu -era 
decit unsmič punct pe cer, se mărea cu fiecare zi; discul pietros, 


a masei lor importa 
foarte mult timp, nu vo 
Acum echilibrul se resta 


„= erăpat şi perforat, ocupă acum o jumătate din cer. Luna este atit 


de aproape, că tot ce este viață fuge. Apoi urmează lovitura. 
Ajunsă sub un unghi negativ, Luna loveşte Pămintul cu puţin 
sub linia ecuatorului, în direcţia nord-vest. Polii oscilează, con- 
tinentele se separă si pe Pămint se face noapte. 


Formidabila ciocnire, ale cărei urmări s-au extins și la zonele 
cele mai îndepărtate ale globului, a avut, evident, o continuare: 
abordajul s-a tradus printr-o pătrundere puțin oblică și tot mai 
importantă a Lunii în continentul Pacific. Şocul a fracturat pe o 
mare adincime scoarța solidă în jurul zonei de contact, creînd 
astfel o supracomprimare internă considerabilă. Asupra acestui 
imens sector, care cuprinde cea mai mare parte a actualului 

Soarele si fenomenele sale constituie un subiect de predi- 
lecţie pentru astronomi, atit specialişti, cit și amatori. 
Acest lucru se explică prin influența exercitată de feno- 
menele solare asupra unor fenomene terestre (propagarea 
undelor radio, magnetismul terestru, clima), dar şi prin 
aceea că studierea acestor fenomene coristituie cheia rezol- 
vării a numeroase probleme legate de structura si evoluția 
«astrului de foc». 

Amatorul astronom poate aduce o contribuţie efectivă 
la aceste cercetări prin urmărirea sistematică a fenome- 
nelor de pe Soare. Altfel spus, el poate urmări «activitatea 
solară», adică evoluția petelor și faculelor (mai rar cea a 
protuberanţelor), atit din punct de vedere statistic, cit si 
din punctul de vedere al astrofizicii. 

Observarea petelor si faculelor poate fi făcută chiar cu 
ajutorul celor mai mici instrumente astronomice — lunete 
şi telescoape. Dar, pentru a privi direct Soarele, prin instru- 
ment, ochiul trebuie neapărat protejat împotriva luminii 
și căldurii solare. Acest lucru se face cel mai ușor fixind 
la ocularul instrumentului o sticlă „de sudură” de culoare 
măslinie sau verde. Dacă diametrul obiectivului lunetei sau 
telescopului depășește 70 mm, el va fi diafragmat la această 
valoare: altfel, căldura concentrată pe sticla întunecată 
o va sparge. 

NU ESTE PERMISĂ OBSERVAREA DIRECTĂ A SOARELUI 
FĂRĂ FILTRU, SUB PERICOLUL DISTRUGERII IREMEDIA- 
BILE A OCHIULUI! NU SE VOR UTILIZA OCHELARI DE 
SOARE LA OBSERVAŢII! 

Pentru observaţii statistice, amatorul va observa Soarele 
în fiecare zi senină, numărind grupurile de pete şi numărul 
de pete din fiecare grup observat. În figură indicăm tipurile 
de grupuri de pete solare (clasificarea internațională), care 
vor fi indicate obligatoriu pentru fiecare grup de pete obser- 
vat. Cit priveşte numărarea petelor, se va ţine seama de 
faptul că fiecare nucleu (regiune neagră a unei pete), izolat 
sau nu, ca și orice fragment de penumbră, se consideră 
a fi o pată. 

După efectuarea și înregistrarea acestor cifre în caietul 
de observaţii, se va calcula aşa-numitul număr relativ sau 
numărul lui Wolf, după formula: 


R=K(10g + b) 

unde: R = numărul relativ, K = coeficientul de proporțio- 
nalitate se va considera egal cu 1, g = numărul de grupuri 
de pete observat, p = numărul total de pete cuprins în 
grupurile observate. 

Valoarea lui R se va calcula pentru fiecare zi de obser- 
vaţie. Lunar și anual se vor calcula mediile valorilor lui R, 
obținindu-se astfel cifrele caracteristice locale ale acti- 
vității solare. A 

Observatiile statistice pot fi completate cu observatii 
fizice. Este vorba de desene ale grupurilor de pete care 
prezintă variaţii uşor de constatat, uneori la interval de 
citeva ore. Desenele vor fi efectuate în timpul observaţiilor 
şi vor fi cit mai exacte, în comparaţie cu aspectul real al 
petelor desenate. 


Amatorii pot încerca si fotografierea Soarelui. Pentru 
aceasta, luneta fiind reglată pentru observaţia vizuală, se 
va scoate filtrul măsliniu. Se reglează aparatul pentru 
distanță infinit şi se deschide diafragma complet. La obiectiv 
se aplică un filtru roșu; se utilizează o peliculă pancromatică 
(de exemplu, ORWO 22 sau ORWO 18) și un timp de expu- 
nere de 1/200 la 1/1 000 s. Evident, nu se pot da indicații 
exacte, timpul corect de expunere depinzind si de instru- 
mentul utilizat. Se recomandă însă utilizarea unui ocular 
care să nu mărească mai mult de 35—40 de ori, spre a 
obține imaginea întregului disc. De asemenea, vom avea 
grijă ca imaginea Soarelui să fie în cimpul lunetei în. timpul 
pozei, care se face prin aplicarea aparatului fotografic, 
cu obiectivul cit mai aproape de ocularul lunetei, la 2—3 mm 
depărtare. 

Spațiul nu permite să dezvoltăm descrierea metodei de 
observaţii solare prin proiecţie. Spunem doar că, din cauza 
marii luminozităţi a Soarelui, imaginea astrului poate fi 
proiectată pe un ecran alb, o bucată de carton fin, de exem- 
blu: punerea la punct a imaginii se face scoțind puțin ocula- 
rul lunetei în afară, față de poziția normală. Dacă ecranul 
este umbrit, apărat contra luminii difuze, atunci imaginea 
Soarelui, obținută pe ecranul plasat la 30—40 cm de ocular, 
prezintă aproape toate detaliile discului. Avantajul constă 
in aceea că nu se utilizează filtrul, nu există pericol şi 
observația poate fi făcută simultan de mai multe persoane. 

In încheiere, o recomandare și o indicație: trimiteţi 
observaţiile la redacție şi nu neglijați să treceţi si zilele în 
care nu au fost văzute pete (R =0), zile ce intră în calculul 
mediilor valorilor lui R. Indicaţi toate datele instrumentului 
utilizat (diametru, putere utilizată etc.) și nu uitaţi că 
observaţiile statistice se fac totdeauna cu unul și acelaşi 
ocular! 

LUCRĂRI UTILE 


«Soarele si observarea lui» (traducere din 
limba rusă), Editura tehnică, colecţia 
S.S.M.F., București, 1954. 

«Soarele — cea mai apropiată stea», Edi- 
tura ştiinţifică, Bucureşti, 1964. 


V.V. SORONOV: 


M. ALECSESCU: 


V. NADOLSCHI «Cu mijloace simple, observaţii astro- 
şi nomice», Editura științifică, ucurești, 

M. ALECSESCU 1965. 

CALENDAR ASTRONOMIC — IULIE 1965 


Fenomene recomandate pentru observaţie: conjuncția plane- 
telor Mercur si Venus, la 4 iulie. De observat seara la apus, spre 
ora 20 și 40 de minute. 

Conjuncţia planetei Venus cu Luna, în seara de 30 iulie. 


STELE VARIABILE 
Minime ale stelei B Lira: 


11 iulie la ora 18 si 
24 iulie la ora 16 

2 iulie la ora 3 

5 iulie la ora 0 
27 iulie la ora 21 


Minime ale stelei P Perseu: 


r 


MUSONI — curenții de aer rela- 
tiv stabili, cu caracter sezonier, care 
„de la vară la iarnă își schimbă direcția 
în sens aproape contrar. Există deci 
întotdeauna doi curenți musonici: 
unul de vară și altul de iarnă. Dato- 
rită diferențelor termice dintre con- 
tinente și oceane, se disting musonii 
tropicali, care acționează între para- 
lele 20° latitudine nordică și 15 lati- 
tudine sudică, și extrtropicali, care 
bat în Orientul Îndepărtat, Alaska, 
litoralul Oceanului Înghețat etc. 

Musonii determină o vreme carac- 
teristică, dar variabilă. 


NEOTECTONICA — parte a geo- 
tectonicii care studiază mișcările 
recente din istoria geologică a scoar- 
tei Pămîntului (în special cele cuater- 
nare). Mișcările neotectonice au un 
caracter epirogenetic și conduc la 
denivelări de la cîțiva metri, în zo- 
nele de platformă, pînă la cîțiva kilo- 
metri în zonele geosinclinale, cu vi- 
teze anuale ce ating 1 cm în primele 
regiuni și respectiv 10—12 cm în 
ultimele. 

Studiile neotectonice prezintă im- 
portanță pentru justa amplasare și 
proiectare a marilor construcții. 
Exemplu: mișcările neotectonice care 
au loc în regiunea de curbură a Sub- 
carpaților. 


OCEANOGRAFIE — disciplina ști- 
ințifică care se ocupă cu studiul mă- 
rilor și oceanelor. Aceste studii, care 
se fac prin stații litorale sau vase 
oceanografice, urmăresc cercetarea 
naturii solului și reliefului fundului 
oceanic, al compoziției și mișcării 
apelor marine, al faunei și florei din 
oceane și mări. Prezintă importanță 
pentru valorificarea imenselor re- 
surse naturale ale oceanelor. 


OROGENEZĂ — proces geotec- 
tonic de cutare și ridicare a unei 
părți din scoarța terestră, caracte- 
ristic pentru regiunile de geosinclinal. 
Ca rezultat al orogenezei apar lan- 
țurile de munți. Perioada de inten- 
sitate maximă a procesului de oro- 
geneză constituie o fază orogenică. 
Acestea se grupează în mari cicluri 
orogenice (ex: ciclurile orogenice 
caledonian, hercinic și alpin). În R.P.R., 
ca urmare a ciclului orogenic herci- 
nic, au luat naștere munții Măcinului, 
iar a celui alpin — munții Carpaţi. 


PALEOGEOGRAFIE — știința care 
se ocupă cu studierea și reprezenta- 
rea grafică a condițiilor fizico-geogra- 
fice si geologice care au existat în 
diferite perioade ale evoluției glo- 
bului terestru și prin aceasta cu 
identificarea regiunilor unde au exis- 
tat în trecut condiții favorabile pen- 
tru formarea și acumularea unor 
substante minerale utile. 


PALEONTOLOGIE — știința care 
se ocupă cu studiul resturilor fosile 
de animale (paleozoologia) si plante 
(paleobotanica). Paleontologia stabi- 
leste legăturile dintre diferitele grupe 
de animale și plante, aduce dovezi 


valoroase în sprijinul evoluției vieții 
și stabilește condițiile de existență 
și de dezvoltare a organismelor în 
decursul istoriei geologice a Pămin- 
tului. Prin aceasta ea permite stabi- 
lirea virstei relative a formațiunilor 
geologice, a întocmirii scării geo- 
cronologice și ajută la descoperirea 
unor zăcăminte sedimentare. 

PĂLĂRIILE DE FIER — apariția la 
suprafața Pămintului a zonei de oxi- 
dație a zăcămintelor de minereuri. 
Este compusă din limonit și în general 
din hidroxizi și săruri greu solubile 
ale unor metale. Pigmentează în 
mod frecvent rocile de la suprafață 
în diferite culori caracteristice: gal- 
ben-brună, neagră, verde, albastră 
etc. Existența lor atrage atenția geo- 
logilor asupra posibilităților de a 
descoperi în profunzime importante 
zăcăminte. 


PENINSULA —o parte de uscat 
mai mare care este udată din trei 
părți de apa mării sau oceanului, iar 
cea de-a patra parte (numită istm) 
este legată de continent. 


PETROGRAFIE — disciplină geolo- 
gică fundamentală care se ocupă cu 
descrierea, clasificarea, compoziția, 
istoria naturală, răspindirea și pro- 
veniența rocilor. Cunoașterea acestor 
date ajută la stabilirea unor indici 
favorabili în prospecțiunea diverselor 
zăcăminte de substanțe minerale 


utile. 
PÎNZĂ TECTONICĂ SAU PÎNZĂ 
DE ȘARIAJ — ansamblul formațiu- 


nilor geologice mai vechi care se 
găsesc deplasate de forțele tectonice 
orizontale peste formațiunile mai 
noi. Exemplu: Pinza Getică din Car- 
pații Meridionali constituită dintr-o 
masă de roci sedimentare paleozoice 
și mezozoice care au fost împinse de 
mișcările tectonice cretacice peste 
șisturi cristaline slab metamorfozate 
și peste alte depozite paleozoice și 
mezozoice. 


PIATRĂ PREȚIOASĂ — mineral 
care datorită culorii, strălucirii și 
durității mari are aspect atrăgător 
și poate fi utilizat pentru podoabe. 
Exemplu: diamantul, smaraldul, ru- 
binul, safirul, topazul etc. 


PROFIL GEOLOGIC — reprezen- 
tarea grafică în plan vertical a struc- 
turii geologice a unei regiuni (limi- 
tele, poziția în spațiu și raporturile 
dintre formațiunile geologice). El se 
întocmește atit pe baza observațiilor 
de teren și a datelor din foraje (lu- 
crări miniere, prospecțiuni geofizice 
etc.), cit si-pe baza analizei hărților 
geologice. Profilul geologic ajută la 
înțelegerea structurii profunde a 
corpurilor geologice și la descoperi- 
rea substanțelor minerale utile legate 
de acestea. 


PIETRE PREȚIOASE 
PÎNZĂ DE ȘARIAJ 

BALSAM — nume dat esenţelor de 
răşină. Balsam de Canada, substanţă 
obţinută din Abis balsamea, de aspec- 
tul mierei, cu miros de terebentină, 
folosit la montarea preparatelor micro- 
scopice. Balsam de copal, substanță 
obținută din trunchiul unor arbori 
tropicali şi folosită la prepararea ver- 
nierelor pentru pictură. Balsam de 
Tolu — extras din planta ge i ară 
toluifera și care se foloseşte in bolile 
aparatului respirator. Balsam sinte- 
tic — un amestec de mai mulţi compuşi 
chimici folosit în parfumerie, ca şi 
în tratamentul scabiei. 


BAOBAB (Adansonia digitata) — 
arbore răspindit în Africa tropicală, cu 
trunchi foarte gros (pină la 10 m 
diametru) si lemnul ușor. Face parte 
dintre plantele care ating recordul în 
ceea ce privește durata de viață. Se 
pare că unele exemplare din Senegal 
ating impresionabila vîrstă de 4 000— 
5 000 de ani. 


BATAT (cartof dulce) — plantă 
originară din America Centrală. Se 
cultivă în ţările calde pentru rădăcinile 
bogate în amidon, zahăr şi vitamine. 
La noi în țară se fac încercări pentru 
aclimatizarea plantei. 


BELADONA — mătrăguna (atropa 
belladonna) — plantă din familia sola- 
naceelor, cu fructe și frunze foarte 
otrăvitoare, conținînd atropină, alca- 
loid paralizant al sistemului nervos, 
parasimpatic si excitant al scoarţei 
cerebrale. În doze mici, aceste sub- 
stanțe extrase din plantă se folosesc 
în medicină. 


BENIGN — boală sau proces pato- 
logic ușor, cu evoluție favorabilă, fără 
complicații și care este vindecabil. 


BERI-BERI — boală provocată de 
lipsa vitaminei B, din organism. Se 
manifestă prin paralizii, insuficiență 
cardiacă și edeme. Apare mai des la 
popuiapie din Japonia și Asia Orien- 
tală, care se hrănesc foarte mult timp 
cu orez decorticat. 


BIOCATALIZATOR — substanță 
cu importanță deosebit de mare în 
viața organismelor, pentru desfășu- 
rarea proceselor metabolice. Din 
grupul biocatalizatorilor fac parte vita- 
minele, enzimele şi hormonii, care 
orientează, determină viteza reacțiilor 
chimice ce însoțesc diferitele procese 
metabolice. 

De asemenea, numirea de biocata- 
lizatori se dă unor substanţe care favo- 
rizează dezvoltarea unei culturi bacte- 
riene, care se găsește într-un mediu 
de cultură neprielnic. 


BIOCENOZA — totalitatea plante- 
lor si animalelor care trăiesc într-un 
anumit mediu (biotop). Ex.: fundul 
mării, fundul unei bălți. Între organisme 
se stabilesc relații foarte strînse, 
schimbările survenite pot atrage după 
sine schimbarea biocenozei. Studiul 
biocenozelor prezintă interes econo- 
mic deosebit pentru aclimatizarea unor 
plante şi animale, în lupta împotriva 
dăunătorilor etc. 


BIOCHIMIE sau chimie biologică 
— ramură a științelor biologice care 
studiază procesele chimice și fizico- 
chimice ale vieţii organismelor, stabi- 
lind corelaţii între structura chimică 
și procesul biologic. 

Astăzi, aceasta știință a căpătat o 
importanță mare, devenind necesară 
în ramurile științelor biologice. Meto- 
dele şi tehnica nouă, ca microscopul 
electronic, electroforeza, izotopii etc.. 


'sint folosite tot mai mult. 


BIOCLIMATOLOGIE — ramură a 
climatologiei care cercetează influența 
climei asupra organismelor. 


BIOELEMENTE — elemente chi- 
mice ca oxigenul, carbonul, azotul, 
fosforul, calciul etc., care intră în 
structura celulei vii. 


BIOGEOGRAFIE — știința care cer- 
cetează repartiția florei si faunei în 
diferitele regiuni ale globului. 


BIOLOGIE — știința care se ocupă 
cu studiul legilor generale de evoluție 
a vieţuitoarelor. Ea s-a născut o dată 
cu apariția darwinismului, reprezen- 
tind încununarea dezvoltării de secole 
a cunoștințelor acumulate de oameni 
despre natura vie. 


BIOLUMINESCENȚA — lumină 


fostorescentă emisă de unele animale 
marine (pești) și de unele insecte 


(licurici). 
Din grupul flagelatelor — an'male 
monocelulare — fac parte si nocti- 


lucele, care apar cu miliardele în apele 
marine temperate și calde, producind 
lumina fosiorescenti atit de cunos- 
cută de navigatori. In nopțile calde, 
cînd se înmulțesc foarte repede, valu- 
rile mării apar puternic luminate, ofe- 
rind o privelişte minunată. 


BIOPSIE — scoaterea unui frag- 
ment de țesut sau organ, printr-o in- 
terventie chirurgicală, si studierea la 
microscop în vederea stabilirii diag- 
nosticului, în special în țesuturi sus- 
pecte de cancer. 


BIOSFERA — învelișul pămîntului 
format din plante și animale ce alcă- 
tuiesc biocenoza. Ex. pădurea, 
stepa etc. 


BISEXUAT — plante si animale 
care au organe de reproducere atit 
masculine, cit și feminine. Ex.: majori- 
tatea plantelor cu flori, rima, mel- 
cul etc. Ë 


BELADONA 
BAOBAB 


ie 


DEUTERIU — izotop al hidrogenului, 
cu masa 2.0147 şi punct de fierbere — 
249,411”C. Se deosebește de hidrogen 
prin faptul că are în nucleu un neutron 
pe. lingă un proton. 

În natură, deuteriul se găsește in 
proporție de 0,016% față de hidrogenul 
natural. Sursa de deuteriu este «apa 
grea» (Dp), care poate fi separată de 
apa obişnuită (H0) prin electroliză. 
Dintr-o tonă de apă obişnuită se obțin 
aproximativ 10 cm3 de apă grea din 
care, tot prin electroliză, se poate pre- 
para deuteriul. Deuteriul are compor- 
tarea chimică asemănătoare hidroge- 
nului, din care cauză s-au preparat 
multe substanțe cu deuteriu in locul 
hidrogenului. Deuteriul are numeroase 
aplicații şi în tehnica nucleară. 


DEZAGREGARE — transfor mare chi- 
mică a unui material sau a unei combi- 
natii chimice, insolubile in apă, în una 
sau mai multe substanțe solubile, cu 
ajutorul unor reactivi specifici. 

Deosebim o dezagregare pe cale umedă 
și una pe cale uscată. În primul caz se 
folosesc ca agenţi de dezagregare acizi 
anorganici, soluții de săruri, oxidanți. 
Dezagregarea umedă se face în soluții 
la rece sau la o uşoară încălzire. De 
exemplu: aducerea in soluție a unor 
carbonati insolubili in apă cu ajutorul 
acizilor, dizolvarea unor silicați etc. 
Dezagregarea pe cale uscală se reali- 
zează amestecind substanța de dezagre- 

at cu agentul de dezagregare in stare 
in divizată și încălzind amestecul la 
temperaturi ridicate sau pină la topire, 
după care urmează o solubilizare a 
acestora. Exemplu: dezagregări alcaline 
sau acide de silicați, oxizi etc 


DIAZOTARE — reacția chimică in 
urma căreia se obțin diazoderivaţi (să- 
ruri de diazoniu). Reacţia de diazotare 
are loc între aminele aromatice primare 
și azotitul de sodiu, în mediu de acid 
mineral. 

Deoarece, in general, sărurile de dia- 
zoniu sint instabile la cald, reacția se 
desfășoară la temperaturi de O-—2C. 
Diazoderivaţii sint compuşi indispensa- 
bili obținerii coloranților azoici (vezi 
«Cuplarea»). De asemenea, gruparea 
diazo poate fi substituită pon diferite 
alte grupări chimice (CI, Br, CN, OH 
etc.), putindu-se obține pe această cale 
numeroşi produşi chimici, care nu se 
pot obține de loc sau se pot obține 
mult mai dificil pe alte căi. 


DISOCIAŢIE ELECTROLITICA — 
separarea in ioni a unui electrolit prin 
topire sau dizolvare într-un solvent 
adecvat. 

De exe mpi: 4 4 

aCi Na + CI 

Teoria modernă a disociaţiei electro- 
litice (Debye-Hiickel) admite că electro- 
liții care în fază solidă formează rețele 
ionice sint complet disociaţi, de aseme- 
nea sint complet ionizaţi in soluție şi 
că deci nu ar exista un echilibru de tipul 
AB—At + B”, ci un echilibru electro- 
Static. 


În jurul unui ion de un anumit semn 
se grupează mai mulţi ioni de semn 
contrar. Libertatea de mișcare a ionului 
(deci mobilitatea) e micşorată ca si cum 
disociația nu ar fi completă. 


DISPERS — sau sistem dispers. Sis- 
tem fizico-chimic eterogen, constituit 
dintr-o fază continuă si cel puțin o fază 
divizată în părți cu dimensiuni foarte 
mici. Dacă faza continuă este un gaz, 
iar cea dispersă un solid, sau lichid, 
avem un fum sau un aerosol. Dacă 
faza continuă este un lichid şi faza dis- 
persă un solid, putem avea o suspensie 
sau o soluție coloidală. Dacă faza dls- 
persă este lichidă, avem o emulsie, iar 
dacă este un gaz, avem o spumă. 


DISPERSIUNE — stare de imprăș- 
tiere a unei substanțe în particule foarte 
fine, într-un mediu gazos, lichid sau 
solid. 

Particulele dispersate pot avea dimen- 
siuni atomice (ionice) sau moleculare, 
de ordinul a 10"4 cm. Dimensiuni cu- 
prinse între 5 X 10?—2 X 10" cm dau 
soluții coloidale, iar cele de ordinul a 
1 cm dau dispersiuni mecanice. 


DISTILARE — operația de trecere a 
unui lichid in stare de vapori în urma 
încălzirii, urmată de condensarea vapo- 
rilor obţinuţi. Distilarea se folosește la 
separarea unui lichid dintr-un amestec 
de lichide, prin vaporizarea lichidului 
într-un recipient, urmată de condensarea 
vaporilor într-un condensator. 

n tehnică se cunosc mai multe tipuri 
de distilare, dintre care amintim: 

— Distilare cu vapori (antrenare cu 
abur) — cind in masa lichidului se in- 
troduce abur direct care antrenează și 
lichidul, care ulterior după condensare 
se separă de apă (lichidul nefiind mis- 
cibil cu apa). 

— Distilare azeotropică — este disti- 
larea unui amestec lichid in prezența 
unui alt lichid adăugat în mod special. 

— Distilare fracționată — cind dis- 
tilarea are drept scop separarea unui 
amestec pluricomponent. Ea se face pe 
baza diferențelor dintre punctele de fier- 
bere ale diferiților componenți. 


DIZOLV ANT — corp solid sau lichid 
care poate să formeze cu alte substanțe 
o fază unică, a cărei compoziţie poate 
varia continuu, eventual numai între 
anumite limite. 

Condiţia necesară pentru ca o sub- 
stanță să se dizolve in alta este ca for- 
tele de atracție dintre moleculele sol- 
ventului şi cele ale substanței dizolvate 
să fie suficient de intense în raport cu 
fortele de atracţie dintre moleculele de 
același fel. 


Na wnjt a 

Pas Zx 

UJ +NaN0,+2HCl— L | +260 + naci 
Z Z 

Anilină Diazobenzen 


DIAZOTARE 
DEUTERIU 


LATELIE e FILATELIE e FILATELIE 


la 
Combinatul 
chimic 
BORZEȘTI 


RODNICA COLABORARE 
TEHNICO - ȘTIINȚIFICĂ 


Cadre de specialitate, ingineri și tehnicieni din cadrul Combinatului 
chimic Borzești apreciază cu multă satisfacție colaborarea existentă, 
devenită tradițională, dintre această mare unitate a industriei noastre 
chimice și Institutul politehnic din laşi. 

Sint suficiente fapte care atestă o legătură strinsă dintre cele două 
instituții cu activități diferite. În primul rînd, trebuie spus că majoritatea 
inginerilor sint absolvenţi ai Politehnicii ieșene. 

Această colaborare și-a arătat rodnicia prin vizite reciproce, adevărate 
schimburi de experienţă. În toamna anului 1961, ca prima materializare 
a colaborării, un colectiv de cadre de specialitate din combinat, în frunte 
cu dr. Dumitru Curcăneanu, a trimis spre omologare Institutului poli- 
tehnic din lași lucrarea analitică: «Metodă cromatografică pentru se- 
pararea și determinarea directă a detoxanului și gama H.C.H.-ului 
dintr-un amestec». 

În anul 1962, un colectiv de cercetători ieşeni, avind contribuţia efectivă 
a profesorului emerit llie Matei, a propus combinatului proiectarea si 
construcția instalaţiei pilot pentru sinteza cauciucurilor poliuretanice. 
Astăzi instalaţia se află în funcţiune, la ea lucrind un colectiv mixt, format 
din cercetători din combinat (inginerii C. Popa și R. Filip), sub directa 
conducere a profesorului llie Matei. În primul trimestru al acestui an, 
lucrările de cercetare vor fi terminate, elaborindu-se procesul tehnologic 
de pilot ce va sta la baza proiectării viitoarei instalaţii industriale. 

Urmărindu-se extinderea colaborării tehnice-știinţifice, conferenţiarul 
universitar Constantin Lupușor a luat în studiu problema valorificării 
acidului paraclorbenzensulfonic (deșeu provenit de la fabricarea detoxa- 
nului) și a comunicat la una dintre sesiunile științifice ale Institutului 
politehnic primele rezultate obţinute. La cererea combinatului, profesorul 
C. Calistru studiază în momentul de față condiţiile de electroliză a unei 
soluţii de sare provenită de la centrifugarea leșiilor de sodă caustică. 

Membri ai corpului profesoral al institutului au fost prezenți în combinat, 
tinind o serie de prelegeri pentru informarea tehnică-știinţifică a ingine- 
rilor si tehnicienilor de aici. Astfel, începind cu anul 1963, profesori ca 
lie Matei, Teodor Săreanu si alții vin în combinat și vorbesc despre: 
«Mecanismul de reacție al clorurărilor organice», «Tendinţe actuale 
de dezvoltare a tipurilor de aparate folosite în industria chimică», 
oricate mașinilor matematice de calcul în industria chimică» 
şi altele. 

Combinatul chimic Borzești a răspuns acestui gen de colaborare prin 
reprezentanți ai săi, între care ing. Aurel Teodoru, dr. Dumitru Curcănea- 
nu și alte cadre de specialitate care au expus corpului didactic si studen- 
ților din realizările mai importante ale combinatului, vorbind la lași despre 
«Petrochimia, o nouă tehnologie chimică», «Activitatea de cercetare 
la C.C.B.», «Realizări ale C.C.B. în domeniul produselor cloro- 
sodice» și altele. De asemenea, combinatul a răspuns întotdeauna la 
solicitările institutului privind unele aparate de măsură și control, utilaje 
sau substanțe necesare dotării laboratoarelor. 

Colaborarea dintre institut și combinat se manifestă și în 'schimburile 
de publicaţii tehnice-știinţifice. 

Planul de colaborare tehnică-știinţifică pe anul 1965 între Institutul 
politehnic laşi şi Combinatul chimic Borzești arată o dată în plus trăini- 
cia și ericiența acestei colaborări. 


D. CIOCA 


ACEASTĂ STRĂINĂ CARE A CIOCNIT 
CÎNDVA PĂMÎNTUL 


(URMARE DIN PAG. 32) 


Ocean Pacific, scoarța s-a crăpat, iar valuri monstruoase de 
bazalt lichid, sosite din adincuri, invadează pămînturile recent 
despărțite unele de altele și reacoperă zonele granitice care se 
găseau acolo; ceea ce explică absența acestora pe fundul Paci- 
ficului şi justifică imensele adincimi ale acestui ocean. 

Țărmurile acestei zone sînt ele însele ridicate, marcînd cu o 
lungă linie muntoasă limita extremă a zonei de lovire. Această 
ridicare a avut ca urmare formarea unei regiuni instabile, unde 
erupțiile vulcanilor fiind frecvente ne informează despre origi- 
nea lor recentă. 

În decursul mai multor ore, starea de frecare dintre Pămînt 
şi Lună a continuat. Forţele dezvoltate pe parcursul acestui 
contact prelungit au deplasat pămînturile spre nord, alungind 
Groenlanda de la pol şi împingind spre acesta Siberia orien- 
tală, pînă atunci dispusă la tropice; pe de altă parte, aceste forțe 
au atras teritoriile sudice spre ecuator. Ulterior șocului, viitorul 
satelit, pierzîndu-și viteza proprie, a primit o mişcare de recul. 
Reacția violentă a maselor interioare ale Pămîntului ajută acum 
la respingerea acestui vizitator greoi şi nepoftit. Atunci, lipsită 
de propria sa viteză şi de mișcarea de rotaţie, diri care au mai 
rămas doar «urme», micul astru începe să se îndepărteze încet, 
foarte încet, de Pămînt. După un timp foarte îndelungat, el a 
atins, în fine, înălțimea de echilibru la cca.380 000 km de noi 
şi aceasta sub unghiul cunoscut de 5 grade în raport cu noul 
plan al ecuatorului terestru. 

Luna a suferit mult mai puţin de pe urma acestei ciocniri. 
Solidificată pînă la o mare adincime, ea a avut în plus față de 
Pămînt și avantajul de a fi fost mai mică. l-au rămas desigur crestă- 
turi perfect vizibile pe supratața pe care noi o cunoaştem și 
care pleacă din golful Torride în direcția craterelor Alfons, 
Arzachel, Hipparc etc. În plus, formidabila presiune produsă de 
soc a redeschis vechile cratere, în particular Tycho, Copernic 
și Aristarc. S-au produs erupții vulcanice iar lava recăzută pe 
sol a produs imensele raze care înconijură aceste circuri. Dar 
echilibrul s-a restabilit destul de repede, și Luna a rămas astfel 
cum o vedem acum. 

Deci Luna este o străină în sistemul nostru solar. Ea a sosit 
din adincurile Galaxiei, şi această ipoteză are meritul de a reuni 
opiniile a doi dintre marii savanţi ai timpurilor noastre, ameri- 
canul Gamow, care admite originea Lunii ca «imperios anormală», 
şi aceea a cosmologului Clayton Urey, laureat al Premiului Nobel, 
care declara în concluzie la recentele sale cercetări: «Luna 
este cu o sută de milioane de ani mai în vîrstă decît Pămintul». 

Şi pentru că colonelul Bunel situează această ciocnire acum 
citeva zeci de mii de ani, poate ar trebui să acordăm un oarecare 
credit legendelor foarte vechi ale unor populații din toate punc- 
tele globului care, fără legătură între ele, declară rasa lor ca 
preselenică. Această epocă, a unui cer fără Lună, va fi ea confir- 
mată de astronomi? 


R DE LA TAILLE 


(Traducere și scheme din revista «Science et vie» 
iunie 1965) 

VEIAVISODIC 


Cu prilejul începerii lucrărilor 
pentru construirea in comun de 
către Republica Populară Română 
şi Republica Socialistă Federa- 
tivă  lugoslavia a Sistemului 
hidroenergetic si de navigatie 
pe Dunăre, la Porţile de Fier, 
intre administraţiile poştale -ale 
celor două ţări a intervenit o 
înțelegere în vederea punerii în 
circulație a unei emisiuni spe- 
ciale de mărci poștale. 

Această emisiune, alcătuită din 
2 valori si o coliță, apărută la 
30 aprilie a.c., este caracterizată 
prin faptul că pentru întiia dată 
în întreaga lume s-au emis 
mărci poștale avind înscrise va- 
lorile faciale în moneda a două 
țări. De asemenea, mărcile au 


indicată denumirea ambelor tări, 
«Ro mânia-Jugoslavila», precum 
şi legendele în limbile respec- 
tive: «Porţile de Fier - Gherdap» 
paginate alternativ. 

Prima valoare este «30 bani- 
25 dinari» si redă infățișarea de 
azi a Porţilor de Fier, iar a doua 
valoare de «50 dinari-55 bani» 
înfăţişează macheta Sistemului 
hidroenergetic ce se va con- 
strui aci. 

Mărcile, lucrate după mache- 
tele graficianului iugoslav Bori- 
voje Lazarevic, sint tipărite la 
offset, în 2 culori, pe hirtie 
cretală, în coli a 50 de bucăţi 
dantelate, avind dimensiunile de 
40X28 mm. 


Coliţa, opera  graficianului 


“ÎN 


român Eugen Palade, cuprinde 
un bloc de 4 mărci gumate, 
avind desenate stemele celor 
două ţări, astfel: valorile de 
80 bani si 1,20 lei au stema 
R.P.R. cu legenda «Poşta Ro- 
mână», iar valorile de 100 şi 
150 de dinari au stema R.S. F. 
Iugoslavia cu legenda «Poșta 
Jugoslavija», încadrate intr-un 
desen decorativ comun, fiind 
tipărită în 6 culori, pe hirtie 
cretată. Mărcile din coliță au 
dimensiunile de 42X28 mm, iar 
intreaga coliță 104X80 mm. 
S-au pus în circulaţie si 
2 plicuri «prima zi a emisiunii, 
ilustrațiile acestora infàlisind cele 
două steme, paginate alternativ. 


e drept cuvint, noul microautomobil 

«Trabant»-601 poate fi numit un 

cetăţean al drumurilor noastre, deja 
bine cunoscut în tara noastră. 

O scurtă comparaţie cu modelul prece- 
dent poate scoate în relief numeroase 
îmbunătățiri constructive. Caroseria pare 
mai lungă și are un aspect mai modern, 
datorită modificării aripilor şi geamului 
din spate, cit și noului acoperiș. La noua 
caroserie s-a ținut seama si de necesi- 
tatea sporirii confortului pasagerilor: ast- 
fel, suprafața geamurilor s-a mărit cu 
26%, geamurile se coboară, s-a montat 
un dispozitiv de spălat parbrizul, s-a 
mărit cu 12% volumul portbagajului si cu 
50% randamentul instalaţiei de încălzire. 
S-a păstrat principiul carcasei de otel a 
caroseriei, pe care se montează panourile 


un MEZIN 


ÎN MAREA FAMILIE 
A AUTOMOBILELOR 


din masă plastica. 

Motorul şi transmisia nu au suferit 
modificări esenţiale. Motorul de doi ci- 
lindri, în doi timpi, cu răcire cu aer, dez- 
voltă 23 CP la 3900 rot/minut si cuplu 
motor 5,2 kg/m la 2800 rot./minut, avind 
circa 600 cm? (cilindrul aproape «pătrat» 
— 73 X 72 mm) cilindree şi raport de com- 
presie 7,6. Primele «Trabanturi», apărute 
în 1957, aveau doar 18 CP. Motorul, am- 
breiajul, cutia de viteze cu patru trepte și 
transmisia principală formează un singur 
bloc. Roţile din faţă sint roti motrice. Spre 
deosebire de tipul precedent, toate trep- 
tele cutiei de viteze sint sincronizate. 
Suspensia, atit în față cit si în spate, se 
realizează cu arcuri cu foi transversale. 
Direcţia are un mecanism cu cremalieră. 


601 


TRABANT 


MICĂ CARTE DE VIZITĂ 


ni 1 10 în II 23 CP la 
3 900 rot/min. 
Cuplu motor ..... 5,2 kgfm la 
2 800 rot/min. 
Ampatament ..... 2 020 mm 
Ecartament față/ 
r AAT 1 211/1 255 mm 
Distanța minimă la 
A HA T a. 155 mm 
Cauciucuri ....... 5.20—13 


Greutatea automo- 

bilului neechipat 615 kg 
Viteza maximă... 100 km/oră 
Timp de accelerare 

pînă la 80 km/oră 20,7 secunde 
Consumul de com- 
6,0...8,5 1/ 
100 km 


bustibil 


cifra 


Adeseori noii automobilişti ama- 
tori se întreabă ce reprezintă 
cifra octanică si cum trebuie 
aleasă. Răspunsul este destul de 
simplu. 

Cifra octanică este indicatorul 
calităților antidetonante al unui 
anumit tip de benzină, determi- 
nate prin comparaţie cu un com- 
bustibil etalon ale cărui calități 
antidetonante sint bine cunoscute. 
Pentru realizarea combustibililor 
etalon se amestecă două hidro- 
carburi — izooctanul, un foarte 
bun  antidetonant (cifră octa- 
nică 100) și heptanul, avind cali- 
tăți antidetonante foarte proaste 
(cifră octanică 0). Cifra octanică 
se determină în felul următor. 
Mai întîi se determină experi- 
mental apariţia detonaţiei la ben- 
zina respectivă, prin modificarea 
raportului de compresie, apoi se 
alege un amestec de hidrocarburi 
etalon, care la același raport de 
compresie să detoneze cu aceeași 
forță ca şi benzina experimen- 
tată. Conţinutul procentual de 
izooctan în amestecul etalon re- 
prezintă cifra octanică. De exem- 
plu: benzina cu cifră octanică 70 
are aceeași rezistență la deto- 
nație ca un amestec de 70% 
izooctan și 30% heptan. Deto- 
nația se manifestă prin bătăi 
puternice în motor, care repre- 
zintă efectul exterior al feno- 
menelor din cilindrii motorului; 
creștere bruscă a presiunii, actio- 
nind asupra pistonului ca o lovi- 
tură de ciocan, începerea arderii 
simultan in citeva puncte şi 
răspîndirea foarte rapidă a fron- 
tului de flăcări şi presiune. Func- 
ționarea motorului de automobil 
cu detonație duce la distrugerea 
rapidă, mecanică și termică a 
pieselor motorului, sporește soli- 
citarea termică și măreşte arti- 
ficial raportul de compresie prin 


numeroase depuneri de calamină 
pe diverse piese si în diferite 
regiuni ale camerei de combustie. 

Benzinele de cracare directă 
au cifre octanice mai scăzute, 
cele de cracare catalitică au 
cifre octanice mai ridicate. Ben- 
zina de automobil utilizată în 
comerț reprezintă un amestec de 
benzină de cracare directă si 
benzină de cracare catalitică. 
Dacă folosiţi o benzină cu cifră 
octanică prea scăzută, pentru a 
evita detonaţia trebuie să redu- 
ceți avansul aprinderii, ceea ce 
înrăutățește dinamica și econo- 
micitatea automobilului. Folosirea 
unei benzine cu o cifră octanică 
superioară celei indicate de con- 
structorul motorului este un lux 
inutil, care  scumpeşte numai 
exploatarea. 

Cifra octanică a benzinei se 
ridică  adăugind anumite sub- 
stante, denumite  antidetonanţi, 
dintre care cea mai cunoscută 
este tetraetilul de plumb. Astfel 
se obțin benzinele etilate. Adău- 
garea antidetonanțţilor trebuie fă- 
cută numai în anumite proporții 
pentru a evita efectele negative, 
cum ar fi depuneri de plumb în 
cilindru sau corodarea pieselor 
metalice, în prezența apei. 

Problema alegerii corecte a 
benzinei a căpătat o deosebită 
importanță în ultimii ani în legă- 
tură cu creşterea rapoartelor de 
compresie. 

Se știe că rapoartele de com- 
presie ale motoarelor de auto- 
mobil au crescut în ultimii 25 de 
ani de la 4,5—6 la 7—10. 

Analiza şi experiența efectuate 
în transporturile auto au arătat 
că o creştere a cifrei octanice cu 
10 puncte permite o creştere a 
puterii motorului si o reducere 
a consumului de combustibil cu 
circa 10%. 


octanică 


Dacă automobilele de acum 
25 de ani puteau să realizeze cu 
o tonă de benzină 17000 de 
tone-km , automobilele contem- 
porane pot realiza cu aceeași 
cantitate de benzină 23000 de 
tone-km , iar cele de miine vor 
putea realiza 33 000 de tone-km. 

Un calcul simplu arată că dacă 
actualul parc de automobile al 
U.R.S.S. ar fi inlocuit cu automo- 
bile cu motoare cu raport de 
compresie 10, economia de com- 
bustibil la fiecare mie de automo- 
bile ar fi de 1800 de tone pe 
an, adică necesarul anual pentru 
alte 500 de automobile. 

Pentru determinarea cifrei oc- 
tanice se utilizează două metode: 
Motor Š și Research (de cerce- 
tare) sau prescurtat metoda R. 


HEPTAN 


CIFRA OCTANICA O 


IZOOCTAN 


CIFRA OCTANICA 100 


BENZOL 


TETRAETIL 
DE PLUMB 


Metoda Motor S se bazează pe 
determinarea cifrei octanice cu 
avans la aprindere variabil si 
temperatură mai ridicată a ames- 
tecului carburant, iar metoda de 
cercetare (R) pe determinarea 
cifrei octanice la turație mai 
redusă, cu avans la aprindere 
constant și amestec carburant la 
temperatură mai joasă. Deci, de- 
terminarea cifrei octanice după 
metoda de cercetare, care s-a 
introdus in ultimul timp si la 
noi; în condiţii de solicitare mai 
reduse, duce la cifre octanice 
mai ridicate. 

Față de vechea metodă există 
următoarele corespondențe: - 

C.o. 70 M = C.o. 75 R 

C.o. 80 M = C.o. 90 R 

C.o. 90 M = C.o. 98 R 


=7O 

Pentru a ridica cifra octanică a unei tone de benzină de auto- 

mobil cu 10 unități, trebuie să adăugăm 1 kg tetraetil de plumb 

sau 24 kg tetraetil de cositor sau 45 kg anilină sau 300 kg alcool 
etilic sau 600 kg benzol 

te fi folosit si pentru reproducerile de 
pe discuri si benzi de magnetofon obis- 
nuite, legindu-se ambele amplificatoare in 
paralel. Puterea de audiofrecvență debitată 
de amplificator este de 2 W pentru fiecare 
dintre canalele de amplificare. 
Caracteristica de frecvență este cuprinsă 
între 60 Hz și 25 000 Hz, cu o distorsiune de 
5 la puterea maximă. 

Sensibilitatea este de 280 de microvolți 
pani 2 W audiofrecvență la ieșire. 

n figură este indicată schema electrică a 
amplificatorului compus din două secțiuni 
amplificatoare identice, indicate în schemă 
una deasupra și cealaltă dedesubtul liniei 
centrale de legătură la masa amplificato- 
rului. Pentru o mai ușoară înțelegere a sche- 
mei, elementele componente identice ale 
celor două canale de amplificare au aceeași 
notație. Se observă că cele două canale de 
amplificare sint complet independente ca 
amplificare și reproducție, ceea ce permite 
utilizarea lor chiar pentru reproduceri sepa- 
rate. Pentru aceasta se folosesc tuburi cu 
catode separate, polarizare separată etc. 

Comutatorul S, de la intrarea celor două 
canale de amplificare este de tipul 3 poziții x 
3 contacte și permite 
torului fie pentru reproducții 
fie pentru reproduceri semnale de pe Pa 
radio, magnetofon, microfon. În cazul in 
care se dorește folosirea mreana agate 
numai pentru reproduceri stereofonice, acest 
sn poate fi eliminat. 

n poziția 1 a comutatorului: reproducere 
stereofonică de pe discuri sau benzi de mag- 
netofon stereofonice. leșirile înfășurărilor 
picupului sau magnetofonului stereofonic 
se leagă la intrările celor două canale de 
amplificare. 

n poziția 2 a comutatorului: reproducere 
obișnuită de înaltă fidelitate. Cele două ca- 
s. de amplificare sint legate in paralel. 

n pozitia 3 a comutatorului: reproducerea 
monocanal, cu cele două canale in paralel, a 
semnalelor debitate de un microfon sau apa- 
rat de radio. 

De la comutator, semnalele sint aplicate pe 
potentiometrul dublu de volum R.. Poten- 
iometrul dublu Rz formează regulatorul de 
on pentru ambele canale de amplificare si 
are o acţiune pronunțată asupra gamei frec- 
vențelor reproduse. Semnalele de audio- 
frecvenţă sint amplificate în continuare pe 
grilele tuburilor triode din tuburile electro- 
nice ECL 82. 

Semnalele amplificate sint aplicate apoi, 
din circuitul anodic al tuburilor triode, pe 
grilele de comandă ale tuburilor pentode de 
putere din interiorul acelorași tuburi electro- 
nice, prin intermediul potențiometrelor R;. 
Aceste potențiometre sint necesare ca poten- 
țiometre de echilibrare. Oricit s-ar executa 
de îngrijit cele două canale de amplificare, 
datorită diferenţelor de valori ale pieselor 
componente, nu se poate obține din con- 
strucție simetria necesară. Pentru a obține 
totuși această simetrie abso'ut necesară 
pentru o reproducție stereofonică de calitate, 
= apelează la potențiometrele de echili- 

rare 

Se poate folosi un potențiometru dublu, 

. ambele potențiometre fiind cu variaţie lo- 
panime a rezistenței și montate astfel incit 
n măsura în care crește rezistența unuia, 
scade a celuilalt. În acest mod, prin reglarea 
unică a celor două potențiometre, se poate 
obține simetrizarea celor două canale de am- 
plificare. Dacă se dorește, se pot folosi două 
paano simple, urmind ca reglarea 
or să se facă separat. 

Semnalele de audiofrecvență amplificate 
de pentodele de putere sînt aplicate transfor- 
matoarelor de h" si T2, a căror impe- 
danță este de 5 . Secundarele transfor- 
matoarelor de ieşire sint legate la două difu- 
zoare de 3 W, au impedanta bobinei mobile 
e 4N. Din secundarele transformatoarelor 
de ieșire, o parte din tensiunea de audio- 
frecvență este întoarsă ps catoda tubului tri- 
odă din canalul de amplificare respectiv, prin 
intermediul rezistenței Rœ creindu-se in 
acest fel o reacție negativă, care ameliorează 
curba de reproducție a amplificatorului. 

Alimentarea amplificatorului se face prin 
intermediul unui redresor compus din trans- 
formatorul de alimentare T}, prevăzut cu 
un secundar de 6,3 V si 2,5 A pentru filamente 
şi două secundare de 270 V și 90 mA pentru 
alimentarea anodică. Pentru eliminarea even- 
tualului zgomot de fond provenind din cir- 
cuitul de alimentare a filamentelor este pre- 


A mplificatorul stereofonic prezentat poa- 


văzut divizorul de tensiune compus din | 
și Ry, al cărui punct median este legat la 
masa amplificatorului. 

Tensiunea de alimentație anodică se obtine 


cu ajutorul tubului redresor dublă diodă de 
tipul EZ 80. Filtrarea tensiunii anodice se face 
prin intermediul grupului Cp Ru, C7 iar 
pentru alimentarea anodică a tuburilor triode 
sint prevăzute filtrele suplimentare R, C3. 
| 

CONSTRUCȚIA SI MONTAJUL | 


Pentru construcția amplificatorului stereo- 
lonic se confecționează un șasiu din tabl 
de aluminiu de grosime de 0,1 mm, de dimen- 
siunile mm. Pentru a evita in- 
fluența transformatorului de alimentare asu- 
pra transformatoarelor de ieșire, acestea se 
amplasează la extremitățile opuse ale șasiu- 
lui, tole lor fiind așezate perpendicular 
pe ale transformatorului de alimentare. 

Din cele patru comenzi ale amplificatorului, 
trei sint amplasate în partea din față a șasiu- 
lui, și anume controlul volumului, controlu 
tonului si cel al comutatorului Sı. Pe parte 
din spate a șasiului se găsesc bornele 'd 
intrare ale amplificatorului, cele de ieșire 
potențiometri de echilibrare, schimbătoru 
de tensiune al transformatorului de alimen- 
tare și siguranța de alimentare. 

Pentru conexiuni se poate întrebuința un 
conductor izolat cu vinilin sau alt material 
plastic. Legăturile circuitului de intrare este 
bine să fie efectuate cu cablu ecranat, pentru 
a evita cuplaje parante și influențe nedorite. 
Tot cablu ecranat se va întrebuința și pentru 
legătura eventuală de la picup sau magneto- 
fon pînă la intrarea amplificatorului. 

De preferință se va întrebuința cablu de 

microton, avind doi conductori paraleli, 
izolați și îmbrăcați în cămașă sau plasă 
metalică. 

Transformatoarele de ieșire T, se realizează 
pe tole Es, grosimea pachetului de tole de 
20 mm, înfășurarea primară avind 2600 de 


spire din conductor de cupru emailat, cu 


diametrul de 0,1—0,12 mm; secundarul, cu 
75 de spire, din conductor de cupru emailat 
cu diametrul de 0,6—0,7 mm, iar transforma- 
torul de alimentare poate fi oricare dintre 
tipurile ce se găsesc în comerţ și care pot 
asigura tensiunile și curenții ceruți de ampli- 
ficator. În lipsă, el poate fi realizat pe un 
miez din tole E 10, grosimea pachetului de 
tole fiind de 35 mm și are la primarul pentru 
rețea 1 410 spire, din conductor de cupru 
emailat cu diametrul de 0,35 mm, cu o priză 
la 705 spire, pentru tensiunea de 110 V. Pină 
la spira 705 se bobinează un conductor al 
cărui diametru este de 0,5 mm. 

Secundarul de înaltă tensiune cu 2X 2050 
de spire, din conductor de cupru emailat 
cu diametrul de 0,25 mm, iar secundarul 
pentru alimentarea filamentelor are 29 de 
spire, din conductor de cupru emailat cu 
diametrul de 1,2 mm. 

O dată terminat si controlat montajul, am- 
plificatorul poate fi pus în funcțiune. Dacă 
din greșeală conexiunile secundarului de 
difuzor se inversează, în locul reacției nega- 
tive dorite, se obține o reacţie posi ivă, care 
se manifestă prin distorsiuni simțitoare sau 
oscilaţii. Pentru a stabili poziția corectă 
pentru fiecare canal de amplificare, se inver- 
sează conexiunile secundarului. Difuzoarele 
folosite trebuie să aibă cel puţin 3 W, avind 
un diametru de circa 220 mm, pentru a putea 
reproduce în bune condiţii notele joase. 

PROIECTUL MAGISTRALEI 
FEROVIARE TANZANIA—ZAMBIA 


Este cunoscut că în continentul african 
există cea mai mică densitate a căilor 
ferate. Aci sînt țări care nu cunosc trans- 
porturile pe căi ferate în limitele terito- 
riului lor. 

ncă cu mulţi ani în urmă a existat un 
proiect grandios de construire a unei 
magistrale feroviare care să unească 
orașul Cairo cu Capul Bunei Speranţe; 
magistrala urma deci să străbată întreaga 
Africă de la nord la sud. O asemenea 
arteră ar fi dat posibilitatea construirii 
și a altor căi ferate laterale care să unească 
Africa centrală cu cea orientală. Dar acest 
proiect, ca de altfel si altele, nu a putut 
fi realizat în timpul dominaţiei colonia- 
liste. 

În prezent, cînd multe state şi-au obţinut 
independenţa națională, asemenea pro- 
iecte îşi găsesc o mare actualitate. În 
acest sens se duc discuții în jurul unui 
proiect de cale ferată ce ar urma să 
unească Tanzania cu Zambia, parcurgind 
o distanță de 2 120 km, unind astfel punc- 
tele Dar-Es-Salaam cu Ndola. De ase- 
menea, se prevede construirea a aproxi- 
mativ 930 km de cale ferată nouă pe teri- 
toriul Zambiei şi 690 km pe teritoriul 
Tanzaniei. Totodată se propune construi- 
rea unei instalaţii speciale în vederea asi- 
gurării legăturii dintre magistrala Africii 
orientale (linie ce aparține statelor. Kenia, 
Uganda şi Tanzania), cu lărgimea de 
1 metru, şi linia ferată Rhodesia. 

Construirea unei magistrale se bazează 
pe consideraţii politice, economice si 
strategice. În primul rînd, o astfel de 
arteră feroviară ar pune capăt dependenţei 
Zambiei, care nu are ieşire la mare, de 
Rhodesia de Sud, Mozambic și Angola, 
în exportul său de cupru pe piața mon- 
dială. Este cunoscut că în prezent Zambia, 
tară atit de bogată în resurse de cupru, 
are numai două ieșiri indirecte spre mare. 
Una dintre acestea (cea mai folosită) 
porneşte pe calea ferată si continuă pe 
fluviul Con pînă în portul congolez 
(Leopoldville) Matadi, de unde se face 
legătura cu Oceanul Atlantic. Cea de-a 
doua ieşire este pe calea ferată, fluviul 
Congo, iar tale ferată, de la «briul de 
cupru» pînă la Albertville și apoi, peste 
lacul Tangahica, către Dar-Es-Salaam. 
Sint de la sine înţeles dificultăţile unor 
astfel de că! folosite de Zambia pentru 
exportul sutelor de mii de tone de cupru 
pe piaţa mondială. În 1962 Zambia a expor- 
tat 559 000 ne de minereu de cupru, 
în anul 1970 această cifră urmează să 
depăşească 800000 de tone. Traseul 
principal al magistralei Tanzania—Zambia 
ar urma în întregime «briul de cupru» al 
Zambiei. În acelaşi timp, ea ar putea 
chema la o houă viață regiunile aride din 
partea de ndrd-est a Zambiei, unde pre- 
cipitaţiile sint neînsemnate, iar pămîntul 
este supus unor puternice eroziuni. 

De asemenea, ea ar influența dezvol- 
tarea regiu sud-vestice a Tanzaniei, 
bazinul rîului Rufygi, regiune puţin popu- 


lată, însă bogată în resurse naturale ale 
solului și bsolului. Aici se află, de 
asemenea, importante zăcăminte de căr- 


bune si fier încă nevaloriticate. 

„După calculele estimative, construirea 
liniei Tanzania—Zambia costă aproxima- 
tiv. 140 000 000 de dolari 


MAGISTRALA FEROVIARĂ 
TRANSCAMERUNEZ 


Recent a început construirea unei im- 
portante căi ferate care străbate o serie 
de țări din Africa centrală. Lucrările care 
au si început vor asigura, la începutul 
anului 1968, unirea localităţilor Yaounde 
(capitala Camerunului) cu Belabo... De 
aici se ramifică linii spre Ngaoundere 
(700 km nord-est de Yaounde), către 
Fort- Archambault (Republica Ciad) si mai 
departe spre Bangui, capitala Republicii 
Africii centrale. Aceste linii vor fi unite 
cu calea ferată Yaounde-Douala, iar de 
aici către țărmurile Oceanului Atlantic. 
Construirea arterei feroviare, cunoscută 
deja sub numele de magistrala trans- 

cameruneză, va influența in mod pozi- 
tiv dezvoltarea întregii Africi centrale. 
Aceasta va deservi un vast teritoriu ale 
cărui bogății încep să fie puse în valoare. 
În scurt timp, două republici, Ciad si 
Africa centrală, care sînt obligate să-și 
transporte bogăţiile lor de bază — bumba- 
cul, carnea și materialele lemnoase — 
pe căi întortocheate şi de lungă durată, 
vor avea ieşire directă spre mare. 


ZĂCĂMINTE DE ȚIȚEI ÎN AFRICA 


Pină nu demult, Africa era considerată 
continentul aproape fără perspectivă din 

unct de vedere al resurselor petrolifere. 
n anul 1957 au fost extrase numai 2,7 mi- 
lioane de tone de ţiţei, adică aproximativ 
0,3 % din extracția de ţiţei a lumii capita- 
liste. În ultimii ani însă au fost descope- 
rite rezerve considerabile şi se extrage 
țiței tocmai în cea mai săracă regiune 
de pe continent. în Sahara, cuprinsă în 
limitele Republicii Algeriene Democrate 
și Populare si Libia. În perspectivă apar 
noi posibilități în regiunile cuprinse în 
glen tele Mauritaniei, Marocului si Tuni- 
sului. 

În prezent, rezervele potenţiale de ţiţei 
în Africa sînt apreciate la cca. 12 miliarde 
de tone. Aproximativ 1,5 miliarde de tone 
se consideră explorate, dintre care 1,3 mi- 
liarde aparţin Africii de nord. În Africa 
de nord se află, de asemenea, cele mai 
bogate zăcăminte de gaze naturale din 
ume. 

Dacă în anul 1959 extracția de țiței în 
Africa de nord era de 1,5 milioane de 
tone, în anul 1962 au fost extrase deja 
30 milioane de tone. După date estima- 
tive, Algeria si Libia vor extrage anual 
pînă la 100 milioane de tone de ţiţei. 

DESPRE COMBATEREA 
DĂUNĂTORILOR 
PLANTELOR 
DE APARTAMENT 


Este justificată îngrijorarea dv. 
privind sănătatea plantelor de 
apartament pe care le cultivați. 
O plantă bine întreținută, sănă- 
toasă, prezentind robustete și 
prospețime ornamentează plă- 
cut apartamentul pe care-l 
locuim. 

Dar plantele de apartament, 
ca și cele de seră, sînt atacate 
de o mulţime de specii de in- 
secte, şi în special de păduchi 
testosi si păduchi de frunze, 
care nu numai că pot provoca 
distrugerea plantelor, dar le 
dau acestora un aspect deza- 
greabil. 

Păduchii țestoși își trag nu- 
mele de la teasta sub care tră- 
iesc, înțeapă și sug seva plan- 
telor. Din cauza atacului, plan- 
tele tinjesc în creștere și capătă 
aspect de plante bolnave. Se 
întîlnesc următoarele categorii 
mai importante de păduchi ce 
atacă plantele de apartament: 

Păduchi țestoși a căror țeas- 
tă se desprinde uşor de pe corp, 
cum sînt cei de pe oleandru, 
ficus, asparagus, lămii şi alte 
plante (fig. 1); 

Păduchi țestoși cu corpul 
globulos acoperit cu țeastă care 
nu se desprinde de pe corp ei se 
întîlnesc pe tot felul de plante 
de apartament; 

Păduchi făinoși cu corpul 
moale și în general alb, dato- 
rită pudrei de ceară care aco- 
peră suprafața corpului; ei se 
întîlnesc în special la lămii, 
ficuși, amarilis ș.a. (fig. 2). 

Păduchi de frunze sau afi- 
de, cu corpul moale. verzui, 

care traiesc indeosebi pe lăsta- 
rii fragezi, din care sug seva. 

Ca urmare a vieţii parazitare 
pe care o duc păduchii de frun- 
ze şi păduchii țestoși, pe de- 
jecţiile lor căzute pe frunze și 
pe lăstari si care sint lipicioase 
şi dulci ca picăturile de miere 
se dezvoltă o boală denumită 
tumagină, de culoare neagră, 
care împiedică plantele să asi- 
mileze și să respire în bune con- 
diții. 

Combaterea  păduchilor de 
frunze și a păduchilor țestoși 
se face stropind plantele cu 
produse otrăvitoare, care i 
omoară după una sau mai mul- 
te stropiri, în funcţie de specie. 
Dintre aceste produse, cele pe 
bază de fosfor organic sint cele 
mai eficace. Pentru procurarea 
lor, doritorii se pot adresa or- 
ganelor agricole locale. 

Emulsia pentru stropit se pre- 
pară adăugind cantitatea de 
insecticid prescrisă la cantitatea 
de apă corespunzătoare, astfel 
ca prin amestecare să rezulte 
concentrația necesară. Așa, de 
pildă, în cazul produsului Eka- 
tox-50, doza de folosire este de 
0,07%, ceea ce revin 70 cc la 
100 | de apă sau 7 cc la 10| de 
apă. Emulsia se prepară într-o 
găleată în care ghivecele mici 
se întorc, astfel ca planta ata- 
cată de afide sau de păduchi 
testosi să fie introdusă în emul- 
sie cu virful, pînă la colet, unde 
se ține timp de o jumătate de 
minut. Operația de înmuiere 
(de scufundare) în găleata cu 
emulsie se repetă la un interval 
de 8—10 zile, pină cînd sint 
distruși toți păduchii. 

n cazul cînd plantele din ghi- 
vece sint mari și nu pot fi scu- 
fundate în vasul cu emulsie, 
acestea se stropesc cu ajutorul 
unei pompe, putindu-se între- 
buința, la nevoie, chiar pompa 


Schema 
generatorului 
de radiații 
ultraviolete. 


de flit. Pentru ca emulsia să aibă 
efect, stropirea trebuie să se 
facă din abundență, pînă la îm- 
băierea plantelor ce se tratează. 

Dacă nu avem pompă pentru 
stropit, plantele pot fi curățate 
cu o cirpă sau cu vată înmuiată 
în emulsie, avind grijă să se 
şteargă cu.emulsie ambele fețe 


ale frunzelor, tulpina și lăstarii. 
Deoarece  insecticidele or- 


Tov. STĂNESCU AUREL, 
Fetești 


Cu mijloacele de care dispu- 
neti, fără a adopta unele modi- 
ficări pe care vi le propunem, 
nu veți putea obţine un genera- 
tor de radiaţii ultraviolete. 

Se știe că orice corp emite 
radiații electromagnetice înti-o 
gamă de lungimi de undă destul 
de largă. Lungimea de undă 
însă pentru care se emite n:a- 
ximul de radiaţii este în funcţie 
de temperatura corpului, piv- 
cum si de natura lui. Un exem- 
plu: tungstenul încălzit la 2 450 
are maximul de radiaţie în jurul 
lungimii de undă de 1,2 microni. 
Un radiator obişnuit va avea 
acest maxim în jurul a 3 microni 
(funcţie de temperatură). Reie- 
se deci că aproape întreaga 


ganotostorice sint otrăvitoare 
pentru om, în timpul pregătirii 
emulsiei și al stropirii, acesta 
nu trebuie să bea apă sau bău- 
turi, nici să mănince și nici să 
fumeze și după încetarea lu- 
crului trebuie să se spele cu apă 
și săpun, iar spaţiul în care se 
execută stropirea să fie aerisit 
bine. 

Dr. AUREL SĂVESCU 


energie emisă de un radiator 
obişnuit va fi în spectrul infra- 
roşu şi doar o mică parte în cel 
vizibil. 

Pentru a realiza generatorul 
dorit cu mijloacele care vă stau 
la dispoziţie, singura soluție 
este să plasați în focarul oglin- 
zii pe care o aveți un bec cu 
descărcare în mercur si confec- 
ționat din cuarţ. Descărcările 
electrice în vapori de mercur 
dau linii spectrale puternice în 
ultraviolet, iar peretele de cuarț 
permite acestor radiaţii să trea- 
că fără să fie absorbite. Încă un 
lucru foarte important asupra 
căruia vă atragem atenţia: ase- 
menea becuri cu descărcare în 
vaporii de mercur trebuie pre- 
văzute în circuitul de alimen- 
tare cu o impedanţă pentru li~ 
mitarea curentului de trecere. 


MOCANU MARIAN, 
Galaţi 


PE SCURT DESPRE 
MISCAREA BROWNIANĂ 


Sint numeroase ocaziile îr 
care noi întilnim noțiunea de 
mișcare browniană și înțelege- 
rea conținutului ei ne ajută la 
explicarea unor fenomene din 
natură. 

Prin mișcare browniană se 
înțelege mișcarea continuă, ne- 
regulată pe -care o au particu- 
lele foarte fine (sticlă pisată, 
grăunte de polen, sulf coloidal, 
în general orice corp solid în 
stare de pulverizare fină), cu 
diametrul de sub un micron. 
În anul 1827, cînd ea a fost 
descoperită de către botanistul 
Robert Brown, nu se cunoştea 
cauza care determina o aseme- 
nea mișcare. 

Abia după ce a fost dezvă- 
luită structura molecular-ato- 
mică a corpurilor si după ela- 
borarea teoriei cinetice s-a 
putut da o explicaţie și acestui 
fenomen. Conform teoriei cine- 
tico- moleculare a structurii ma- 
teriei, lichidele sînt constituite 
dintr-un număr foarte mare de 
molecule. 

Moleculele de lichid se află 
într-o continuă mișcare dezor- 
donată, de agitaţie termică. 
Această mișcare este «învio- 
rată» prin încălzirea lichidului. 
Mişcarea de agitație termică 
nu provoacă o deplasare globală 


Tov. 


a moleculelor lichidului (curge- 
rea). 

Acum putem explica cauza 
mișcării browniene: 

Moleculele de lichid aflate în 
mișcare lovesc particulele aflate 
în lichid. Dacă corpul care se 
află în lichid este mare, numă- 
rul moleculelor care îl lovesc 
din toate părțile este, de ase- 
menea, mare, șocurile lor în 
fiecare moment se compen- 
sează și practic corpul rămîne 
nemișcat. 

În cazul în care corpul este 
însă destul de mic, această 
compensație nu mai este com- 
pletă; din cînd în cînd, o parte 
a corpului în suspensie este iz- 
bită de un număr de molecule 
considerabil mai mare decit 
cealaltă parte. În urma acestui 
fapt, corpul în suspensie este 
pus în mişcare, și anume pe 
direcția pe care numărul de 
molecule ce vin spre corp este 
precumpănitor. 

De reținut că, prin încălzirea 
lichidului, mișcarea de agitație 
termică a moleculelor este acce- 
lerată, și ca urmare și mişca- 
rea browniană este mai rapidă. 

Aceasta dovedește, pe de o 
parte, legătura dintre temperatu- 
ra lichidului si mișcarea de agi- 
taţie, iar pe de altă parte, legă- 
tura dintre mişcarea de agitație 
termică a moleculelor de lichid 
şi mișcarea browniană a parti- 
culelor foarte mici în suspensie. 


„MOLNIA - 1: 


TELEVIZIUNEA 
MOSCOVA-VLADIVOSTOK 
PRIN SATELIT 


L a 23 aprilie a.c., în U.R.S.S. a fost lansat satelitul de tele- 
comunicații «Molnia»-1 («Fulger»-1), plasat pe o orbită 
eliptică, cu apogeul la aproximativ 39 380 km si perigeul la 
497 km, în emisfera sudică; acest satelit are perioada de revo- 
lutie de 11 ore și 48 de minute, iar înclinația planului orbital 
față de planul ecuatorului este de 65 de grade. 

Satelitul posedă aparatură de recepție, amplificare si retrans- 
mitere (la comandă) -a programelor de televiziune și pentru 
asigurarea legăturilor radio la mari distanțe. Aceste aparate 
sînt alimentate cu energie electrică de la surse chimice, a căror 
reîncărcare se face cu ajutorul a șase panouri de baterii solare. 

ntr-o perioadă de 24 de ore «Fulger»-1 asigură — pentru 
cîteva ore — legături radio și de televiziune între zonele euro- 
pene ale U.R.S.S. si Extremul Orient — si invers. 

In compunerea aparaturii de bord a satelitului intră: un 
retranslator pentru transmiterea programelor de televiziune, 
radiotelefonice, telegrafice si  fototelegrafice, un complex de 
comenzi si măsurători, antene-fider, sisteme de orientare și 
de corectare a traiectoriei. 

Lăţimea diagramei de directivitate a antenelor parabolice 
ale satelitului asigură radiolegătura pe întreg teritoriul U.R.S.S. 
Toate sistemele satelitului funcţionează automat; retransla- 
torul acționează pe principiul amplificării liniare a radiosemna- 
lelor staţiilor terestre și, la o comandă de la sol, el poate asigura 
unul din următoarele tipuri de telecomunicații: 

— emisie-recepție prin satelit a unui program de televiziune; 

— radiolegătura concomitentă între stații terestre a unui 
mare număr de canale bilaterale telefonice. 

Aparatura stațiilor terestre care deservesc radiolegătura 
prin acest satelit constă dintr-un complex de mai multe antene 
parabolice, cu dispozitive de rotire după program pentru urmă- 
rire, aparate de telemăsurători și radiostații de emisie-recepţie. 


ORBITĂ FULGER 

e BIOLOGIE «e 


In Suedia a fost construit un nou aparat animator al respi- 
rației, care folosește aer în loc de oxigen. El a fost de curind 
introdus în medicina suedeză, fiind o invenţie realizată de 
trei medici specialişti în anestezie. Acest aparat, «Reviva- 
tor», foarte simplu, se bazează pe principiul clasic potrivit 
căruia aerul este impins în plăminii bolnavului pentru a-l 
face să respire. Este format dintr-un balon de cauciuc, 
o piesă pentru gură și nas cu o valvă, pentru ca aerul exalat 
să nu se reîntoarcă în balon. «Revivatorul» poate fi utilat 


şi cu un tub de oxigen. 


„COPACUL SALAM“ 


Copacul pe care europenii îl | 


numesc «copacul salam» poate 
fi întîlnit doar în pădurile din 
Uganda. Acest copac rar a 
căpătat denumirea aceasta da- 
torită fructelor sale, care, ca 
aspect, parcă ar fi bucăţi de 
salam. Ele atirnă de capetele 
crengilor și pot avea o greutate 
de pină la 6 kg. Dar cel mai 
uimitor la ele este viteza cu care 
cresc. Din momentul înfloririi 
pînă la coacerea completă a 
fructelor trece mai puțin de 
o lună. 

Este interesant de știut în ce 
fel acest copac asigură trans- 
portul unei mari cantităţi de 
substanţe necesare unei atit 
de impetuoase creșteri a fruc- 
telor. De  lămurirea acestei 
probleme s-a ocupat un bota- 
nist englez, profesor la Univer- 
sitatea din Cambridge. El a 
descoperit că transportul zahă- 
rului în țesuturile fructului are 
loc în esenţă pe baza difuziunii. 
Aici se întimplă același lucru 
ca atunci cînd, aruncind pe 
fundul unui pahar cu ceai parti- 
cule de zahăr, imediat acestea 
se ridică la suprafață. În tesu- 
turile «copacului salam» pro- 
cesul difuziunii are loc însă de 
50 000 de ori mai repede ca 
în cazul paharului cu ceai. 

O viteză de necrezut. Pînă 
acum savanții considerau că 
viteza difuziunii depinde doar 
de temperatură. Credeau a- 
ceasta pe considerentul că la 
baza procesului de difuziune 
stă mişcarea termică a molecu- 
lelor. Şi iată că în urma noilor 
observaţii se pare că difuziunea 


poate fi grăbită nu numai prin 
încălzire. Dar atunci prin ce? 
Deocamdată însă «copacul sa- 
lam» nu şi-a divulgat secretul. 


„UMBRA CALDĂ“ 


«Mă duc la umbră să mă încăl- 
zesc». 

Rostită pe Pămînt, această 
frază ar părea absurdă, pe Jupiter 
insă ar putea suna cu totul altfel. 

Cel mai mare telescop din lume, 
instalat la Observatorul Mount 
Palomar, este utilizat în special 
pentru studierea celor mai în- 
depărtate regiuni ale Universului 
accesibil nouă. Vecinii noștri 
mai apropiaţi — planete ale siste- 
mului solar — pot fi studiați cu 
ajutorul unor instrumente mai 
simple. 

Nu de mult, o oglindă de 5 m 
de la acest observator a fost în- 
zestrată cu o aparatură specială 
pentru măsurarea razelor calde și 
a fost îndreptată spre Jupiter. 

S-a descoperit, desigur, cu mult 
interes, că temperatura suprafeţei 
planetei Jupiter, aflată în umbra 
ce cade asupra ei de la gigantul 
satelit Callisto, este mult mai 
ridicată decit sub razele Soarelui. 
S-ar părea că razele solare nu în- 
călzesc, ci răcesc. 

Explicaţia acestui fenomen deo- 
camdată nu a fost găsită. De 
altfel, aceasta nu este unica enig- 
mă a lui Jupiter. Sint destul de 
multe lucruri neințelese în legă- 
tură, de exemplu, cu satelitul 
său, Callisto. Ca mărime, acest 
satelit eşte aproape cit planeta 
Mercur. În același timp el este 
aproape de două ori mai ușor 
decit fratele său Ganimede, care, 
ca mărime, îi cedează întîietatea. 

Radiația de căldură a lui Callisto 
este de două ori mai puternică 
decit ar trebui să fie conform 
calculelor. Despre ce poate fi 
vorba aici, pină acum nu am aflat. 


(După «Znanie Sila») 


ELECTRICITATE 


CU 


METRUL 


Sint oare aceste forme sub care se prezintă suporții 
«elementelor active» moderne niște fantezii construc- 
tive sau realizări care numai la prima vedere par cu- 
riozități? Evident, fantezia acestor forme este îmbi- 
nată cu utilul, cu flexibilitatea pe care o oferă aceste 
panglici, cu posibilitățile multiple de utilizare și între- 
buinţare a acestora. Filmele de cinema, peliculele foto- 
grafice, benzile magnetice de tot felul sint unele dintre 


aceste exemple. 


Acum au apărut benzile electroluminescente, pile 
electrice sub formă de bandă... și credeţi că nu vor mai 
apărea și alte astfel de realizări? 


Dă 


Recent Societatea americană 
Sylvania a realizat sub această 
formă o nouă sursă de lumină 
electrică, bandă electrolumines- 
centă de lungime aproape ne- 
limitată, ce se poate livra la 
metru. Prezentind o serie de 
particularități față de celelalte 
surse de lumină tot electrice, 
această panglică produce o 
strălucire medie (comparabilă 
cu un ecran de televizor puter- 
nic luminat), fără ajutorul becu- 
rilor, al tuburilor, al filamentului 
sau al descărcărilor în gaz. 


CONEXIUNI 


FOAIE DE PROTECŢIE 
DIN PLASTIC 


PANGLICA 


LUMINOASĂ 


Comparabil, energia transtor- 
mată de o panglică luminoasă 
lungă de 30 m este mai mică 
decit a unui bec de 100W. 
Ele sînt alimentate la ten- 
siunea de 110; 220 V de la 
rețea și pot fi curbate, bobinate, 
îndoite, în diverse chipuri, con- 
tinuind, în acest timp, să lumi- 
neze, fără să se încălzească. 
Evident, această formă de pre- 
zentare a sursei luminoase 
oferă noi posibilități de utilizare 
la reclame, în ornarea încăpe- 
rilor, sălilor de spectacole, în 


PLACA CONDUCTOARE 
DIN PLASTIC 


STRAT FLUORESCENT 
N SANDVIȘ 


publicitate, în transporturi, pen- 
tru controlul si securitatea 
traficului auto şi feroviar, în 
aviație, la navigație etc. 
Construcția panglicii electro- 
luminescente explică destul de 
bine funcționarea acesteia. Pan- 
glica luminoasă este formată 
dintr-o foiţă de aluminiu și un 
strat de materie fluorescentă 
acoperit de un lac conducător 
transparent. Aceste elemente 
constitutive ale veritabilei lămpi 
flexibile sint protejate de două 
straturi de material plastic 
transparent, care toate puse 
una peste alta nu depășesc 
grosimea de 8/100 mm. Lăţimea 


Principial, această panglică 
care produce electricitate nu se 
deosebeşte cu nimic de o pilă 
electrică obişnuită, doar că 
elementele active si electrolitul 
au panglica (banda) drept su- 
port fizic. 

Această formă a pilei electrice 
prezintă interes prin utilizările 
sale multiple, iar din punct de 
vedere funcțional prin posibili- 
tatea utilizării mai raționale a 
materiei active. Am amintit deja 
că domeniile de aplicabilitate a 
acestor pile electrice în formă 
de bandă sînt numeroase. Să ne 
imaginăm că banda magnetică a 
magnetofonului nostru ar fi pe 
deasupra și pilă electrică și e 
suficient pentru a ilustra o fru- 
moasă aplicație a acestei benzi. 

Elementele active sînt dispuse 
pe o fişie subțire, aşa cum se 
arată în figură. Cei doi consti- 
tuenți de bază ai pilei electrice, 

acestor benzi poate fi de la 2la 
30 cm, iar lungimea lor obiș- 
nuit se fabrică de 45m. 

Se pot livra la diverse lungimi 
și de culori diferite, stratul 
protector din material plastic 
purtînd pe el, la cerere, inscrip- 
tii sau imagini. 

Luminozitatea acestor benzi 
depinde de voltajul aplicat. Un 
avantaj de seamă al benzilor 
luminoase este acela că nu se 
ard brusc, micșorindu-și lumi- 
nozitatea în timp. De altfel, 
durata lor de funcţionare e 


foarte mare, cca. 3500 de ore, 
timp în care puterea de lumi- 
nare abia se reduce la jumă- 
tate. 


BENZILE 
ELECTRICE 


electrodul pozitiv şi cel negativ, 
acoperă cele două fețe ale 
panglicii schimbătoare de ioni. 
Electrolitul este închis în bo- 
biţe și este pus în libertate 
numai atunci cînd banda trece 
pe sub rulourile presoare. În 


timp ce banda se deplasează cu 
o mișcare uniformă, de ordinul 
a 25 mm/minut, sub periile 
colectoare de curent, au loc 
reacţiile chimice schimbătoare 
de ioni, care produc energie 
electrică 

Pe acest principiu au fost 
realizate pile electrice sub formă 
de bandă, cu peroxid de argint 
si zinc ca electrozi, iar ca electro- 
lit se întrebuințează potasiul. 


În aceste  pile-panglică s-a 
putut obține o primă capacitate 
de ordinul a 150 W/oră pe kg, 
dar limita teoretică este de 
180 W/oră pe kg. La o baterie 

sîntem 
în legătură 

super- 

Civilizatiile 
extraterestre? 


Acum cinci ani, un grup de astronomi americani au descoperit 
radiosursele extragalactice CTA-21 si CTA-102, care prezentau 
unele deosebiri față de radiogalaxiile obișnuite: un spectru radio 
neobişnuit, dimensiuni unghiulare foarte mici, emisiune intensă 
pe frecvența de 900 mejgaherti, neintilnită la alte asemenea 
corpuri, etc. 

interesul față de aceste radiogalaxii a crescut o dată cu ipoteza 
astrofizicianului sovietic N. Kardaşev, care a emis ideea că radiatiile 
provenite de la acestea sint de natură grtificială și ar putea fi 
caracteristice unor supercivilizaţii îndepărtate! 


Ideea existenței unor civilizaţii extraterestre și posibilitatea 
intrării în legătură cu acestea, sprijinită de americanul F. Dyson 
şi sovieticul N. Kardaşev, se bazează pe mai multe elemente; printre 
acestea, faptul, dovedit de experienţe, că există în univers numeroase 
sisteme planetare în jurul unor stele, sisteme în cadrul cărora se 
pot întilni condiţiile necesare dezvoltării unor civilizaţii superioare. 
Calculele arată pe de o parte că stelele de tipul G, K, M pot avea 
sisteme planetare, iar pe de altă parte că, între societăți superior 
organizate, distanța medie este de ordinul a 300 de parseci (1 par- 
sec =3,25 ani-lumină, 1 an-lumină =9,5.10*2 km!). 

După părerea astronomului sovietic Șklovski, pentru analiza 
metodelor de a intra în legătură cu alte civilizaţii, trebuie pornit 
iniţial de la studiul dezvoltării civilizației terestre, analizind consu- 
mul de energie mereu în creştere, ca o condiţie absolut necesară 
pentru definirea noţiunii de supercivilizaţie. Spre exemplu, dacă 
în prezent omenirea produce cca. 3.10%W, peste 200 de ani acest 
nivel va fi depăşit de peste 1 000 de ori, producția de energie fiind 
atunci aproximativ egală cu... 1%, din radiația solară ajunsă pe 
Pămint! Peste 300 de ani, problema va deveni extrem de greu de 
rezolvat, deoarece nici chiar utilizarea a 10% din energia solară 
nu va suplini necesitățile energetice terestre. În ipotezele admise 
de creatorii „teoriei supercivilizaţiilor” (Dyson, Kardaşev, Sliş etc.), 
o civilizaţie ajunsă la «virsta» de cca. 10 000 de. ani va trebui să 

producă energie de ordinul a o sută de milioane de miliarde (10°) 
de kilowati (!), ceea ce s-ar putea indeplini doar prin crearea unei 
biosfere artificiale enorme. Imaginaţi-vă că împrejurul planetei 
cu supercivilizaţia respectivă si al astrului central, pe o întindere 
de ordinul a 10'?2—10 cm (miliarde de kilometri), ar fi creată o 
«perdea» din materie obținută din prelucrarea planetelor, nebu- 
loaselor, asteroizilor, meteoriților etc. existenţi în sistemul planetar 
respectiv !! În acest fel, majoritatea energiei emise de soarele central 
ar rămine în interiorul acestei zone închise, fără a se mai răspindi 
în spaţiu. Acestea sint principalele caracteristici ale unei super- 

Conform aceloraşi ipoteze, există,cel puţin în principiu, următoarea 
posibilitate: o civilizație superioară, la care consumul de energie 
ar atinge impresionanta cifră de 10% kW, are nevoie de o sursă 
mai puternică decit steaua în jurul căreia gravitează; în acest caz 
apare așa-numitul proces de «difuziune spaţială» — denumit astfel 
de $klovski — a civilizației spre alte astre din propria galaxie. 
Evident, crearea «biosferei artificiale» devine, în acest caz, o operă 
de domeniul fantasticului: dimensiuni de ordinul a 102 cm, adică 
milioane de miliarde de kilometri (!), în care, teoretic, sint utilizate 
ca surse energetice aproape toate astrele galaxiei. O astfel de 
supercivilizaţie este numită de gradul ll. 

Ipoteza că radiosursele extragalactice CTA-21 si CTA-102 ar 
putea constitui sediul unor supercivilizații a fost întărită şi de 
unele observaţii recente, făcute de cercetătorii Institutului astro- 
nomic «Sternberg» din Uniunea Sovietică, conduşi de G.B. $olo- 
mițki. Incepind din august 1964, astronomii au constatat o modi- 
ficare periodică (la 100 de zile) a emisiunii undelor de radio venite 
din direcţia sursei CTA-102. Acest fenomen, care nu este prezentat 
de nici o altă radiosursă extragalactică, a fost înregistrat cu aju- 
torul unei aparaturi speciale, dotate cu un amplificator cuantic 
paramagnetic și o antenă cu o mare suprafață activă. De asemenea, 
recent, astronomii americani au detectat, în zone din care provine 
radioemisia acestei surse, o stea variabilă mică, de mărimea 17. 
Cercetarea spectrului acestei stele și a emisiei radiosursei pe 
alte frecvenţe continuă. 


În schemă s-au marcat cu cerculețe goale înregistrările emisiunilor 

provenite de la CTA-21, iar cu cerculețe pline — cele de la CTA-102. 

Se observă modificarea periodică a emisiunilor radiosursei CTA-102; 

înregistrările au fost raportate la cele provenite de la radiosursa 3C-48, 
marcate cu linia orizontală continuă 

ROATA ANTISOCURI 


Iniţial destinată numai zdruncinături; mişcările sa- 


tractoarelor, și-a făcut de cadate ale jantei sint amorti- 


civilizaţii de gradul |. 


Leclanche, aceasta a atins va- 
loarea practică de 70 W/oră pe 
kg. Specialiştii consideră că, 
folosind alte substanțe și îmbu- 
nătățind tehnicile, se poate 
atinge valoarea de 490 W/oră 
pe kg. 


Asemenea energii specifice 
ridicate, realizabile, bineînţeles, 
şi prin perfecționarea tehnolo- 
giei de construcție, ne duc cu 
gindul la cele mai neobişnuite 
aplicaţii ale acestor noi pile 
electrice în formă de panglică. 


PERII COLECTOARE 


curînd apariţia o construcție 
specială de roată care reduce 
șocurile  (zdruncinăturile), 
sporește forta de tracțiune 
și reduce forta asupra axei 

Această roată comportă o 
jantă de oţel care se aplati- 
zează ușor sub presiunea sar- 
cinei vehiculului, ceea ce îi 
dă o mai mare suprafață de 
contact, mărind astfel trac- 
țiunea si reducind patinarea. 

Spre deosebire de roțile 
clasice, la care janta și axa 
sint legate rigid, la noua 
roată, razele sint înlocuite 
cu un sistem de suspensie 
independentă, format din pa- 
trulatere deformabile, acțio- 
nind ca și niște resoarte și 
absorbind șocurile Vehicu- 
lul, avind asemenea roți, 
trece peste neregularităţile 
terenului cu un minimum de 


zate pină a ajunge la axă— 
prin aceste bare de torsiune, 
care lucrează ca niște re- 
sorturi 

Deși sistemul pare compli- 
cat, el se poate aplica cu 
succes atit la roti motrice, 
cit și la roţi libere 

ROBOȚI 


SALVATORI 


Robotul botezat pe scurt C.A.M. (Cyber- 
netic anthropomorphic machine) se auto- 
prezintă prin însăşi denumirea sa ca o 
maşină dirijată electronic și care poate 
reproduce mişcările omului. 

Strămoșii săi au o vechime de cîțiva ani 
şi se numesc «Pedipulatori», un mecanism 
care umblă la fel ca si omul (vezi figura), si 
«Handyman», maşina care printr-un sistem 
perfect de servomecanisme reproduce cu 
precizie mişcările miinii omeneşti care o 
dirijează. «Handyman» a ajuns atit de 
departe încit putea roti pe «deget» un cerc 
sau ridica de pe pardoseală un creion. În 
realitate, nu mecanismul, ci omul rotea 
cercul sau ridica un creion, iar robotul 
«copia» cu multă fidelitate mişcările, după 
principiul clasic al aparatului de copiat şi 
mărit desene. În cazul acesta însă, nu di- 
mensiunile, ci forța sînt amplificate de 
maşină, ai cărei «muşchi», cu adevărat din 
oțel, dezvoltă forte de zeci de ori mai mari 
decit a omului. 

Combinarea dintre «Handyman», mîna 
mecanică fără picioare, şi «Pedipulator», 
dispozitivul de umblat, a dat naştere robo- 
tului denumit C.A.M. 

Robotul-gigant, asemănător ca aspect exte- 
rior unui corp omenesc, are în zona «capului» 
o cabină din care un om il pilotează, efec- 
tuînd mişcările pe care maşina urmează să 
le reproducă: paşi. sau mişcări ale corpului 
şi brațelor. , 

Specialiştii care au creat robotul descriu 
cu multe amănunte diferitele utilizări pe 


MECANISME 
DE ACŢIONARE 


PICIOARE 
TELESCOPICE 


care acesta le poate primi, verificate în 
general de prototipul care străjuiește azi 
intrarea unuia din laboratoarele firmei «Ge- 
neral Electric Company». În concepția crea- 
torilor, unul sau mai mulţi roboți C.A.M. 
pot interveni în cazul unor catastrofe, cum 
sint accidente de tren sau auto, prăbușiri 
de case, incendii, alunecări de teren, dega- 
jind cu mişcări precise si puternice terenul, 
ridicind grinzi, copaci sau vagoane, tăind 
metal sau lemn, toate mai repede si mai 
sigur decit orice alt dispozitiv. Fineţea miş- 
cărilor robotului permite tot atit de bine 
scoaterea unui automobil căzut în apă fără 
ca să-l zgirie, ca si coborirea unui copil 
de la. etajul unei case în flăcări cu aceeaşi 
grijă cu care ar face-o propria lui mamă. 

C.A.M. poate fugi pe drum drept cu o 
viteză de 15 kmjoră, se poate cățăra pe 
pante abrupte, poate traversa ape și işi 
croiește drum prin desișul unei păduri. 

In legătură cu multiplele funcțiuni ară- 
tate, au trebuit să fie depășite dificultăți 
mari pentru realizarea unei depline unităţi 
între simţurile inginerului-pilot şi  «simțu- 
rile»  robotului. 

Omul are format simţul propriei sale forțe 
şi în cele mai multe din cazuri isi dă seama 
dintr-o singură privire ce obiect poate ridica 
cu brațele. În cazul pilotului de robot lu- 
crurile se complică, deoarece omul nu mai 
simte pină unde merge forța maşinii. 

Un robot poate ridica cca. '4 tone, depă- 
şirea acestei greutăți putind provoca dete- 
riorări grave mecanismelor. Pentru a evita 


e ELECTRONICA «e 


această situație a fost creat un complicat 
sistem de retrotransmisie, care este dimen- 
sionat pe baza proporţionalităţii dintre forta 
omului normal și forța robotului. Atunci cînd 
robotul este pus să ridice un obiect aproape 
de limita forţei sale, el «transmite» pilotului 
această greutate demultiplicată la limita 
forței omenești, astfel că manevrarea mane- 
telor de comandă a robotului se realizează 
numai dezvoltind toată forța de care este 
capabil omul. lată deci că pilotul muncește 
cu aceeași dificultate cu care lucrează și 
maşina, simțurile lor sint contopite. 

O nouă creaţie a ingeniozității omeneşti 
a fost realizată pentru a veni în ajutorul 


omului, în situatii grele. 
(După «Hoby») 


AUTOBUZE FĂRĂ ŞOFER 


Pentru transportul în comun al locuito- 
rilor suburbiilor la locurile lor de muncă 
si înapoi, inginerii americani din Pittsburgh 
(Pennsylvania — S.U.A.) au realizat un 
«Sky-Bus», alcătuit din vehicule de alu- 
miniu, cu propulsie electrică, complet 
automatizate și fără nici un fel de perso- 
nal de deservire. 

Fiecare vehicul are 20 de locuri, cîntă- 
rește sub 4 tone și rulează pe pneuri 
jumelate. Vehiculele pot călători. și sepa- 
rat şi în trenuri, avind pină la 10 vagoane. 

«Sky-Busw»-ul va rula pe rețele aeriene 
alcătuite din elemente de beton prefabri- 
cat, așezate pe piloni, încastraţi în mijlocul 
autostrăzilor sau la marginea trotuarelor, 
dar se pot adapta ușor și pentru circu- 
lația la nivelul solului sau în subsol. 

Vehiculele pot fi dirijate de dispeceri, 
care. reglind traficul în funcțiune de 
afluenţa călătorilor, pot face astfel ca, zi 
și noapte, să treacă prin stație cite un 
vehicul la fiecare două minute. Vinzasea, 
distribuirea si controlul biletelor sint com- 
plet automatizate. 

Sistemul care se va experimenta la 
Pittsburgh, într-un parc al sporturilor, 


vizitat în fiecare an de peste 3 milioane 
de vizitatori, va avea trei vehicule şi o 
linie dublă de 1,6 km lungime, cu stații 
și bucle de întoarcere la capete. 

APARATURA SATELITULUI 
HS—303—EARLY BIRD 


(Bateriile solare sint demontate): 1 — 
antenă de recepție; 2 — antenă pentru 
comunicații; 3 — comutatorul cu ferită 
al tubului cu undă progresivă; 4 — scuturi 
pentru protecția termică a aparaturii 
electronice, cînd funcționează panourile 
solare; 5 — unul din cele patru rezer- 
voare de apă oxigenată utilizate în siste- 
mul jeturilor de control; 6—ajutaje 
pentru jeturile radiale; 7 — receptor- 
emițător; 8 — baterii nichel-cadmiu; 
9 — ajutajul motorului-rachetă cu com- 
bustibil solid; 10— antene de teleme- 
trare; 11 — element de separare de vehi- 
cul-rachetă purtător; 12 — codificator- 
decodificator; 13 — senzor optic solar; 
14 — ajutaje pentru jeturile axiale. 


IALE e ARHEOLOGIE 


„PASĂREA MATINALĂ' 
EMITE... 


În cursul lunii iunie începe exploatarea comercială a satelitului de telecomunicaţii - 
«Pasărea matinală» («Early Bird»), lansat la 16 martie a.c., la Cape Kennedy de o rachetă 
Thor-Delta, pe o orbită sincronă (parcursă în cca. 24 de ore). Construcţia acestui 
satelit, începută cu peste un an în urmă de organizaţiile americane Comsat și Hughes, 
are multe elemente comune cu sateliții de telecomunicaţii Syncom, iar unele aspecte asupra 
utilității acestora au fost deja prezentate cititorilor revistei, în articolul «Radiorelee cos- 
mice» (vezi nr. 9/1964). Astfel, el este stabilizat ca mișcare de rotaţie în jurul propriului 
său centru de greutate, posedă două sisteme propulsive cu apă oxigenată pentru orientare 
şi controlul vitezei, panouri cu peste 6 000 de baterii solare și acumulatori electrici, un 
motor-rachetă care, amorsat la apogeul orbitei, serveşte la apropierea acesteia de forma 
circulară, sisteme de comandă și telemetrie și, ceea ce este important, un repetor de micro- 
unde, destinat asigurării recepţiei si transmiterii comunicaţiilor. Deosebirile de bază față 
de Syncom se referă la existența unui emiţător-receptor, care are o putere de emisie de 
trei ori mai mare, la un tub emiţător cu undă progresivă și o antenă centrală. Aceste 
elemente conferă «Păsării matinale» o creștere a puterii efective radiate de aproximativ 
șase ori faţă de Syncom-3, care a servit în principal la transmiterea Jocurilor olimpice 1964. 

La aceasta isi aduce contribuția și mărirea cu 50% a suprafeţei panourilor solare. Sta- 
bilizarea poziţiei și controlului vitezei se asigură prin jeturi de apă oxigenată, unele lansate 
în direcţie paralelă cu axul de rotaţie (axiale), pentru a echilibra cuplurile perturbatoare 
şi altele radiale, care contribuie la controlul vitezei în această direcție. Motorul-rachetă 
care a funcționat la apogeul orbitei a asigurat un supliment de viteză la 1,38 kmjs, sufi- 
cient pentru aducerea satelitului de pe orbita eliptică de transfer pe orbita circulară (inăl- 
time aproximativ 35 600 km) deasupra Oceanului Atlantic. Pe această orbită satelitul se 
deplasează cu o viteză de cca. 3 km/s, astfel încît el parcurge întreaga traiectorie în cca. 
24 de ore, apărind «fix» deasupra unui punct situat aproximativ pe ecuator si apropiat 
de meridianul Greenwich. Au fost făcute mai multe manevre corectoare ale poziției sateli- 
tului, cu scopul de a micşora excentricitatea şi înclinarea orbitei. Satelitul poate stabili 
legături cu staţiile Andover (S.U.A.), Pleumeur — Bodou (Franţa), Goonhilly Downs (Anglia), 
Raisting (R.F. Germană), Fucino (Italia), Mill Village (Noua Scoţie). Cel puțin două din 
marile staţii terestre pot «lucra» concomitent prin intermediul «Păsării matinale», care 
asigură pînă la 240 de canale telefonice bilaterale (America — Europa) și, concomitent, 
peste 22 de circuite telegrafice. Prin intermediul Euroviziunii si, eventual, al Interviziunii, 
telespectatorii europeni vor viziona emisiuni din aproape toate colțurile lumii. 


WIKINGII ÎN AMERICA ÎNAINTEA LUI COLUMB 


În ținuturile sălbatice ale New Foundland-ului, la 14 august 1964, s-a găsit o rotiță de 
piatră, ascunsă de multe secole în pămint. Aceasta este una dintre cele mai importante 
descoperiri arheologice din America de Nord. Oamenii de specialitate au constatat că 
această pietricică perforată făcea parte dintr-o unealtă de tors, ustensilă de primă impor- 
tanţă în gospodăria wikingilor, găsită in această parte a lumii. Aceasta întărește presu- 
punerea că «Lumea nouă» a fost descoperită de norvegieni cu mult înaintea lui Columb. 

Arheologii presupuneau de mult că wikingii navigatori ar fi ajuns încă în jurul anului 
1000, adică cu 500 de ani înainte de Columb, pe țărmurile americane, dar urme ale ase- 
zărilor lor nu au fost găsite pină în prezent. 

Un cercetător norvegian, dr. Helge Ingotad, caută urme ale wikingilor în regiunea cercu- 
lui polar. Cu prilejul ultimei sale expediţii a găsit în colțul nordic al insulei New Foundland, 
lingă sătucul de pescari l'Anse aux Meadows, urmele unei așezări a wikingilor pe deplin 
corespunzătoare descrierilor din legendele islandeze despre Leif Ericson. 

A mintita rotiță de piatră cu diametrul de 3 cm era balastul unuifus pentru tors lină, 
Originea sa norvegiană este confirmată de forma ei. Multe rotite asemănătoare au fost 
găsite în diferite părţi ale Scandinaviei și Groenlandei, toate avind provenienţe din timpul 
wikingilor. Nici eschimoşii, nici indienii din New Foundland nu cunoşteau uneltele de 
acest fel. Descoperirea aceasta dovedeşte multe lucruri. În primul rînd, faptul că wikingii 
au luat si femei cu ei. Altcineva nu putea să toarcă, întrucit bărbații wikingi disprețuiau 
preocupările gospodăreşti, printre care şi torsul. Din tors tragem concluzia că pe corăbii 
ei au avut şi oi, lina cărora o torceau. Mai departe: probabil că duceau lipsa diferitelor 
materii prime, intrucit rotița a fost realizată din restul vreunui vas de piatră. 

Din păcate,ruinele caselor și clădirilor de pe malul mării, precum și obiectele lucrate 
au fost complet distruse de influenţa negativă a solului foarte acid şi a subsolului poros. 
De altfel, așezarea abia dacă a fost locuită ceva mai bine de un an de către wikingi. Rămă- 
șițele lemnoase carbonizate cercetate prin metoda radiocarbonului atestă faptul că așe- 
zarea a fost ridicată în jurul anului 1000, data fiind în concordanţă cu legenda wikingilor 
despre Leif Ericson. Locul ales pentru debarcare constituie un adevărat port natural, 
ceea ce convenea wikingilor corăbieri, care plecau din Groenlanda în America. Insula 
din apropierea țărmului era folosită drept punct de reper şi făcea imposibilă greșirea dru- 
mului spre așezare. 

Pe locul săpăturilor, sub stratul de nisip, au fost găsite urmele a nouă clădiri. Dimen- 
siunile uneia dintre clădiri sint de 18X13,5 m, ea avind o încăpere mare în stil wiking. Au 
fost găsite vetre de piatră, «gropi de jeratic», in care se păstra jeraticul în timpul nopții. 
Acain gropi de jeratic sint copii ale gropilor similare găsite în casele wikingilor din Gro- 
enlanda. ° 

Au fost găsite și ateliere de fierărie prevăzute cu nicovală de piatră, iar în apropiere 
bucăți de fier si zgură. Nu departe de așezare au fost descoperite zăcăminte de minereu 
de fier şi este probabil ca, folosind mangalul, wikingii să fi prelucrat fierul. Nici eschimoşii, 
nici indienii nu cunoşteau tehnica extragerii fierului din minereu. : 

Wikingii au fost descoperitori, colonizatori, oameni care făceau multe incursiuni pe 
mări. Acești «oameni ai nordului» se întindeau în apus spre Groenlanda și Islanda, unde 
Eric cel Roșu a inte meiat în jurul anului 987 prima așezare a wikingilor. Fiul său, Leif Ericson, 
denumit și Eric cel Norocos, a căutat, precum arată legenda, noi posibilități spre apus și 
în jurul anului 1000 ar fi descoperit o țară nouă, curioasa Winelanda sau Vinlanda (Țara 
raq ia Această așezare putea să fie Rhode Island sau Coal, unde creştea strugurele 
sălbatic. 

< TERENURILE DE MIN 
SE PREGĂTESC ASTĂZI 


tiati că în 1980 viteza de croazieră a trenurilor rapide va 

fi aproximativ dublă față de cea actuală? Aceasta decurge 

dintr-o necesitate economică imperioasă, iar specialiștii 
pă pornit încă de pe acum să pregătească trenurile-bolizi de 
miine. 

Astfel, Societatea naţională a căilor ferate belgiene a prezen- 
tat în august 1964 un nou expres transeuropean, construit de 
un grup de companii. Locomotiva grea de 78 de tone 
are 3 560 CP și permite atingerea unei viteze de croazieră de 
150 km/oră. În acest fel, distanța Bruxelles-Paris (310 km) se 
parcurge în 2 ore şi 30 de minute (V =124 km/oră, inclusiv 
opririle). Noua locomotivă electrică, care remorchează 550 de 
tone, este echipată pentru alimentare cu 3 feluri de curenți: 
curent continuu la 1,5 kV în Olanda și la 3 kV în Belgia și curent 
alternativ la 25 kV în Franța. 

Pentru modernizarea liniilor americane s-au prevăzut deja 
cca. 20 milioane de dolari. Se prevede atingerea unei viteze 
medii de 160—300 km/oră în 1980, la care vor contribui, printre 
altele, calculatoarele ordonatoare electronice destinate regula- 
rizării traficului, conducerii convoaielor și semnalizării even- 
tualelor defecţiuni. 

În prezent, trenul expres japonez dintre Tokio și Osaka al 
cărui aspect este similar cu un fuzelaj de avion supersonic, 
«zboară» cu cca. 200 km/oră, acoperind cei 515 km dintre lo- 
calitătile menţionate în mai puțin de trei ore. Şi un amănunt: 
pasagerii au la dispoziţie tot contortul, inclusiv radio, telefon, 
aer condiționat, fotolii tip avion. Acestea fără a mai vorbi de 
comenzile automatizate, care tin seama de faptul dacă este 
sau nu linia liberă, de imposibilitatea inversării comenzilor, 
controlul electronic al funcţionării sistemelor etc. 


e CONSTRUCŢII 


DE MAŞINI 


in Franța, Anglia si Japonia au fost deja prezentate modele 
și machete de trenuri ultrarapide, care să alunece pe «perne 
de aer» şi să fie propulsate de elice aeriene sau chiar de un 
motor electric liniar, care ar funcţiona pe principiul «tunului 
electromagnetic»! Pornind de la o veche idee a savantului 
K.E. Țiolkovski, actualii sprijinitori englezi ai trenului rapid 
pe pernă de aer (Ch. Cockerell și Laithwaite) propun urmă- 
toarea schemă de construcţie pentru vagonul «Hovercan, 
cu 500 de locuri. Ca mijloc de deplasare se folosește acţiunea 
curenților de inducţie ce apar într-o șină longitudinală care 
reprezintă «rotorul liniar» si pe care alunecă vagonul cilindric 
atunci cînd în înfășurarea statorului (fixată de vagon) se trimite 
un curent alternativ trifazic. Pentru ușurarea deplaâsării, vagonul 
alunecă pe o pernă subțire de aer, care este creată între plat- 
forma în «V» de susţinere și vagon cu ajutorul a două ventila- 
toare. Prototipul denumit «Levacar»-1 a și fosti experimentat 
cu succes. 


TRENUL CU PERNĂ DE AER 
«HOVERCAR» 


1— canale pentru aerul 
comprimat; 2 — suprafețe 
portante; 3 — conductori 
electrici; 4 — sina longitu- 

dinală (inductor) 

eroziune, realizată pentru prima oară de soții 

Lazarenko (U.R.S.S.) a produs, la timpul res- 
pectiv, o adevărată revoluție in construcția de maşini. 
O sirmă subțire, care scotea scintei electrice pătrundea 
în cele mai dure aliaje și metale, ca în unt, decupind 
formele cele mai complicate. 

De la bun inceput s-au evidenţiat insă si neajunsurile 
noului sistem de prelucrare. Suprafața asupra căreia 
acționează scinteia este foarte mică şi prin sirma res- 
pectivă nu se poate transmite un curent de mare in- 
tensitate, necesar pentru sporirea productivităţii. De 
asemenea,temperatura foarte mare care se dezvoltă 
la prelucrare — pină la 10 000*C- mănincă literalmente 
electrozii, citeodală consumul de electrozi depășind 
chiar cantitatea de metal care se scoate de pe piesă. 
De aceea această metodă s-a dovedit improprie pentru 
prelucrarea pieselor sau suprafețelor mari. 


S e ştie că prelucrarea metalelor prin electro- 

Un grup de savanţi si ingineri sovietici a rezolvat 
problema, realizind prelucrarea prin electroimpulsuri, 
care la prima vedere pare să nu se deosebească de 
vechea metodă, deoarece asupra metalului acționează 
tot descărcările electrice si prelucrarea | se efectuează 
tot în mediu lichid dielectric, de ex. ulei de mașini. 

În fond, productivitatea noului sistem de prelucrare 
a crescut de 15—20 ori, iar consumul |de electrozi a 
scăzut de sute de ori. Durata descărcărilor electrice 
este de sute de ori mai mare, atingind uheori o sutime 
de secundă, iar pauzele între descărcări sint mai scurte. 
Nu mai lucrează o scinteie, ci un adevărat arc electric. 

Duratei mai mari a descărcărilor îi lcorespunde o 
temperatură mai scăzută: 4 000—5 000%,in loc de 10 000: 
nu se mai pierde atita energie in vaporizărea metalului. 
Reducerea timpului pauzelor între descărcări permite 
să se lucreze cu o putere de citeva zeci de kw,in loc 
de 1,5—2 kW, deci se pot prelucra simultan suprafețe 
mari. 

Cind vezi prima dată o mașină de prelucrat prin im- 
pulsuri electrice in acțiune nu observi nici electrodul, 
nici piesa: acestea sint acoperite de un strat gros,negru 
de ulei de mașină. În adincimea acestui strat de ulei 
aleargă scintei micuţe, care lasă la suprafața metalului 
mici adincituri, aruncind picături de metal, transformate 
pe loc în alice de sablaj, sau materie lprimă pentru 
metalurgia pulberilor, cu viteză de 1 000 m/sec. 
Electrozii din grafit economisesc cuprul, 1 kg de 
asemenea electrozi inlocuind 200 kg de cupru. 
Domeniul de aplicare a noii metode ste in special 
prelucrarea pieselor cu forme complicăte din aliaje 
greu de prelucrat: forme de turnătorie, matrițe de 
forjă, matrițe pentru mase plastice, site pentru aparate 
chimice, palete și rotoare pentru turbine. 

Inventatorii sovietici au înregistrat brevete pentru 
această invenţie în Suedia, R.F.G., Italia, Franța, Anglia 
şi in alte ţări şi au vindut licențe de fabricație a maşi- 
nilor de prelucrat prin impulsuri electrice| în 51 de țări. 
(După «Tenhica moloadeji») 


PIESĂ, ÎNAINTEA PRELUCRĂRII DUPĂ PRELUCRARE 


flt p 


— CÎT TE MAI CHINUIEŞTI, NAE, CU CON- 
FECTIONATUL _ TRANSISTORULUI? E 
CINCI MINUTE, TRANSMITE MUZICĂ UŞOARĂ! 


— GIGELE, VINO SĂ-ȚI CITEASCĂ MĂMICA 
CUM A DESCOPERIT NEWTON PRINCIPIUL 
GRAVITAȚIEI... 


— DRAGĂ PRIETENE, TU N-AI CITIT ÎN | 
NUMĂRUL 3 CĂ TIMIDITATEA POATE FI ÎN- 
VINSĂ? 


— NU ŞTIU DE CE FAPTUL CĂ EXISTĂ O 
NOUĂ TEORIE A UNIVERSULUI E MAI IMPOR- 
TANT DEP T ACELA CĂ EU VREAU O PĂLĂRIE 


— _ APROPO!... ŞTIAI CĂ PĂSĂRILE SE ORI- 
ENTEAZĂ MAI BINE DECIT OAMENII? 


— ZI RAR DUPĂ MINE: HEXAFLUORPROPI- 
LENELE. 


2. TR .“.. M 


— TOATĂ PRIMĂVARA ASTA O FLOARE NU 
— BINE-NTELES CÀ DACÀ AVEAM UN LASER — CAM ASA TREBUIE SÀ TE SIMTI PE MI-AI OFERIT! 
ERA MULT MAI SIMPLU... «PERNA DE AER»! ud F REEUT IUBITO, CÀ TE TEMI DE 


(Finlanda) funcționează un 
jer liber în care amfiteatrul, este 
bilitatea de a «explora» total 

i fixă care îl înconjură 


ENA CIRCULARĂ 


y 


li ci 1 


AT Ex L ` š" 


XX TT E LE dz mms sis sss um Hit a 
| | f i A fi | 
. J j 


AU g Ë" LUH 


S 


L Pay" 


O 


illa) 
s — ULU Aa Y 
`: a x 


tir if UL E LR 


W ăn 


PSS 


. w— ȘI s 


= paso 
. wa | 


ÎN ANUL CELUI DE-AL IV-LEA 


=m = 
NȚELE PROGRESULU £ ý 

T P , IAR ° Şi w 
Ee Tl x hni 

LARG MARILE El REZERVE 193 


=a] 
AJ 


`> k | 


5/7 PRODUCȚIA DE ENERGIE | 
7]93g ELECTRICĂ IN MILIOANE 


kW h 


Proletari din toate țările, uniti-vă | 


Conf. univ, candidat în științe agricole Gh. BILTEANU, 
prof. univ. dr. N. BOTNARIUC, prof. univ, membru co- 
resp. al Acad. T. BUGNARIU, redactor-șef |. CHIŢU, prof. 
univ., membru coresp. al Acad. FI. CIORĂSCU, geograf 
V. CUCU, prof. univ., membru coresp. al Acad. D. DA- 


VIDESCU, ing. A. GHEORGHE, prof. univ. A. IANU, ing. 
REVISTĂ EDITATĂ DE G. C. AL U.T.M. V. IOANID, cont. univ. dr. O. MARCU, red. șef. adj. A. 
ŞI CONSILIUL PENTRU RĂSPÎNDIREA NEGREA, acad. prof. dr. Şt. S. NICOLAU, conf. univ. ing. 
CUNOŞTINŢELOR CULTURAL-ȘTIINŢIFICE I. PASCARU, prof. univ. A. PIRVU, conf. univ. ing. 


Gh. RULEA, ing. agronom A. STĂNEL, conf. univ., can- 
didat Tn ştiinţe tehnice |. TRIPSA 


Prezentarea grafică: N. NICOLAEV Tehnoredactor: C. DANELIUC 


ANUL XVII S EREA TI REDACŢIA ŞI ADMINISTRAŢIA: Bucureşti — Piala Scînteii nr. 1 — 
Telefon 176010, interior 1146 — 1572 


LOR DE DIRECTIVE 
Ul AL IV-LEA AL P.M.R. 


=O 
fai 
O 
— 
m 


` 


a țării noastre o constituie orientarea spre folosirea 

consecventă a tehnicii înaintate, care ţine seama de 
cele mai noi realizări pe plan mondial. Introducerea pro- 
gresului tehnic în economie își găsește, de altfel, expresia 
în creșterea continuă a productivităţii muncii și este pirghia 
de bază în sporirea avuţiei sociale si deci a ridicării necon- 
tenite a nivelului de trai al poporului. 

Trasînd | direcţiile si căile de introducere a progresului 
tehnic pentru perioada 1966—1970, proiectul de Directive 
orientează! activitatea economiei noastre socialiste în con- 
tinuă dezvoltare în principal spre intensificarea mecanizării 
complexe |a proceselor de producţie, a lucrărilor cu volum 
mare de muncă, spre introducerea automatizării proceselor 
de producţie, în special în acele ramuri în care se poate obține 
cea mai mare eficiență economică şi spre aplicarea şi extin- 
derea procedeelor tehnologice moderne de fabricaţie. 

le introducerea tehnicii noi, o mare atenţie este 
acordată ridicării nivelului tehnic si cultural al oamenilor 
muncii, problema pregătirii de cadre cu înaltă calificare 
profesională făcînd parte integrantă din programul construc- 
tiei socialiste elaborat de partid. 


O trăsăţură caracteristică a procesului de industrializare 


industrializarea ţării, introducerea continuă a progresului 
tehnic, mecanizarea și automatizarea producţiei, conjugate 
toate la un loc, au impus cu necesitate creșterea rapidă a 
producţiei de energie electrică. Astfel, la sfîrşitul șesenalului 


în anu! 1959 și de aproape 9 ori mai mare decit la începutul 


Pi planului decenal de electrificare, iar puterea instalată va fi 
*% de cca. 3 500 MW, adică de 2,2 ori mai mare decit în anul 1959. 
É: a bazei energetice a țării este reflectată de 

8 300 kWh în 1965. Aceste creșteri importante au fost posibile 
datorită faptului că dezvoltarea bazei energetice a țării noastre 
a fost însoțită continuu de introducerea în măsură din ce 
în ce mai mare a tehnicii moderne în concepția, execuția 
si exploatarea tuturor instalaţiilor sistemului energetic, obiec- 
tivele noi construite corespunzind totdeauna celui mai înalt 
nivel tehnic cunoscut pe plan mondial. 

In ceea ce privește centralele termoelectrice, tehnica mo- 
dernă prevede concentrarea producției de energie electrică 
în centrale electrice mari, echipate cu grupuri electrogene 
avind puteri unitare înalte și cu parametrii de funcţionare 
tot mai ridicaţi. Dacă în 1950 cea mai mare centrală a noastră 
era Grozăvești, cu o putere de 89 MW, în 1952 locul ei este 
luat de Doicești, cu 120 MW, în 1963 puterea instalată maximă 
a fost de 200 MW la CET Brazi, iar în 1964 puterea instalată 
la CTE Paroșeni şi CTE Luduş a ajuns la 300 MW. În viitor, 
Centrala Luduş, depășind această cifră, va ajunge la o putere 
instalată de 800 MW, iar Centrala electrică de termoficare 
Craiova va atinge 1000 MW. 

În legătură cu aceste mari centrale electrice trebuie spus 
că ele au fost dotate cu instalaţii la nivelul tehnicii mondiale, 
ceea ce le-a conferit caracteristici superioare. 

In acest sens, capacitatea unitară mare a agregatelor este 
căracteristică. Pentru ilustrarea ei, cifrele sînt un grăitor 
argument. Într-adevăr, dacă în 1952 la Centrala termoelec- 
trică Doiceşti au fost instalate grupuri de cite 20 MW, în 1956 
la Luduş sînt instalate grupuri de cite 200 MW, iar în 1968 
extinderea Centralei electrice de termoficare Craiova se va 
tace cu grupuri electrogene de 315 MW. 

Eficienţa economică a instalării grupurilor avind puteri 
unitare din ce în ce mai mari se reflectă în primul rînd în 
scăderea investiţiei specitice, care de la 8200 de lei/kW, 
cît s-a ridicat la Comănești, unde au fost instalate grupuri 
de 12 MW, s-a redus la 2 900 de lei/kW, la extinderea Centralei 
Paroșeni, unde a fost dat în funcţiune în anul 1964 un grup 
de_150 MW 

O a doua caracteristică a acestor instalații moderne este 
creșterea parametrilor aburului viu. Ilustrarea este simplă 
şi concisă. În cazanele care au fost instalate în anul 1950, 
parametrii aburului au fost de 30 atm. si 400%, pe cînd în 
cazanele care se instalează azi acești parametri au ajuns la 
140 atm. și 570°C. 

Creşterea parametrilor aburului are ca rezultat scăderea 
consumului specific de combustibil de la 597 grame com- 
bustibil convenţional/kWh la grupurile de 12 MW de la Ovidiu 
si 524,9 la grupurile de la Comănesti. la 328.9 arame com- 
bustibil convenţional/kWh la grupurile de 100 MW de la Luduş 
și va scădea la 264 grame combustibil convenţional/kWh 
la grupurile ce se vor instala la Craiova. 

Introducerea progresului tehnic în centralele electrice 
se reflectă și în extinderea din ce în ce mai mare a automa- 
tizării, prin echiparea grupurilor cu instalații de reglare auto- 
mată, telecomandă, protecţie și blocare. Aceasta ar fi o a 
treia caracteristică. Se poate spune cu mindrie că azi sint 
din ce în ce mai mult folosite regulatoare electronice, camere 
de comandă termice, de unde se fac pornirea, suprave- 

gherea si oprirea instalaţiilor. O dată cu extinderea automa- 
tizărilor, se reduce numărul de oameni necesari în exploatare. 
Astfel, în timp ce la Uzina termoelectrică Vulcan, care are 
o putere de 22 MW, indicele de personal este de 13,8/Jom MW, 
la Luduş indicele este de 1,3 om/MW. În continuare el va 
cobori la 0,83 om/MW, atunci cînd aceste centrale vor ajunge 
la 800 MW. 

O direcţie importantă de dezvoltare a energeticii pe baza 
tehnicii moderne, concretizată prin Directivele celui de-al 
IIl-lea Congres al P.M.R., este termoțicarea. Prin producerea 
combinată a energiei electrice și a energiei termice în ace- 
leaşi instalații se obține o mare eficiență economică, iar 
prin reducerea investițiilor (se face o singură instalaţie în 
loc de două instalații) se realizează economii insemnate de 
combustibil şi se reduce personalul de exploatare etc. 

Avind în vedere marile avantaje ale termoficării, partidul 
a orientat gruparea unor mari consumatori industriali, ca, 
de exemplu, marile complexe industriale de la Borzești, 
Brazi, Craiova, în jurul unor puternice centrale electrice de 
termoficare. Aceasta a condus la realizarea unor însemnate 
economii de combustibil, care s-au ridicat în iarna 1962—1963 
în sistemele Onești-Borzești si Brazi la cîte 150 000 t. 

Alături de termoficarea industrială s-a extins și termo- 
ficarea urbană pe cuprinsul unui mare număr de oraşe, cum 
sint: Bucureşti, Arad, Timișoara, Reșița, Orașul Gheorghe 
Gheorghiu-Dej, Hunedoara, Galaţi etc. 

Mergind cu consecvență pe linia introducerii progresului 
tehnic, rezultate importante au fost obținute şi în centralele 
hidroelectrice și în general în dezvoltarea bazei hidroener- 
getice a ţării. 

În acest domeniu, partidul a urmărit cu perseverență mo- 
dernizarea utilizării apelor, trecîndu-se la folosirea complexă 
şi multilaterală a acestora, ca, de exemplu, amenajarea Bistri- 
tei, a nodului hidroenergetic și de navigaţie Porţile de Fier etc. 

Avind în vedere că centralele hidroelectrice prezintă o 
serie de avantaje față de cele termoelectrice, datorită posi- 
bilităților de funcţionare cu randamente ridicate la variaţii 
mari si rapide de sarcină, a siguranţei mari în exploatare în 
condiţiile de pornire și oprire repetată și a economiei mari 
de combustibil, ele sint cele mai indicate de a fi folosite 
pentru acoperirea virfului de sarcină. 

Aceste centrale trebuie să lucreze deci numai citeva ore 
pe zi, timp în care ele folosesc mari cantități de apă, ce pot 
fi asigurate prin crearea unor mari lacuri de acumulare. 
Acumulările preconizate, pe lîngă asigurarea apei necesare 
uzinelor electrice, au menirea de a asigura alimentarea cu 
apă a unor orașe, irigarea unor însemnate terenuri agricole, 
atenuarea viiturilor, redarea în circuitul, agriculturii a unor 
terenuri inundabile etc. În același timp, crearea unor mari 
acumulări pe cursul superior îmbunătățește regimul hidro- 
logic al riului în aval, creînd condiţii favorabile pentru reali- 
zarea unor hidrocentrale în cascadă, care utilizează același 
debit. Ca exemplu se poate cita amenajarea rîului Bistriţa. 
Marele lac de acumulare creat la Izvorul Muntelui servește 
la regularizarea debitului utilizat de Uzina hidroelectrică 
«V.I. Lenin»-Bicaz si, în același timp, debitele regularizate 
ale Bistriţei în lacul de acumulare la Izvorul Muntelui au 
creat condiţiile pentru amenajarea în aval de Bicaz a unui 
lanț de 12 hidrocentrale, care utilizează acelaşi debit. 

Aplicind în mod consecvent principiile moderne de uti- 
lizare multiplă a potențialului apelor, noi mergem pe linia 
creării unor mari acumulări, prin concentrarea debitelor din 
mai multe bazine secundare într-o singură amenajare si 
mărire a căderii, în care scop mașinile se amplasează în 
subteran. O_ asemenea amenaiare se realizează la Uzina 
«Gheorghe Gheorghiu-Dei»- Argeş, unde zentraia electrică 
este amplasată la 120 m sub albia riului, care va asigura ali- 
mentarea cu apă a Capitalei, va permite irigarea a 100 000 ha 
de teren arabil și va atenua viiturile rîului Argeș, scotind 
de sub inundație cca. 10000 ha de teren agricol. 

O amenajare de mare însemnătate va fi realizată si pe 
Lotru, unde este concepută construcţia unei centrale hidro- 
electrice subterane avind o putere instalată de cca. 500 MW 
si la care căderea amenajată va fi de peste 800 m, cea mai 
mare din țară. Lacul de acumulare al acestei hidrocentrale 
se va realiza prin captarea debitelor riurilor din mai multe 
bazine învecinate. 

În toate aceste centrale hidroelectrice o atenție deosebită 
este acordată dotării cu cel mai modern utilaj. Ca un exemplu 
se poate arăta că pentru Centrala hidroelectrică de la Porţile 
de Fier au fost prevăzute prin proiect hidroagregate care, 
ca parametri tehnici, sint cele mai moderne turbine «Kaplan» 
şi totodată cele mai mari ca putere folosite pînă acum în 
lume. Se prevede ca în viitor aceste agregate să fie fabricate 
de către industria constructoare de mașini din țara noastră 
la nivelul tehnicii avansate. 

Pină în prezent, industria noastră constructoare de maşini 


Construcţiile  termocentralei 
de la Fintinele (reg. Mureș-Auto- 
nomă Maghiară) se profilează semeț 
pe cerul patriei. 


a cîştigat o bună experienţă în construcția unor hidroagre- 
gate, ca, de exemplu, acelea cu care au fost echipate cen- 
tralele hidroelectrice din lanţul de pe Bistriţa în aval de Bicaz. 
În legătură cu aceasta trebuie spus că divizarea potenţialului 
hidroenergetic al rîului Bistriţa în trepte a permis folosirea 
unor hidroagregate tipizate, ceea ce reprezintă mari avantaje 
tehnice şi economice, necesitind realizarea unui număr 
redus de tipuri de echipamente, care se pot fabrica în serie. 


Folosirea complexă și multilaterală a potenţialului hidro- 
energetic al apelor, prin realizarea de mari acumulări, necesită 
executarea unor puternice baraje, care au rolul de retenție 
a apelor. Ţinind seama că barajele reprezintă lucrări mari 
şi foarte costisitoare, introducerea progresului tehnic în 
concepția și în construcţia barajelor se impune de la sine 
şi duce la soluțiile cele mai avantajoase din punct de vedere 
tehnic și economic. Astfel, după construcția barajului de 
la Izvorul Muntelui, care este un baraj de greutate, specia- 
liştii noştri au trecut la aplicarea unor soluții moderne, care 
reduc volumele de beton din baraj, şi anume la construcția 
barajelor în arc, acolo unde condiţiile geologice sint favo- 
rabile. 

Pină acum au fost construite barajul în arc Negovanul, 
de pe riul Sadu-Sibiu, a cărui înălțime e de 62 m, barajul de 
pe rîul Cerna, lingă Teliuc, cu o înălțime de 48 m, și barajul 
în arc de la U.H.E. «Gheorghe Gheorghiu-Dej» — Argeș 
(Vidraru), care va avea o înălțime de 165 m. Acolo unde nu 
a fost posibil să se construiască baraje în arc, s-au ridicat 
baraje economice cu contraforturi, ca, de exemplu, barajul 
Secul, de 40 m înălţime, barajul de la Firiza, înalt de 51 m. 

Toate aceste baraje, de cele mai moderne tipuri, au putut 
fi realizate în termene scurte, variind între 2 și 3 ani şi iumătate. 


Dezvoltarea industrială a tuturor regiunilor ţării si darea 
în exploatare a noi centrale electrice au necesitat.și construirea 
a numeroase linii de transport şi distribuţie. La sfirşitul anului 
1965 vor fi în funcțiune 95 000 km linii de transport si distri- 
buţie, din care cca. 370 km linii de 400 kV, 600 km linii de 
220 kV, 5200 km linii de 110 kV și peste 35000 km de linii 
cu tensiuni între 6 și 60 kV. Sistemul energetic naţional s-a 
întărit si s-a extins si se prevede ca la sfirșitul anului 1965 

gradul de interconexiune să fie de cca. 95%, ceea ce înseamnă 
că din cei 3500 MW putere instalată, la sfirșitul anului 1965, 
peste 3 300 MW vor reprezenta puterea instalată în centralele 
conectate la sistemul energetic naţional. 

Interconectarea tuturor centralelor electrice într-un sistem 
energetic unic dă posibilitatea folosirii mai economice și 
mai raţionale a resurselor energetice primare și a agregatelor 
și mărește, totodată, gradul de siguranță și de continuitate 
în exploatarea centralelor și în alimentarea cu energie elec- 
trică a tuturor consumatorilor. lată de ce de buna funcţio- 
nare a sistemului energetic naţional depinde și satisfacerea 
necesităților de energie electrică ale consumatorilor și cali- 
tatea energiei livrate. 

Pentru conducerea sistemului energetic naţional a fost 
creat dispecerul energetic naţional, care are ca rol condu- 
cerea operativă a instalaţiilor de producere și transportal 
energiei electrice, în vederea funcţionării optime din punct 
de vedere economic în ansamblu, a asigurării alimentării 
continue si la parametrii nominali a tuturor consumatorilor, 
respectind contractele de schimb cu ţările vecine. 

Comanda prin dispecer a sistemului energetic naţional 
urmărește asigurarea unui consum specific redus de com- 
bustibil convenţional prin repartizarea optimă a sarcinii între 
centrale, utilizarea raţională a resurselor hidroelectrice, cir- 
culația de puteri optimă pentru a avea minimum de pierderi 
în rețele și asigurarea calității corespunzătoare a energiei 
electrice livrate (tensiune, frecvenţe, continuitate etc.). 

Pentru a se asigura funcţionarea în cele mai bune condiţii 
a sistemului energetic naţional, va începe în curind con- 
strucția unui nou dispecer national la nivelul tehnic mondial. 
Instalaţiile cu care se prevede a fi dotat dispecerul national, 
folosind canale de înaltă frecvenţă, pe liniile de înaltă ten- 
siune, vor permite: telemăsurarea mărimilor care caracteri- 
zează producţia centralelor electrice (putere activă şi reac- 
tivă produsă, tensiune la bare etc.), precum și a mărimilor 
care caracterizează transportul energiei electrice (circulație 
de puteri active și curente pe liniile de transport, tensiuni 
la barele stațiilor importante din sistem etc.). El va mai per- 
mite, de asemenea, controlul schimbului de energie cu ţările 
vecine si reglarea automată a instalaţiilor de producere a 
energiei electrice din cadrul sistemului R.P.R., astfel încit 
condiţiile contractuale de schimb să fie respectate (prin 
instalația de reglaj, frecvenţă, putere). Un rol deosebit de 
important îi revine dispecerului și în cazurile de avarii, cînd, 
datorită existenţei telesemnalizărilor, a telemăsurilor şi a 
telefoniei de înaltă operativitate, care îl informează rapid 
asupra situației din sistem, va putea lua măsurile de lichi- 
dare a avariei si alimentarea consumatorilor în timp scurt. 

Prin intermediul mașinii electronice de calcul, pe baza 
datelor obținute prin telemăsuri privind situația reală din 
sistemul energetic, se asigură realizarea unor condiţii optime 
economice de funcționare a sistemului energetic, pe baza 
examinării complexe a problemelor puse de funcționarea 
sistemului (configuraţia în rețea, puteri produse pe centrale 
electrice, nivele de tensiune etc.) în diferite situaţii. 

Indicaţiile ferme date de către conducerea P.M.R. cu pri- 
vire la introducerea progresului tehnic, precum şi fondurile 
si mijloacele pe care statul ni le-a pus la dispoziţie în acest 
scop, îşi arată efectele. Azi în țara noastră energetica a fost 
pusă pe baze moderne și dezvoltarea ei se face ţinindu-se 
seama de cele mai noi cuceriri ale științei şi tehnicii mondiale. 

Realizările importante de pînă acum au creat premisele 
necesare dezvoltării în continuare a bazei energetice, care 
este chemată să aducă un însemnat aport în dezvoltarea 
celorlalte ramuri ale economiei naţionale. Proiectul de Direc- 
tive ale Congresului al IV-lea cu privire la valorificarea surselor 
energetice și electrificarea ţării în perioada 1966—1970 prevede 
ca, în concordanţă cu necesitățile economiei naţionale, pro- 
ducţia de energie din anul 1970 să ajungă la 32—34 miliarde 
kWh, iar în 1975 la 55—60 miliarde KWh. 

Această producţie de energie va fi asigurată prin punerea 
în funcţiune a unor capacităţi care vor însuma 4000 MW în 
perioada 1966—1970 și 6000 MW în perioada 1970—1975, 
ceea ce înseamnă că la sfîrşitul anului 1975 puterea instalată 
a țării va fi de 27 de ori mai mare decit cea din anul 1938 şi 
de aproape 4 ori mai mare decit cea existentă la sfîrșitul 
anului 1965. 

La dezvoltarea bazei energetice a ţării se urmărește în con- 
tinuare aplicarea ultimelor cuceriri ale tehnicii, în construcția 
centralelor aplicindu-se în continuare linia concentrării pro- 
ducţiei în unităţi mari, echipate cu grupuri de puteri unitare 
ridicate. Proiectul de Directive prevede ca, în afară de Cen- 
trala electrică de termoficare Craiova, care se află în con- 
strucţie, să se mai congruiască o centrală de 1000 MW pe 
lignit în Oltenia şi altă centrală de 1000 MW pe huilă din 
Valea Jiului. 

Şi în construcția centralelor hidroelectrice se prevede ale- 


gerea unor soluţii tehnice şi economice care să permită 
folosirea optimă a potențialului hidroenergetic al riurilor 
noastre. Pe riurile Lotru, Sebeș etc., prin soluția amplasării 
acestora in subteran, pentru a se mări căderea, se obţine o 
creştere însemnată a puterii centralei. 

Orientarea fermă spre aplicarea cuceririlor ştiinţei şi teh- 
nicii moderne în dezvoltarea bazei energetice a țării este 
reflectată și prin apelarea la energia nucleară în acoperirea 
balanței energetice a ţării. În anii următori se prevede con- 
strucția unei capacități de 1 000 MW electrici în centrale atomo- 
electrice, prin valorificarea resurselor interne de uraniu. 

n scopul asigurării unei alimentări cît mai sigure cu energie 
electrică a consumatorilor, proiectul de Directive prevede 
modernizarea sistemului energetic naţional prin construirea 
a 2 800—3 000 km de linii de 220 și 400 kV. Aceasta va per- 
mite interconectarea principalelor centrale electrice cu cen- 
trele mai importante de consum pe linii de foarte înaltă ten- 
siune și de mare capacitate de transport, de 220 și 400 kV, 
liniile de 110 kV rămînînd linii de distribuţie regionale. 

Sarcinile pe care le trasează proiectul de Directive ale Con- 
gresului al IV-lea al partidului cu privire la valorificarea surse- 
lor energetice si electrificarea ţării constituie pentru ener- 
geticienii noștri un vast program de activitate pentru ridicarea 
bazei energetice pe o treaptă mai înaltă, corespunzătoare 
necesităților construcției socialismului și comunismului în 
patria noastră. 


Barajul Hidrocentralei 
«Gheorghe Gheorghiu-Dej» — Ar- 
geş, care va avea o înălțime de 
165 m, se ridică văzind cu ochii. 


— V NX F r V. . . .. ... .. U  _ 

lismului, a dat și dă o atenție deosebită dezvoltării științei şi tehnicii. 

El consideră că fără noile descoperiri științifice, fără tehnica nouă 
şi fără procese tehnologice noi nu se poate înfăptui principalul obiectiv 
al construcției societății noi, dezvoltarea bazei tehnice-materiale a socia- 
lismului și trecerea treptată la crearea bazei tehnice-materiale a comu- 
nismului. Partidul nostru consideră știința un factor important în lupta 
pentru realizarea acestui obiectiv suprem, lucru care reiese cu claritate 
din proiectul de Directive ale Congresului al IV-lea al P.M.R. cu privire la 
dezvoltarea economiei naționale în perioada 1966—1970. 

«Dezvoltarea economiei și culturii—se spune în proiect — în perioada 
anilor 1966—1970 impune intensificarea si continua ridicare a nivelului 
cercetării științifice. 

Orientarea generală a cercetărilor are la bază dezvoltarea cercetării 
fundamentale si a celei aplicative, imbinate armonios, stringerea continuă 
a legăturii ştiinţei cu practica construcţiei socialiste, sporirea aportului 
ştiinţei în realizarea obiectivelor planului economic si a sarcinilor privind 
dezvoltarea social-culturală a ţării noastre». 

Astăzi, numărul cercetătorilor de toate gradele, care activează în rețeaua 
institutelor din tara noastră, se ridică la peste 26 000. Aceștia constituie 
un puternic detaşament de oameni de ştiinţă care, insufletiti de profunde 
sentimente de dragoste faţă de țară, contribuie tot mai eficace la eforturile 
întregului popor. Ei preiau și continuă in noile condiţii tradiţiile înaintaşilor 
ştiinţei din tara noastră, obținind succese importante. 

Recenta întilnire a conducătorilor de partid și de stat cu oamenii de 
știință a constituit un element important în viața ştiinţifică a ţării, a ilustrat 
o dată mai mult grija şi preocuparea permanentă a Partidului Muncitoresc 
Român pentru dezvoltarea științei, prețuirea care se acordă la noi cadrelor 
ştiinţifice, aportului lor la rezolvarea sarcinilor construcţiei socialiste. 
Conducerea partidului și statului nostru scoate în evidență faptul că in etapa 
actuală, cînd exigenţele cresc in toate domeniile activității social-economice, 
este nevoie de o continuă ridicare a nivelului muncii ştiinţifice. Gradul 
şi amploarea cercetărilor in diferite domenii ale științei sint determinate 
de nevoile construcţiei socialiste și de nivelul atins pe plan mondial. 

Pentru a realiza însă noile sarcini pe drumul dezvoltării multilaterale 
a țării noastre si pentru a merge în pas cu progresele realizate pe plan 
mondial trebuie intensificată continuu activitatea în domeniul cercetării 
ştiinţifice proprii și orientată cercetarea spre probleme științifice majore. 
In acest sens, tovarășul Nicolae Ceaușescu, prim-secretar al C.C. al P.M.R., 
a arătat la Consfătuirea cu oamenii de știință: «Comitetul Central al parti- 
dului, guvernul subliniază însemnătatea deosebită a cercetării științifice 
proprii şi consideră că trebuie manifestată toată grija pentru dezvoltarea 
in continuare a acesteia. A renunţa să cercetăm noi înşine inseamnă a rămine 
in urmă față de dezvoltarea mondială. Construirea socialismului se face 
tocmai pe baza celor mai înalte cuceriri ale științei; in aceasta constă 
esența superiorității noii orinduiri — orinduirea socialistă». 

Sub conducerea si îndrumarea partidului oamenii de ştiinţă din tara 
noastră, însuflețiți de prețuirea de care se bucură si de locul pe care îl 
ocupă știința in socialism, cit și de importanța sarcinilor ce le revin în peri- 
oada planului de cinci ani — 1966—1970 își vor mări eforturile creatoare, 
obținind noi și importante succese în toate ramurile ştiinţifice, dînd ir 
felul acesta un ajutor preţios la dezvoltarea economiei noastre socialiste 
în plin avint. 


Pusa Muncitoresc Román, elaborind programul construirii socia- 

— Dezvoltarea complexă și presti- 
giul cîştigat în ultimii ani de analiza 
numerică modernă fac inutile, cre- 
dem, obișnuitele «introduceri în 
temă». Folosirea matematicii a de- 
venit criteriul de maturitate al ori- 
cărei discipline științifice. lar legă- 
tura strinsă a analizei numerice cu 
metodele analizei funcționale, fun- 
damentind teoretic importanța unor 
noi metode de calcul, și-au găsit 
de mult, în cel mai larg sens, «utili- 
tatea lor imediată». Secolul automa- 
tizării în mers, secolul atomului, 
aselenizării si agriculturii intensive 
— secolul celor patru «A» — este în 
primul rînd, cum declară majoritatea 

avanților, un secol al matematicii. 
ngăduiţi-ne deci, înainte de a ne 
ocupa de recenta realizare a cerce- 
tătorilor Institutului de calcul din 
Cluj — mașina electronică DA- 
CICC-1, să vă rugăm să vă referiți 
la ultimele dv. lucrări, chiar dacă 
titlurile lor ar putea să pară citito- 
rilor noștri, la prima vedere,... 
cifrate. i 

— În ultima vreme, atit eu personal, cit 
şi colectivul meu de cercetători ne-am 
străduit să valorificăm cercetările teoretice 
desfăşurate de-a lungul mai multor ani 
în direcţia teoriei funcţiilor convexe, în 
vederea aplicării rezultatelor obținute la 
analiza numerică modernă. In felul acesta 
s-au cristalizat cele mai interesante lu- 
crări—un mănunchi de articole asupra 
«structurii restului în formulele lineare de 
aproximare ale analizei», asupra «con- 
servării alurii funcţiilor în interpolare» 
— pe care le-am publicat mai recent —, 
cît și lucrările asupra «mulțimilor inter- 
polatoare» și asupra «problemelor poli- 
locale pentru ecuaţii diferenţiale», lucrări 
elaborate de tinerii matematicieni din co- 
lectivul cu care lucrez. Am amintit aceste 
titluri pentru că ele sînt strîns legate unele 
de altele şi constituie de fapt manifestarea 
unei anumite orientări a Institutului nostru 
de calcul în dezvoltarea cercetărilor de 
analiză numerică, atit de necesare azi în 
matematică. 

— Fiecare din titlurile amintite ar 
justifica, se pare, un articol de spe- 


cialitate. In imposibilitatea de a le 
discuta mai pe larg, cel puțin în 
cadrul acestui interviu, ne rămîne 
să sperăm că relatările dv. privind 
DACICC-1 vor reuși să sublinieze 
legătura dintre cercetările dv. teo- 
retice și întocmirea unui program 
corespunzător pentru o mașină de 
calcul de tipul celei realizate de 
cercetătorii clujeni. 

— Cercetările teoretice pe care le amin- 
team mai înainte și-au găsit într-adevăr 
numeroase aplicaţii în practica metodelor 
de calcul. Multe dintre problemele rezol- 
vate de Institutul de calcul din Cluj la 
cererea diferitelor întreprinderi şi-au găsit 
suportul teoretic tocmai în aceste cerce- 
tări. Astfel, de exemplu, întocmirea progra- 
mului pentru mașina de calcul, în vederea 
efectuării calculelor necesare la elaborarea 
unui model optim al campaniei de recol- 
tare a sfeclei de zahăr, a impus o preala- 
bilă cercetare teoretică pe baza rezultate- 
lor pe care le-am amintit. Revenind, însă, 
la mașina DACICC-1 — întrebarea dv. 
principală —, trebuie să subliniem că în 
ultimul an ea a rezolvat probleme din cele 
mai diverse: a rezolvat sisteme de ecuaţii 
lineare conținînd pînă la 26 de necunoscute, 
ecuaţii care intervin în proiectarea funda- 
ției unor silozuri speciale, ca și în proiec- 
tarea unor elemente de beton precompri- 
mat ce se utilizează la construirea pinzelor 
subțiri de forme dinainte precizate. De 
asemenea, maşina a rezolvat ecuaţii dife- 
renţiale, a făcut prelucrări de rezultate 
statistice si a efectuat toate calculele 
pentru compensarea triangulaţiei regiunii 
Cluj. Recent mașina DACICC-1 — amin- 
tim că viteza de lucru e de 2 000 de operaţii 
pe secundă — a executat un program de 
diagnosticare. 

— Am auzit vorbindu-se de o reali- 

zare și mai recentă a institutului dv. 

— Într-adevăr. Un aparat de citire a ben- 
zilor perforate cu ajutorul cărora se intro- 
duce programul în maşină. Acest aparat 
«citește» cu o viteză de 1000 de semne 
pe secundă. 

— Proiecte, perspective, intenții? 

— Proiectul de Directive ale Congresu- 
lui al IV-lea al P.M.R. constituie un pro- 
gram însuflețitor si pentru cercetătorii 
institutului nostru. Asa cum se subliniază 
în proiect, cercetarea trebuie strins legată 
de cerințele practicii. Printre temele de 


cercetare pe care le avem în vedere într-o 
perspectivă apropiată vom menționa, în 
primul rînd, perfecționarea mașinii DA- 
CICC-1. Intenționăm, de asemenea, să 
construim o nouă maşină foarte rapidă, 
cu scopul de a o utiliza în activitatea de 
conducere automată şi planificare opti- 
mală, care în următorii ani se va impune 
în economia noastră naţională. În același 
timp vom continua cercetările noastre din 
domeniul teoriei aproximării funcţiilor. 

— Ceea ce va duce cu siguranță la 
apariția unor nașini electronice și, 
din nou, la perfecționarea lor. 

— Ar fi de dorit. De altfel, aș ține să 
subliniez că la Institutul de calcul din 
Cluj, de la înființarea lui chiar, s-a avut 
în vedere legarea teoriei de practică, lega- 
rea ştiinţei de viață, la nivelul celor mai 
subtile și al celor mai adinci cercetări 
matematice. Problemele de calcul pe care 
practica le ridică azi necesită o tratare 
matematică multilaterală. De aceea consi- 
derăm că între cercetarea teoretică si 
aplicaţiile studiate pînă la ultimele calcule 
există o legătură indestructibilă. 

— Fiind o revistă care se adresează 
în primul rînd tineretului, v-am soli- 
cita citeva cuvinte despre profilul 
viitorului matematician. 

— Ne străduim să creștem un tineret 

entuziast, însufleţit de sarcinile puse de 
partid în fața cercetării științifice, un tine- 

ret pasionat de descoperirea a tot ce e 

nou în matematică, un tineret dornic de 

a utiliza știința pentru progresul omenirii. 

De aici se desprinde și trăsătura funda- 

mentală pe care trebuie să o aibă tînărul 

cercetător. 

— Stim că ati avut prilejul să parti- 
cipați la diferite manifestări știin- 
țifice de peste hotare. Citeva im- 
presii... 

— M-am bucurat peste tot de o primire 

deosebit de călduroasă din partea mate- 

maticienilor străini. Am avut prilejul să 
constat că cercetările noastre sint urmă- 
rite cu un real interes. Este unanim recu- 
noscut că cercetările noastre în domeniile 
noi ale matematicii sînt de o foarte înaltă 
valoare. Acest lucru a fost subliniat și 
de specialiștii străini care au participat 
în număr destul de însemnat la colocviile 
noastre de analiză numerică organizate 
de Institutul de calcul din Cluj în anii 
196C și 1963. 

— Se mai îndoiește azi cineva că 
proaucția agricolă se bazează pe 
folosirea rațională a solului, princi- 
palul mijloc de producție în agricul- 
tură? Se mai îndoiește azi cineva 
de necesitatea dublării și chiar tri- 
plării într-un răstimp record, două 
sau trei decenii, a producției agri- 
cole, dezvoltare impusă inerent de 
creșterea populației? Soluțiile cer 
mai mult ca oricind competența 
specialiştilor. Si e firesc. Zonarea 
producției agricole, organizarea te- 
ritoriului și introducerea agrotehni- 
cii diferenţiale, extinderea culturi- 
lor irigate, ameliorarea mlaștinilor 
și sărăturilor, ameliorarea terenuri- 
lor degradate sau erodate, chimiza- 
rea și mecanizarea agriculturii cer 
o temeinică cunoaștere a solurilor 
țării şi îndeosebi a proceselor de 
nai mere a acestora. 

n proiectul de Directive ale Con- 
gresului al IV-lea al P.M.R. se arată 
că «Pentru a se obține creșterea 
prevăzută a producției și o mai 
'mare stabilitate a recoltelor, se vor 
executa porta lucràri de hidro- 
` amelioratii. În anii 1966—1970 se va 
amenaja pentru irigaţii o suprafață 
de circa 400 000 ha, încît la sfirsitul 
perioadei să se ajungă la o suprafață 
irigată de peste 600 000 ha». 
Pornind de la aceste mari sarcini și 
prima întrebare adresată academi- 
cianului Grigore Obrejanu, șeful 
secției de pedologie a Institutului 
central de cercetări agricole: V-am 
ruga să ne precizați citeva dintre 
direcțiile principale de cercetare din 
ultimii ani în domeniul științei solu- 
lui și măsura în care aceste cerce- 
tări au influențat practica agricolă. 

— Amenajarea și exploatarea noilor sis- 

teme de irigație, proiectarea şi executarea 
îndiguirilor din zonele cu condiţii de sali- 
nizare si reamenajarea unor sisteme de 
irigaţii a căror soluri s-au degradat în 
trecut ca urmare a salinizării lor secun- 
dare, cum sint cele din incintele îndiguite 
din lunca Dunării, au determinat secția 
de pedologie a institutului nostru de cer- 
cetări să acorde o atenţie deosebită cerce- 
tărilor referitoare la prevenirea și comba- 
terea  salinizării secundare a solului. 


Studiile efectuate în unele incinte îndiguite 
din lunca Dunării şi în mai multe sisteme 
de irigații din țara noastră au permis să se 
stabilească condiţiile naturale ale apariţiei 
acestor procese, cauzele antropogene care 
favorizează degradarea solurilor, mecanis- 
mul intim prin care are loc procesul de 
salinizare secundară, precum şi măsurile 
de prevedere si combatere a acestei sali- 
nizări în vederea creşterii continue a capa- 
cității lor de producție. Aplicind aceste 
metode de prevenire şi combatere a sali- 
nizării secundare a solului, fertilitatea te- 

renurilor îndiguite în lunca Dunării și a 

celor ce se vor iriga pe terasă așa cum 

se arată în proiectul de Directive, în 
viitor va crește continuu, permițind obti- 
nerea unor producţii agricole din ce în 

ce mai mari si stabile. . 

— Se pare că lucrările de îndiguire și 
desecare din lunca Dunării si a 
altor rîuri interioare, care la sfîrşitul 
perioadei vor apăra o suprafață de 
cca. 1,5 milioane ha, constituie o 
preocupare mai mult decit «teore- 
tică» pentru cercetătorii institutului. 

—E şi firesc. Orice cercetare teoretică 
se încheie cu stabilirea măsurilor hidro- 
ameliorative, culturale și agrochimice ce 
trebuie luate pentru menținerea fertilităţii 
solurilor aluviale, precum si pentru 
ameliorarea și ridicarea fertilității solurilor 
neproductive și a celor slab productive 
existente în zonele respective. 

— Revistele de specialitate au acordat 

în ultima vreme un spațiu foarte 
larg dezbaterii problemelor legate 
de chimia solului. Întrebarea noas- 
tră, pornind de la acest fapt, se va 
referi la posibilitățile de creștere a 
fertilității solurilor din țara noastră 
ca urmare a caracterizării chimice a 
tipurilor genetice, domeniu în care 
institutul dv. a avut un rol 
mportant. 

— Într-adevăr, cercetările efectuate de 
colectivul secţiei în acest domeniu au ur- 
mărit caracterizarea condiţiilor de acidi- 
tate a solurilor podzolice şi podzolite din 
principalele zone ale ţării, precum şi efec- 
tul amendamentelor, al îngrășămintelor şi 
al unor lucrări asupra recoltelor si a pro- 
prietăţilor chimice şi fizice ale solului. 
Astfel, prin aplicarea amendamentelor 
calcaroase și a îngrășămintelor pe solurile 
acide din zona de pădure a ţării, producţia 
agricolă poate fi sporită de citeva ori. 
Cercetările efectuate s-au axat pe stabili- 
rea dozelor si a formelor de amendamente 
aplicate, pe studiul efectului lor asupra 
îmbunătăţirii solurilor acide, pe cercetarea 
efectelor secundare ale acestora în sol în 
vederea corectării lor. 

— Să trecem de la cercetări la... cerce- 
tători și la eventualele «amenda- 
mente» necesare perfecționării lor. 

— Secţia noastră este tinără nu numai 
prin virsta ei, ca unitate de cercetare, ci 
şi prin virsta colaboratorilor: majoritatea 
lor n-au depășit 40 de ani, iar printre aceștia 
s-au format cîțiva cercetători de valoare. 
Tinerii cercetători trebuie să posede te- 
meinice cunoștințe de specialitate si să 
fie animați de dorința de a obţine rezul- 
tate de valoare. În actuala etapă, succesul 
muncii de cercetare depinde de o perfectă 
cunoaștere a realizărilor obţinute pe plan 
mondial si de capacitatea de a dezvolta 
cercetările, pe acest fond de cunoștințe 
în condiţiile concrete ale țării noastre. 

— «Amendamentele» însă... 

— Să continue frumoasele tradiţii ale 
promotorilor pedologiei românești, al că- 
ror reprezentant strălucit a fost savantul 
Gh. Munteanu-Murgoci. Activitatea sa de 
fondator al pedologiei româneşti s-a îm- 
binat cu cea de organizare a unei asociaţii 
internaţionale de știință a solului, asociația 
reunind azi specialiști din întreaga lume. 
Prestigiul pe plan mondial al pedologiei 
românești a făcut ca această asociaţie să 
țină cel de-al VIll-lea Congres în capitala 
țării noastre. Congresul, desfăşurat anul 
trecut,s-a bucurat de un succes desăvirșit 
si a prilejuit o nouă afirmare de prestigiu 
a științei românești. Cercetătorii tineri sînt 
chemaţi şi în acest domeniu să contribuie 
și să dezvolte prestigiul cîştigat de îna- 


intaşi. 

interviu 
academicianul 
C. |. SIMIONESCU 


=E unanim apreciat că științele chi- 
mice au realizat în secolul nostru 
un salt spectaculos concretizat 
printr-un mare avînt al industriei 
chimice, al chimizării producției și, 

în general, prin accelerarea progre- 
sului tehnic contemporan. În tara 
noastră, industria chimică a fost în 
centrul atenției conducerii de partid 

și de stat și i se acordă în continu- 
are, așa cum se arată în proiectul de 
Directive, un loc deosebit de impor- 
tant în dezvoltarea economiei noas- 

tre socialiste. În 1970 producţia aces- 

tei ramuri industriale va fi de 2,3 ori 
mai mare decît în 1965. Îngrășămin- 
tele chimice, fibrele artificiale, cau- 
ciucul sintetic, o întreagă gamă de 
detergenți, biostimulatori, antibio- 
tice,vitamine și substanţe de sinteză 
sugerează fie şi prin simpla enume- 
rare vastul domeniu de activitate. 
Avind în vedere realizările ţării 
noastre în toate aceste domenii, 
v-am ruga să ne vorbiți de contri- 
butia chimiștilor de la Filiala Aca- 
demiei din lași la studierea, cerce- 
tarea și corelarea continuă a preocu- 
părilor lor științifice cu sarcinile ei 
imediate în producţia industrială. 

— Ştiinţele chimice se dezvoltă la lași 
într-un climat prielnic — propriu şcolilor 
științifice de bogată tradiție. De fapt, noi 
prelungim și îmbogăţțim astăzi, în substan- 
tá, ceea ce în trecut un grup de înaintași 
tenaci, pricepuţi si patrioţi, înfruntind con- 
diţiile cu totul improprii progresului știin- 
tei, au reușit să întemeieze. La lași s-au 
scris de către P. Poni primele pagini și 
cele mai greu de scris ale începuturilor 
chimiei românești. Realizările sale, ale 
colaboratorilor și elevilor formează baza, 
punctul de plecare pentru activitatea noas- 
tră actuală. Bineînţeles, chimia celei de-a 
doua jumătăți a secolului al XX-lea se 
deosebește îndeajuns de mult de cea din 
vremea înaintaşilor noştri, atit prin obiec- 
tive și realizări, cît si prin concepţie si 


metodă. De asemenea, condiţiile oferite 
astăzi chimiștilor noștri nu suferă compa- 
ratie cu cele din trecut. 

Din chimia clasică s-au desprins, au 
apărut ramuri noi, de mare fecunditate ce 
se dezvoltă rapid, pe care, de sigur, nu 
le-au cunoscut și cultivat creatorii școlii 
românești de chimie. 

A îmbogăţi şi prelungi o tradiţie, fi- 
reşte, nu înseamnă promovarea rigidă a 
ceea ce s-a moștenit de la clasici, ci, fără 
a subestima domeniul clasic, înseamnă a 
aborda direcţii noi, a privi spre acele avan- 
posturi ale chimiei care deschid noi breșe 
în tainele naturii. Alături de biochimie, 
chimia macromoleculară îndeplinește cu 
siguranță acest rol, putîndu-se prevedea 
de pe acum că ea va reuși să slujească 
tehnicii moderne cu noi produse sintetice, 
ale căror proprietăţi vor depăși pe ale 
celor din natură și că o ramură a sa, bio- 
chimia macromoleculară, ne va introduce 
mereu mai adinc în dezlegarea tainelor 
vieţii. 

— Ne-aţi anticipat în felul acesta în- 
trebarea următoare privind succe- 
sele chimiei macromoleculare. 

— Prevederile din proiectul de Directive 
ale Congresului al IV-lea al P.M.R. tra- 
sează sarcini sporite industriei chimice și, 
implicit, cercetării științifice din acest do- 
meniu. Creşterile în 1970 față de 1965 de 
2,2—2,6 ori a producţiei de fire şi fibre 
chimice,de 2—2,3 ori a maselor plastice si 
răşinilor sintetice etc. nu pot avea loc fără 
aplicarea în producţie a rezultatelor cerce- 
tării ştiinţifice. Chimia macromoleculară 
este domeniul spre care împreună cu un 
număr de colaboratori ne-am îndreptat 
eforturile în ultimele două decenii şi care 
ne-au oferit front larg de activitate şi de- 
pline satisfacţii. O direcţie de cercetare, 
cea a macromoleculelor naturale ne-a 
condus la realizarea unei lucrări: «Chimia 
lemnului în R.P.R.», apărută de curind în 
Editura Academiei R.P.R., precum și la o 
serie de concluzii originale de pe urma 
studiului unor tumori vegetale. Această 
ultimă temă ni se pare de un real interes 
pentru știință si practică, antrenantă ca 
perspectivă. 

În sfîrşit, în acelaşi cadru de preocupări, 
am terminat de curînd lucrarea «Chimia 
stufului», care urmează să apară în Edi- 
tura tehnică și care prezintă condensat 
toate realizările românești din acest do- 
meniu. i 

Altă direcție de cercetare priveşte 
macromoleculele sintetice (polimeri); 
în cadrul acesteia urmărim, pe de o parte, 
procesele noi în sinteză, iar pe de altă 
parte, grefarea polimerilor sintetici pe 
macromoleculele suport, în special celu- 
loză și derivați. 

— Poate ati dori să insistați asupra 
problemelor acestui domeniu atit 
de pasionant: al grefpolimerilor. 

— Modificarea produșilor macromolecu- 

lari prin procese de grefare, deși încă la 
început si cu puţine aplicaţii, promite să 
realizeze în final, printr-o dirijare presta- 
bilită a reacţiilor, o îmbinare a proprietă- 
ților macromoleculei suport cu ale poli- 
merului grefat, ale produsului natural cu 
cel de sinteză. 

Este şi acesta un domeniu de avangardă 
în chimia polimerilor, iar rezultatele prac- 
ticii, cu siguranţă, nu vor întirzia să se 
facă simţite. 

Activitatea noastră științifică, a cărei 
problematică am schițat-o cu totul sumar, 
omițind preocupările din istoria chimiei și 
filozofia ştiinţelor naturii, este substanţial 
sprijinită și încurajată de regimul nostru 
democrat-popular. Ea a primit un nou 
imbold la recenta întîlnire a conducători- 
lor noştri de partid şi de stat cu oameni 
de ştiinţă, întilnire la care tovarășul Ni- 
colae Ceauşescu, prim-secretar al C.C: 
al P.M.R., sublinia importanța deosebită 
a cercetării ştiinţifice proprii pentru opera 
de construcție și progresul continuu al 
patriei noastre. 


academicianul 
GR. MOISIL 


— Dezvoltarea actuală a tehnicii și 
matematicii este urmarea firească 
a faptului că necesitatea progresului 
tehnic a impulsionat crearea sau 
adincirea unor metode sau ramuri 
ale matematicii, iar existența instru- 
mentului matematic a deschis dru- 
mul perfecționării raționale a teh- 
nicii. 

Un astfel de exemplu îl reprezintă 
faptul că astăzi o serie de mijloace 
tehnice, ca centrale telefonice, cal- 
culatoare electronice, sisteme auto- 
mate care aplică sisteme cu relee și 
contacte sau, cum se mai spune, au 
acțiune discontinuă (discretă) cu 
răspunsuri da sau nu (adică contact 
închis și contact deschis), sint ana- 
lizate cu ajutorul unui instrument 
matematic specific, teoria matema- 
tică a circuitelor cu contacte și 
relee, parte a algebrei logicii. Şcoala 
românească condusă de acad. Gr. 
Moisil e unanim recunoscută peste 
hotare, fiind una dintre cele mai 
valoroase din lume. 

Ținind seama de cele de mai sus, 
ne-am adresat acad. Gr. Moisil spre 
a-l ruga să ne comunice ce probleme 
din acest domeniu formează obiec- 
tul activităţii sale în prezent. 

— Rezultatul cel mai interesant la care 
am ajuns în ultima vreme priveşte teoria 
generală a funcţionării schemelor cu con- 
tacte și relee. În elaborarea acestei teorii 
se ține seama că în realitate funcționarea 
unui releu este tripozițională. În una din 
poziții (poziţia de repaus) contactele nor- 
mal închise sint închise; în altă poziție 
(poziția acționată), contactele normal în- 
chise sint deschise, iar cele normal des- 
chise sint închise. Pentru a treia poziţie, 
poziția intermediară, toate contactele sint 
deschise. Pină acum s-a neglijat existența 
acestei poziţii intermediare. Pentru a se 
putea dezvolta studiul acestei probleme 
a fost nevoie să utilizeze algebrele 
Lukasiewicz pe care le-am studiat 
din punci de vedere algebric acum 25 
de ani. 

— Ce avantaje prezintă analiza pozi- 

ției intermediare în cadrul teoriei 


circuitelor electrice cu contacte și 
relee. 


— Neglijarea acestei a treia poziţii, sta- 
rea intermediară făcea ca teoria aşa cum 
era dezvoltată să nu corespundă funcţio- 
nării reale. De acest lucru se prevalau 
mulți proiectanți atunci cînd negau inte- 
resul teoriei algebrice automatelor. Teoria 
elaborată de noi sper că va satisface pe 
tehnicieni. 

— Teoria circuitelor cu contacte și 
relee are printre altele caracteristica 
interesantă că instrumentul mate- 
matic reflectă foarte intuitiv jocul 
de situaţii al contactelor și releelor 
în sistemul de ansamblu. Ce rezul- 
tate s-au obținut în ultimul timp în 
această direcție? 

— Eu, împreună cu colaboratorii mei, am 

abordat studiul circuitelor cu contacte și 


relee, ținind seama de faptul că contactele. 


unui releu se acționează unul cîte unul și 
ca atare descrierea matematică a fenome- 
nului introduce logici cu mai multe valori. 
Teoria algebrică a fost elaborată şi acum 
lucrăm la dezvoltarea consecinţelor pen- 
tru aplicaţiile ei la circuitele electrice şi 
electronice. 

— Care credeți că ar fi în ultima vreme 
cercetările matematice care ar tre- 
bui subliniate? 

— Acum se lucrează în aceste domenii 
într-un ritm foarte viu și de un număr 
mare de cercetători. Ar fi greu ca dintre 
numeroasele lucrări de mare valoare făcute 
în țară și în străinătate în domeniul de 
care mă ocup să aleg una singură. Cred 
totuși că un eveniment important a fost 
dezvoltarea teoriei grafurilor în legătură 
cu problemele de economie și planificare. 
De asemenea, cred că dezvoltarea mo- 
dernă a mecanicii corpurilor solide defor- 
mabile, în care şi cercetătorii de la noi 
și-au adus contribuţiile lor, are mari per- 
spective de viitor. Pe de altă parte, teoria 
categoriilor si teoria distribuţiilor, impor- 
tante domenii ale matematicii abstracte, 
au început să aibă importanţă în domeniul 
ingineresc... 

— Ce opinie aveţi în legătură cu modul 
în care cercetările matematice sint 
sprijinite si apreciate în țara 
noastră? 

— Partidul Muncitoresc Român și guver- 

nul țării noastre au afirmat pentru totdea- 
una importanţa pe care o acordă cercetă- 
rilor matematice. Recentul proiect de 
Directive ale Congresului al IV-lea vine 
și confirmă încă o dată acest fapt. lată de 
ce talentele matematice ale tinerilor fii ai 
poporului nostru s-au putut dezvolta as- 
tăzi; graţie sprijinului dat de partid şi gu- 
vern, știința noastră, ai cărei pionieri au 
fost Spiru Haret, D. Pompeiu, George 

Titeica, Traian Lalescu, Alexandru Myller 

și alții, are astăzi o generaţie de tineri 

cercetători care peste tot locul fac fala 
țării noastre. 

— Cum sint apreciate lucrările mate- 
maticienilor noștri peste hotare? 

— Precum v-am spus, știința noastră a 
fost întotdeauna apreciată pe plan inter- 
naţional. Încă de acum 40 de ani Pompeiu 
și Țiţeica au tinut lecții la Universitatea 
din Paris. Această tradiţie a continuat și 
astăzi; tinerii noștri cercetători sint soli- 
citați să publice cercetările lor în volume, 
pe care le editează marile edituri străine 
și sint invitați să le expună în cele mai 
vestite centre matematice din lume. În 
acest sens trebuie subliniat că în mo- 
mentul de față sînt angajate 14 volume 
pentru a apărea în marile edituri de peste 
hotare. 

— Ce părere aveţi despre raportul 
între dezvoltarea cercetării funda- 
mentale si a celei aplicate? 

— Nu cred că este deosebire între cerce- 

tarea fundamentală si aplicaţiile ei. Pro- 
blema e învechită. In momentul de faţă, 
toată matematica se aplică și întreprinde- 
rile tehnice si economice au nevoie să 
aplice toate capitolele matematicii. Cu 
alte cuvinte, eu nu cred că este o deose- 
bire între matematica pură şi cea aplicată, 
dar, bine înţeles, fiecare dintre cercetă- 
tori isi îndeplinește sarcina lui care nu este 
gen ° mică parte din activitatea mate- 
matică. 


Interviu realizat 
de ing DOREL DORIAN 


Avind creată o excep- 
țională bază materială și 
animați de dorinţa de a 
contribui din plin la în- 
florirea patriei socialiste, 
oamenii de ştiinţă din 
țara noastră  întimpină 
Congresul al IV-lea al 
P.M.R cu noi și impor- 
tante succese în activi- 
tatea lor de cercetare. 


transforma 


e FOTOREZISTENȚE, TERMISTORI, DIODE TUNEL 
+ DISPOZITIVE MINIATURIZATE 
+ TUBURI CU CATOD RECE LA NIVEL MONDIAL 


Dintre ramurile fizicii care în ultima vreme au căpătat o impe- 
tuoasă dezvoltare, găsindu-și și numeroase aplicaţii practice, este 
în special domeniul corpului solid. Legăturile dintre dezvoltarea fizicii 
solidului și producţie sint multiple si ele se realizează prin canalul 
tehnicii moderne. Descoperirile in acest domeniu au condus astfel la 
o transformare radicală a tehnicii moderne în unele din ramurile ei 
principale: în telecomunicaţii şi în special în automatică. 


n secolul nostru, în special în ultimele 

decenii, cercetarea științifică a căpătat 

o extraordinară dezvoltare și se lăr- 
gește pe zi ce trece. Se poate spune cu 
certitudine că ştiinţa ocupă în prezent 
un loc de o covirșitoare importanță în 
viața societății contemporane. Prin mul- 
tiplele şi importantele ei aplicații, ea 
schimbă radical peisajul vieții societăţii 
de azi, rapida succesiune a numeroaselor 
şi  neaşteptatelor descoperiri ştiinţifice 
accelerează mersul istoriei, accelerează 
evoluția societății umane, știința devenind 
o forță nemijlocită de producție. Pornind 
de la aceste. premise, recentul proiect de 
Directive ale Congresului al IV-lea al PM.R. 
acordă o atenție deosebită dezvoltării 
ştiinţei si tehnicii, promovării tehnicii 
avansate, dezvoltării cercetărilor funda- 
mentale si a celor aplicative, stringerii legă- 
turii științei cu practica construcției so- 
cialiste. 

Introducerea în producţie a tot ce a fost 
realiza pe linia progresului tennic-știin- 
tific, stimularea cercetărilor care deschid 
noi posibilități in dezvoltarea forțelor de 
producție, dezvoltarea lucrărilor experi- 
mentale etc. sint sarcini de o deosebită 
importanță trasate oamenilor de știință 
de către partid. 

Sarcini de mare răspundere revin si 
oamenilor de știință din domeniul fizicii, 
aceasta pentru că fizica are în prezent un 


rol deosebit de important în ştiinţa, ea 
avind un rol conducător în științele con- 
temporane ale naturii. 

Domenii nebănuite de cercetare se des- 
chid cercetătorilor, mai ales acolo unde 
condițiile fizice sint considerate în prezent 
extreme, cum sint temperaturi înalte si 
joase, presiuni mari şi reduse, cimpuri 
electrice şi magnetice foarte puternice, 
energii foarte mari şi foarte mici, fenomene 
studiate în timp foarte lung sau extrem de 
scurt şi multe altele. În ultimele decenii, 
fizica s-a transformat dintr-o «ştiinţă pură», 
cum i se mai spunea chiar între cele două 
războaie mondiale, într-o disciplină cu 
nenumărate legături nemijlocite cu prac- 
tica. Au început să fie astfel valorificate 
la un nivel superior rezultatele obținute 
în termofizică, electronică fizică, fizica 
solidului etc. şi să se creeze noi direcții 
ale tehnicii cu totul inexistente cu citva 
timp în urmă. 

În cadrul Institutului de fizică Bucureşti, 
lucrările de cercetare în domeniul fizicii 
stării solide s-au inițiat cu cîțiva ani în 
urmă, dezvoltindu-se într-un ritm acce- 
lerat mai ales după Congresul al III-lea 
al partidului, care a atras atenţia asupra 
necesității de a lărgi investigarea științi- 
fică în fizica semiconductorilor. 

Se ştie că dispozitivele cu semi- 
conductori, de exemplu, tranzistorii, dio- 
dele etc., joacă un rol foarte mare în elec- 


tronică, substituind foarte des lămpile 
electronice de radio care, după cum se 
cunoaște, sint de dimensiuni mari şi au 
o viață mai scurtă. Avind în vedere acest 
lucru, în institutul nostru s-a lucrat în 
mai multe colective la nenumăratele pro- 
bleme pe care le ridică semiconductori. 
S-au studiat astfel o serie de metode de 
obținere a unor materiale semiconductoare 
noi, mai bune în multe privinţe decit cele 
clasice, așa-numiții semiconductori com- 
puși. In urma cercetărilor efectuate s-au 
obținut dendrite din germaniu. Acestea 
sint lamele din materiale semiconductoare 
care prin forma si dimensiunile lor, precum 
și prin proprietățile lor, permit obținerea 
de dispozitive semiconductoare prin ope- 
rații şi muncă mult mai redusă decit 
în mod obișnuit, bineînţeles acest lucru 
va permite multe avantaje economiei 
noastre. S-a realizat, de asemenea, si un 
alt tip de dispozitive semiconductoare, şi 
anume termorezistențele sau cum se mai 
numesc termistorii. Ele sint făcute din 
materiale semiconductoare cu o sensi- 
bilitate foarte mare la variațiile de tempe- 
ratură şi pot fi folosite cu succes la măsu- 
rarea şi reglarea centralizată şi de la dis- 
tanță a temperaturilor, la semnalarea in- 
cendiilor, ca şi la controlul tehnic al ma- 
şinilor şi mecanismelor, la compensarea 
termică a unei serii de elemente ale rețelei 
electrice, la măsurarea de la distanța a 
vidului, la măsurarea vitezelor de curgere 
a lichidelor si gazelor etc. Aceste dispozi- 
tive au intrat în producție la I.P.RS. 
Băneasa si vor cunoaște în continuare o 
mare dezvoltare. 

Un alt domeniu de cercetare în plină 
dezvoltare este tehnica obținerii straturilor 
subțiri, care prezintă un deosebit interes 
teoretic si practic. În funcţie de viteza de 
evaporare și de temperatura suportului pe 
care se evaporă, aceste straturi subțiri 
pot să fie cristaline sau amorfe. Straturile 
amorfe constituie un domeniu ştiinţific 
de studii asupra structurii intime a corpu- 
rilor solide, studii dezvoltate în țara noastră 
cu succes şi în urma cărora s-au obținut 
unele concluzii teoretice interesante asu- 


- tehnica 2 


Acad. prof. L E BĂDĂRĂU 
directorul Institutului de fizică 
al Academiei R.P.R. 


e CONVERTIZORUL TERMOIONIC 
e DESCĂRCĂRILE ÎN SCÎNTEIE ȘI CHIMIE 
+ FERITELE ȘI MEMORIILE MAGNETICE 


pra transformării fazelor lichide in faze 
solide. La inceput, preocupările s-au axat 
mai mult pe studiul straturilor obținute 
prin evaporarea metalelor. Studiile între- 
prinse au adus contribuţii importante in ce 
priveşte explicarea apariției de proprietăți 
semiconductoare la straturile obținute prin 
depunerea în vid a unor metale pe suporţi 
răciți (la temperatura azotului lichid 
—189C) cu viteze mici de depunere. 

În ultimii ani s-au început şi cercetări 
multilaterale cu privire la proprietățile 
fizice ale straturilor semiconductoare. 
Foarte important în acest caz este faptul 
că straturile obținute prin evaporarea unor 
semiconductori ca germaniul sau siliciul 
pe suporţi de sticlă sau cuarț, la tempera- 
tura camerei, sint amorfe şi au, de ase- 
menea, proprietăți semiconductoare. Deci, 
pe această cale, se pot obține tipuri de 
semiconductori cu proprietăți diferite de 
acelea ale materialelor din care au fost 
obținute. Cercetările efectuate pină în 
prezent, în special la straturi de germaniu, 
au dus la obținerea unor rezultate foarte 
interesante; să menţionăm în special fap- 
tul că se pot fabrica joncțiuni formate cu 
straturi de germaniu şi monocristalele de 
germaniu si siliciu, cu proprietăţi de 
redresare foarte bune, comparabile cu 
acelea ale joncțiunilor cu material masiv. 
În cadrul laboratorului de straturi subțiri 
s-a pus la punct şi metoda de producere 
a fotorezistențelor din sulfură de plumb 
sensibile în infraroşu. Ele pot fi folosite 
în diferite fabrici şi uzine la automatizarea 
proceselor de producție. 

Mai precis, cu ajutorul fotorezistenţelor 
se pot automatiza procesele de numărare 
a produselor pe banda de producţie, se 
poate regia funcţionarea aparaturii de 
laminare la cald, pot fi efectuate controlul 
nivelelor lichide, sortarea automată a pro- 
duselor, reglarea temperaturii etc. 

La noi în ţară aceste fotorezistențe au 
fost utilizate la automatizarea laminorului 
de la Roman. Mai mult decit atit, dispoziti- 
vele pe bază de semiconductori amintite 
pină acum au fost puse la dispoziția si 
altor întreprinderi şi instituții, printre care 

se numără Combinatul metalurgic Reşiţa, 
Întreprinderea de carotaj Ploiești, Institu- 
tul de cercetări electrotehnice și Consiliul 
Superior al Agriculturii. 

In momentul de față în institut, pe lingă 
fotorezistenţe. termistori, diode-tunel se 
lucrează intens si la obținerea de micro- 
circuite bidimensionale. După cum arată 
numele «micro», într-un volum extrem 
de mic pot fi incluse mii de dispozitive, 

ca, de exemplu: capacități, rezistențe 
electrice, tranzistori, încit nu este de 
mirare că se pot obține într-un volum 
mult mai mic decit un degetar sute de 
mii de astfel de elemente. În acest do- 
meniu este bine de ştiut că în Japonia s-a 
construit cu ajutorul unor astfel de dispo- 
zitive miniaturizate un televizor cit un 
ceas de mină. Costul redus al acestora 
dă posibilitatea ca în cazul unei defecţiuni 
la unul dintre circuite, acesta să fie schim- 
bat în intregime, ceea ce reduce şi timpul 
de detectare a locului unde s-a produs 
defecțiunea şi timpul de înlocuire. Cerce- 
tătorii noştri muncind cu intensitate au 
realizat pină în prezent o serie de capaci- 
tăți de rezistențe miniaturizate care intră 
în producție. 

La Institutul de fizică s-au mai întreprins, 
de asemenea, şi alte cercetări legate direct 
de producţie. Astfel, în laboratorul de raze 
X s-au realizat determinarea conținutului 
de cenuşă a unor cărbuni româneşti pentru 
Combinatul carbonifer Valea Jiului şi 
studiul texturii straturilor de siliciu nece- 
sar la redresori pentru Uzinele «Electro- 
magnetica», precum si alte teme. 

În urma unor cercetări susținute, fizi- 
cienii au realizat si primele tuburi româ- 
neşti cu catod rece, avind performanţe 
comparabile cu cele de nivel mondial. De 
asemenea, studiul descărcărilor luminoase 
de înaltă frecvență şi în scinteie de metan 
și butan si in amestecuri ale acestora cu 
brom, oxigen si aer, a permis, pe baza 
datelor de analiză chimică şi analiză spec- 
trală, să se obțină rezultate privind pro- 
cesele de disociere si sinteză, care au loc 
în zona de descărcare. Datorită interesului 
pe care îl prezintă unele produse de mare 
importanță pentru industrie, a fost stu- 
diată transformarea metanului si a buta- 


nului în descărcările menționate, obținin- 
du-se acetilenă, aldehidă formică, ciclo- 
pentadienă, polimer (CH)n etc. 

Printre cele mai noi preocupări ale fizi- 
cienilor în întreaga lume, avind în vedere 
cerințele mereu crescinde de energie elec- 
trică, este transformarea energiei termice 
în energie electrică fără turbine, fără di- 
namuri, cu ajutorul convertizorilor termo- 
ionici cu vapori de cesiu. Institutul de 
fizică din Bucureşti a abordat şi el această 
problemă de mare actualitate științifică şi 
economică. După cite se știe, un conver- 
tizor termoionic este un dispozitiv pentru 
transformarea căldurii în electricitate, fe- 
nomen care a fost observat pentru prima 
oară acum 80 de ani de Edison la o lampă 
cu filament incandescent (de cărbune). 

Electronii emişi din. catodul incandescent 
pot fi colecționați pe un anod rece. Pentru 
a putea colecta întreaga cantitate de elec- 
troni emiși, este nevoie de 2 elemente: 
1 — între cei 2 electrozi să se stabilească 
o tensiune electrică și 2 — să fie învinsă 
așa-numita barieră de potenţial care e pri- 
cinuită de faptul că electronii ce se găsesc 
între cei doi electrozi împiedică ieşirea 
altor electroni din catod prin respingerea 
coulombiană. 

Prima condiţie se realizează prin faptul 
că electrozii fiind din diverse materiale se 

stabileşte de la sine o diferență de poten- 
tial de contact care este necesară pentru 
ducerea electronilor de la catod la anod. 

A doua condiție poate fi realizată prin 
introducerea în spațiu între electrozi a 
ionilor pozitivi, care neutralizează parțial 
sau total sarcina electronilor dintre elec- 
trozi si anulează bariera de potențial a 
acestor electroni, ușurind ieşirea lor. 

În |.F.B. se cercetează sub diverse aspecte 
tocmai condițiile formării acestor ioni pozi- 
tivi necesari, prin introducerea vaporilor 
de cesiu, care se ionizează prin contact cu 
catodul incandescent, fie prin alte mijloace, 
reducind în felul acesta efectul vătămător 
al sarcinilor negative, mărind astfel randa- 
mentul. Un astfel de dispozitiv se numeşte 
un convertizor termoionic şi, în particular, 
diodă cu plasmă. 

Evident, un astfel de dispozitiv prezintă 
interes pentru energetică, deoarece cu 
ajutorul lui se poate transforma căldura 
direct în curent electric cu un randament 
pînă la 60%. 

Efortul fizicienilor care lucrează în acest 
domeniu este de a ridica tot mai mult 
randamentul obținut pină acum. 

Tot în domeniul gazelor ionizate, în 
anul trecut, s-a obținut, cum am spus mai 
inainte, o frumoasă realizare, şi anume 
lampa cu catod rece. 


Această lampă în mai multe privințe 
poate să substituie lămpile electronice 
radio, ca si tranzistorii — ea fiind mult mai 
mică, mai rezistentă şi foarte ieftină. 
Astfel de lămpi se fabrică acum în multe 
țări si sint foarte folositoare pentru auto- 
matizare, care aduce industriei economii 
considerabile. 

Un mare interes ştiinţific şi tehnic pre- 
zintă proprietățile magnetice ale corpului 
solid, ale cărui aplicaţii cunosc o uriașă 
arie de. răspindire, însoțind pas cu pas 
tehnica bazată pe electricitate în progresul 
ei extrem de rapid. Cea mai mare reali- 
zare insă în acest domeniu o constituie 
feritele, care prezintă avantaje mari, radi- 
cale față de materialele feromagnetice 
metalice. În aparatajul radio se realizează 
cu miezuri de ferite bobinele, antenele 
portabile etc. Și în aparatajul de televizoare 
se realizează în prezent din ferite un număr 
însemnat de componente ca: antene şi 
bobine. La mașinile electronice de calcul 
din miezuri magnetice de ferite se reali- 
zează memoriile magnetice. 

La Institutul de fizică al Academiei R.P.R. 
s-au obținut rezultate noi în studiul co- 
relației dintre proprietățile electrice si 
ordonarea magnetică din ferite a preparării 
monocristalelor de ferite şi al studiului 
structurii magnetice (domenii de magne- 
tizare spontană) a acestor materiale. În 
prezent se fac cercetări intense și în dome- 
niul unor forme de magnetism ordonat 
descoperite mai recent, antiferomagnetis- 
mul si metamagnetismul. 

Realizări deosebit de importante, ca 
cercetare fundamentală cit și ca aplicații, 
s-au obținut și in domeniul opticii şi 
spectroscopiei. Multe dintre aceste cerce- 
tări au aplicaţii directe în practică. Astfel, 
studiile de difuzie a luminii în soluții de 
macromolecule au permis stabilirea greu- 
tății moleculare si a omogenității în com- 
poziție a unor mase plastice produse de 
industria noastră. Trebuie, de asemenea, 
menționată realizarea in cadrul aceleiași 
secții pentru Industria optică română a 
unor filtre monocromatice care au intrat 
în echipamentul primelor fotometre ro- 
mâneşti. 

S-a studiat obținerea de monocristale ale 
căror proprietăți să fie bine cunoscute 
(concentraţii de impurități, defecte ale 
rețelei cristaline). 

Importanţa acestor studii se întrevede în 
domeniul realizării unor piese pentru 
optică, cit și în alte domenii ale fizicii şi 
tehnicii, cum ar fi scintilatorii cu cristale 
necesare detectării diverselor radiații. 

Cercetări interesante au fost efectuate 
în cadrul Institutului de fizică si în dome- 
niul acusticii, concentrindu-se activitatea 
în trei direcţii principale: combaterea zgo- 
motului industrial, orășenesc si în locuinţe, 
acustica sălilor şi introducerea tehnicii noi 
în producţie prin generalizarea metodelor 
ultrasonice de prelucrare şi control. 

Cercetările fizicienilor noștri sînt apre- 
ciate atit in ţară cit si peste hotare. Comu- 
nicările prezentate la diferite congrese şi 
simpozioane internaționale care au avut 
loc la Moscova, Praga, Balaton, Paris, 
Uppsala si altele s-au bucurat de frumoase 
aprecieri. 

Oamenii noştri de ştiinţă, unindu-şi 
efortul cu acela al tuturor oamenilor muncii, 
îşi aduc cu entuziasm aportul lor la con- 
struirea si desăvirșirea socialismului in 
patria noastră, întîmpinind cu noi succese 
în munca de cercetare cel de-al IV-lea 
Congres al PMR. 


